
Dacă ar şti monahul ce ispite îl aşteaptă 
în mănăstire nici unul nu ar mai veni la 
călugărie, dar dacă ar şti mirenii în ce sla- 
vă se află monahul înaintea lui Dumnezeu 
încă din lumea aceasta toți ar veni la 
călugărie. 

Condiţia este: lepădarea se sine. 

Întrebat, odată, un părinte bătrân de o 
tânără, care este condiţia de îndeplinit ca 
să poţi face pasul intrării în mănăstire, el 
i-a răspuns: „Să fii nebun!”. Trebuie să ai 


o mare doză de „nebunie“ pentru Hristos. 
Riscul este enorm. 
Intrarea în mănăstire, ca începător, este 

asemenea unui „salt mortal” fără plasă. 


Pentru colaborarea prin poştă cărţile pot fi 
comandate pe site-ul: 
www.credinta-stramoseasca.ro 


sau prin e-mail la adresa: 
contactEcredinta-stramoseasca.ro 


Conţinutul prezentei 
cărţi este adunat de Părin- 
tele Arhimandrit Serafim 
Popescu - mare duhovnic, 
om smerit, bun, blând, bine- 
voitor, alinând suferinţele 
multor suflete necăjite - 
unul dintre primii vieţui- 
tori, împreună cu Părintele 
Arsenie Boca, ai Sfintei 
Mănăstiri Brâncoveanu de 
la Sâmbăta de Sus. A fost 
stareţ între anii 1949-1955. 

Născut la 27 Octombrie 1912, trece la cele 
veşnice la 22 Decembrie 1990. 


„Legământul Meu cu el era viaţă şi 
pace și i le-am dat, ca să se teamă de 
Mine şi să se cutremure, şi el se temea şi 
se cutremura înaintea numelui Meu. 

Învățătura adevărului era în gura lui 
şi pe buzele lui nu s-a aflat nedreptate; 
în pace şi în dreptate a umblat cu Mine 
şi pe multi i-a intors de la rău. 

Căci buzele preotului vor păzi ştiinţa 
Şi din gura lui se va cere învăţătura, căci 
el este solul Domnului Savaot' 


(Maleahi 2, 5-7) 


Cine are minte, să ia aminte! 

Bunul Dumnezeu şi Maica Domnului să vă 


răsplătească râvna şi dragostea pentru păstrarea 
dreptei credinţe Ortodoxe. 


Din viaţa Preacuviosului Părinte 


ARSENIE BOCA 


Preacuviosul Părinte Arsenie Boca a fost moţ 
din Ţara Moților. S-a născut în anul 1910 în satul 
Vaţa de Sus, lângă localitatea Brad, judeţul Hune- 
doara, din părinţi ortodocşi, bine-credincioşi: Iosif 
şi Cristina. 

Părintele ne povestea că tatăl său, care cunoş- 
tea meseria de pantofar, îl punea şi pe el să înveţe 
să bată cuie de lemn, dar el neavând îndemânarea 
necesară le rupea şi atunci tatăl său îl bătea cu 
cureaua cu care ţinea papucii. 

A mai avut o soră ce se numea Constănţeana 
dar a murit de tânără. Bunica lor, Ana, fiind şi ea 
tare credincioasă, a înmormântat-o pe Constăn- 
teana într-un loc frumos, mai înalt, şi a făcut peste 
mormântul ei o bisericuţă, zicând că dacă fratele 
ei, Zianul (căci Zian era numele lui de botez) va fi 
preot, când va sluji în bisericuţă să fie şi sora lui 
acolo. 

Deci făcându-se Zianul mărişor şi terminând 
şcoala primară, l-au dat părinţii mai departe la 
şcoală şi apoi la Teologie ca să se facă preot. Căci 


e 

mama lui - Cristina - după ce a rămas însărcinată 
cu Zianul, a visat că are în pântece soarele şi luna 
şi mereu se gândea şi se întreba ce va fi cu copilul 
pe care-l va naşte. 

Între timp tatăl său - Iosif - muri, şi Cristina, 
tânără fiind, a fost silită de mama ei să se recăsă- 
torească. Această a doua căsătorie a mamei lui l-a 
mâhnit tare pe fiul ei, Zian, care n-a mai vrut să 
meargă pe acasă, astfel că mama sa, cu trecerea 
timpului, n-a mai ştiut nimic de dânsul. 

Terminând Teologia şi remarcându-se atât 
prin cunoştinţele sale de excepţie cât şi prin trăi- 
rea sa duhovnicească profundă, este îndemnat de 
Mitropolitul Nicolae Bălan, care voia să facă din 
Mănăstirea de la Sâmbăta de Sus - Făgăraş - un 
centru monahal deosebit, să se călugărească la 
această mănăstire. Aici este tuns în cinul monahal 
şi devine ieromonahul Arsenie!. 

După un timp, Mitropolitul l-a trimis în Gre- 
cia, la Sfântul Munte, pentru a-şi desăvârşi cunoş- 
tinţele despre rânduiala monahală şi trăirea în 
duhul Bisericii ortodoxe. Ajungând acolo şi necu- 
noscând pe nimeni - spunea părintele - s-a dus 
într-o pădure şi s-a rugat mult Mântuitorului ca 
ni-l trimită în cale un povăţuitor, dar din iconomie 


1 A fost călugărit în Săptămâna Luminată, de Izvorul 
Vâmiduirii, în anul 1939 (martoră Maica Arsenia, stareţa 
Mauâatirii Viforâta). 

divină Domnul nu i-a răspuns. După o vreme, 
simțindu-se nevrednic şi ştiind că Mântuitorul are 
o Maică bună care se roagă pentru noi, “m-am ru- 
gat ei cu lacrimi ca să mă dea unui povăţuitor care 
să mă învețe în cele ale călugăriei, spre mântuire” 
- ne-a spus părintele. Şi însăşi Maica Domnului a 
venit şi luându-l de mână l-a urcat pe un munte 
înalt ce era între două prăpăstii de îţi era frică să 
priveşti în jos, iar muntele era ascuţit, numai cât 
călcai cu talpa piciorului. Şi l-a urcat Maica Dom- 
nului până în vârful muntelui dându-l în grija 
unui sfânt care trăise pe pământ cu două sute de 
ani înainte (Sfântul Serafim de Sarov), iar Maica 
Domnului s-a făcut nevăzută. Cât timp a stat acolo 
n-a spus decât o singură dată la câţiva credincioşi, 
şi asta din smerenie. Maica Domnului l-a întărit 
de a postit 40 de zile, timp în care a fost povăţuit 
de Sfântul care i se arătase. 

După un timp a venit la Mănăstirea Brânco- 
veanu (Sâmbăta de Sus), întărit fiind şi luminat de 
harul Sfântului Duh, cu putere şi cu mare dar 
proorocesc. Numai dacă te privea simţeai cum te 
pătrunde în suflet ca un curent, te umileai că-ţi 
descoperă gândurile, păcatele şi faptele ce le-ai 
făcut, cunoscându-ţi toată viaţa şi numele. 

Şi acum să istorisim câteva din lucrările (am 
putea spune minunile) prin care Dumnezeu a 
descoperit multor creştini cucernici că Părintele 
Arsenie este prooroc al zilelor noastre. 

Fiind hirotonit Preot şi primind ascultarea de 
duhovnic, deseori la spovedanie el le spunea 
oamenilor păcatele lor nemărturisite (pe care ei le 
ascundeau sau le uitaseră), şi numai pe unii îi 
împărtăşea cu Sfintele Taine. Avea Părintele darul 
de la Dumnezeu de a vedea starea lăuntrică sufle- 
tească a omului, căci le spunea oamenilor cele ce 
au făcut în viaţă şi cele ce li se vor întâmpla. 

Văzând însă Părintele că mulţi dintre cei pe 
care îi spovedea nu-şi schimbau purtările lor, ci 
continuau cu poftele şi păcatele, covârşit de grija 
datoriei sale preoțești, ştiindu-se chezaş pentru 
sufletele lor, s-a rugat lui Dumnezeu să-i desco- 
pere care este pricina pentru care oamenii nu se 
lasă de păcate. 

Şi într-o zi, stând pe o bancă în grădina 
mănăstirii şi privind spre munte, numai ce vede 
că apare în vârful muntelui un nor mare, negru şi 
întunecat, iar din el se auzea multă gălăgie şi 
zarvă mare. Privind cu mare atenţie, observă că 
deodată norul se desparte în două părţi iar în 
mijlocul norului pe munte vede un scaun împără- 
tesc înconjurat de flăcări de foc şi pe satana pe 
scaun, înconjurat de toată ceata drăcească, zicând 
cu glas tare către draci: 

- Care dintre voi este aşa de iscusit să găsească 
un vicleşug şi să-l şoptiţi în mintea oamenilor ca 
să-i tragem de partea noastră şi să câştigăm 
suflete mai multe, să facem o împărăție mai mare 

ca a lui Dumnezeu, că puţin timp mai este. 

Atunci se înfăţişează un drac şi se închină 
până la pământ lui Scaraoschi, şi-i zice: 

- Întunecimea voastră, am găsit de cuviinţă să 
şoptim în mintea oamenilor că nu este Dumnezeu. 

Dar satana îi zice: - Nu e prea bun vicleşugul tău 
că nu putem câştiga prea mulţi cu el, să vină altul. 

Şi vine al doilea şi zice: 

- Întunecimea voastră, să-i lăsăm să creadă că 
este Dumnezeu, dar nu este rai şi iad şi că viaţa 
aceasta este numai până la mormânt. 

Satana, chibzuind, îi zise: 

- Nici cu acest vicleşug nu putem câştiga prea 
mulţi, căci Hristos când S-a înălţat la cer a zis uce- 
nicilor: “În casa Tatălui Meu multe locaşuri sunt. (...) 
Mă duc să vă gătesc loc, ca unde sunt Eu să fiţi şi voi” 
(loan 14, 2-3) şi sunt destui mai răsăriţi la minte 
printre oameni care ştiu că există Dumnezeu şi că 
El le va da răsplata după fapte. Să vină altul. 

Şi vine al treilea şi zice, închinându-se până la 
pământ: 

- Întunecimea voastră, eu zic mai bine să-i lău- 
dăm pe oameni pentru credinţa lor în Dumnezeu, 
în rai şi iad, în judecata de apoi, dar totodată, fără 
odihnă să le şoptim de mii de ori: “Nu vă grăbiţi 
cu pocăinţa adevărată, lăsaţi-o mai la bătrâneţe 
căci moartea e departe şi mai petreceţi, gustaţi 
dulceaţa vieţii, faceţi-vă toate poftele, mai e vreme 
destulă!” Şi vrăjiţi de şoapta noastră ademenitoare 


e, 

nici nu vor observa trecerea vremii. Moartea venind 
pe neaşteptate îi va găsi desigur total nepregătiți 
şi-atunci ei sunt ai noştri. 

Abia acum satana îşi strâmbă chipul într-un 
rânjet de bucurie diavolească şi cu înfrigurarea 
grabei le zise: 

- Mergeţi şi aşa să faceţi! 

Deci numai de formă şi de ochii lumii îşi înde- 
plineau acei oameni datoriile creştineşti, în timp 
ce vrăjiţi de şoapta ademenitoare a viclenilor draci 
nu-şi schimbau purtările şi continuau cu poftele şi 
păcatele, lăsând sfaturile Părintelui şi adevărata 
pocăință pentru la bătrâneţe. 

Cu darul înainte vederii pe care-l primise de 
la Dumnezeu deseori îi atenţiona cu o precizie 
unică pe mulţi dintre cei ce veneau la dânsul. În- 
tr-o zi a venit la dânsul o fată cu gând să-l ispiteas- 
că, dar părintele îi zise: “- Tu, fată, văd că îţi cauţi 
mirele, dar pregăteşte-te că e pe drum şi vine să te 
ducă”. Şi după câteva zile i-a venit mirele (moar- 
tea) şi a dus-o. 

La doi tineri care voiau să se căsătorească le 
spuse: “- Să nu vă căsătoriţi că sunteţi fraţi”. Şi aşa 
a fost. 

Astfel, la sfârşitul unei Sfinte Liturghii, care s-a 
slujit la Altarul din pădure, au venit două familii 
din Sâmbăta de Sus, una cu feciorul şi alta cu fata, 
şi îi ziseră părintelui: 

- Părinte, tinerii aceştia vor să se căsătorească. 

Uitându-se la fată şi la băiat, Părintele îi zise 
tânărului: 

- Măi băiete, caută-ţi altă fată că prea semănaţi 
unul cu altul! 

Întorcându-se apoi către lumea din jur şi către 
părinţii copiilor, argumentă: 

- Voi nu vedeţi că seamănă ca fraţii? Spuneţi 
voi, măi, oameni buni, nu sunt aceştia fraţi? fi 
mare păcat să vă luați ca frați. 

Atunci tânărul zise către Părintele: 

- Păcatul acesta să-l tragem noi, părinte! 

Ce s-a petrecut mai departe? S-au căsătorit şi 
primul copil s-a născut zdravăn, al doilea şi al 
treilea surdomuţi, apoi încă unul cu “boala copii- 
lor” (epilepsie), care a murit la scurt timp. După 
câţiva ani primul copil a murit într-un tragic acci- 
dent la Mănăstirea Sâmbăta de Sus. Soţia tânăru- 
lui s-a îmbolnăvit şi mereu îşi punea întrebarea: 
“Pentru ce sufăr eu atâta?” A venit la Mănăstirea 
Sâmbăta de Sus ca să plătească 40 de Sfinte Litur- 
ghii, ca să le descopere Dumnezeu care este vina 
şi pricina acelor mari pedepse care s-au abătut 
asupra lor. Când s-au împlinit primele 20 de 
Liturghii, şi se ducea ca să plătească pentru a se 
sluji şi celelalte 20 de Sfinte Liturghii, soacra ei, 
văzând că ea este plecată la mănăstire, s-a dus 
înaintea ei ca s-o întâmpine, şi când s-au întâlnit 
zise nora către mamă: 

- Mamă, de ce ai venit înaintea mea? 

Soacra ei, mustrată de conştiinţă, îi zise: 

- Tu, Viorico, ai fost la mănăstire ca să plăteşti 
slujbe pentru necazul tău? Dar eu nu mai pot 
răbda şi am venit să-ţi spun, că tu şi cu bărbatul 
tău sunteţi fraţi. 

Atunci femeia a început să plângă şi i-a zis: 

- De ce-nu m-ai atenţionat atunci, spunân- 
du-mi adevărul? Vezi că s-au adeverit cuvintele 
Părintelui Arsenie? 

Altă dată o femeie a venit să-i spună că a pier- 
dut sau că i s-au furat 20.000 lei. Dar Părintele, 
mai înainte de a-i spune ea, i-a spus dânsul că acei 
bani sunt banii cu care trebuia să-şi crească cele 
două fete ale ei - copiii pe care i-a avortat - şi de 
acum înainte nu vor mai avea spor în casă, pentru 
că sufletele copiilor pe care i-a avortat cer de la 
Dumnezeu răzbunare asupra părinţilor. 

Pe cei ce furau îi descoperea; pe femeile vop- 
site le certa; pe fumători îi oprea de la fumat; pe 
preoţii care fumau îi certa aspru şi le zicea: 

- Voi sunteţi purtători de Hristos că vă 
împărtăşiţi şi-L aveţi pe Hristos întru voi. Şi voi Îi 
puneţi lui Hristos ţigara în gură? Foc Îi daţi lui 
Hristos, foc vă va da şi El vouă! 

În timpul războiului veneau tineri care trebu- 
iau să plece pe front. La unii le dădea mâna de o 
sărutau la plecare, iar la alţii nu le-o dădea. Cei 
cărora nu le dădea mâna îl întrebau: 

- Părinte, nouă de ce nu ne dai mâna să o săru- 

tăm? lar Părintele le răspundea: 

- Cu voi mă mai întâlnesc, dar cu aceia nu. 

Şi aceia într-adevăr au murit pe front. 

Mama Părintelui, care nu mai ştia nimic de 
dânsul, auzind că la Mănăstirea Sâmbăta este un 
părinte care este de loc din localitatea Brad - 
Hunedoara, şi-a zis: “- Sigur acesta e băiatul meu”, 
şi a luat trenul să vină la Sâmbăta. Părintele, cu 
darul înainte-vederii ce-l avea, a simţit că vine şi a 
trimis un credincios cu căruţa la gară spunându-i 
acestuia ora când soseşte şi locul unde să stea pe 
peron când va veni trenul. Când a sosit trenul, uşa 
vagonului în care se afla mama Părintelui a oprit 
exact în faţa omului. Coborând, mama Părintelui 
l-a întrebat pe acest om cum poate ajunge la 
mănăstire? lar omul i-a zis: “- Vino cu mine, că 
după dumneata m-a trimis Părintele!” 

Într-o zi de Rusalii - de Pogorârea Sfântului 
Duh - venind lume multă şi o unitate de armată, a 
făcut Utrenia în biserică dar când să înceapă Sfânta 
Liturghie a ieşit Părintele din biserică cu poporul 
să facă slujba afară, pe altarul din faţa mănăstirii. 
Şi când se afla în uşa bisericii, un cântăreţ care era 
lângă Părintele s-a speriat şi a strigat: 

- Vai, Părinte! Dar Părintele l-a oprit, zicând: 

- Ce este? Şi-i zice cântăreţul: 

- Părinte eşti înconjurat de foc. 

Era Duhul Sfânt în chip de limbi de foc, şi zice 
Părintele: | 


KA 

- Am simţit şi eu că mă arde ceva. 

Iar în timpul când făcea rugăciunea de sfințire 
a Sfintelor Daruri pe Sfânta Masă a altarului a venit 
o pasăre, ca un pui de cuc, şi a cântat de trei ori, ciri- 
pind pe limba ei deasupra altarului şi apoi a zburat. 

A format Părintele Arsenie Boca două mănăs- 
tiri: una de călugări, la Sâmbăta de Sus şi una de 
călugăriţe la Prislop. 

Pe muntele de la Sâmbăta a săpat Părintele cu 
nişte credincioşi o chilie în piatră şi neavând acolo 
sus apă a luat Părintele un burghiu şi găurind în 
stâncă a ieşit apă multă şi bună, cum a scos şi 
proorocul Moise în pustie - şi curge apa din acest 
izvor şi astăzi. A mai descoperit Părintele şi jos la 
poalele muntelui un izvor cu apă bună, din care 
unii credincioşi au luat apă şi au băut-o cu credin- 
ţă în ajutorul şi mila bunului Dumnezeu pentru 
rugăciunile Părintelui Arsenie şi s-au făcut sănă- 
toşi. S-a făcut acolo şi un mic paraclis unde merg 
credincioşii de se închină şi se roagă. 

În perioada de prigoană a Bisericii, Părintele 
Arsenie a fost persecutat pentru credinţă şi închis 
în temnițe, apoi a fost dus şi pus la munci grele, să 
sape la canalul Dunăre-Marea Neagră. 

A pictat în “Duh şi Adevăr” o biserică foarte 
frumoasă în localitatea Drăgănescu-Bucureşti, unde 
multă lume se duce să se închine şi să admire 
pictura sacră. 

Veneau la Părintele mulţi studenţi de la Facul- 

tatea de Teologie şi-l întrebau: 

- Părinte, lumea e tare slăbită în credinţă şi 
dacă noi ne facem preoţi ei ne vor cere argumente 
despre existenţa lui Dumnezeu. Noi cum le putem 
da dovezi mai bune? 

Şi le-a răspuns Părintele: 

- Cele mai bune dovezi despre existenţa lui 
Dumnezeu trebuie să fie chiar vieţile voastre, aşa 
cum o dovedeau Sfinţii Părinţi, că zice Sfântul 
Apostol Petru: «După Sfântul Care v-a chemat pe 
voi, fiţi şi voi înşivă sfinţi în toată petrecerea vieţii 
voastre. Că scris este: “Fiţi sfinţi, pentru că Eu sunt 
Sfânt”» (Levitic 11, 45; I Petru 1, 16). 

Le mai spunea Părintele că îi cunoştea pe 
oamenii care se mântuiesc după faţa lor, fiindcă în 
ochii celor care se roagă neîncetat şi care au mintea 
la Dumnezeu li se zugrăveşte chipul lui Hristos şi 
Părintele Îl vedea pe Mântuitorul în ochii acelor 
oameni. 

Cu trei ani înainte de a muri Părintele Arsenie 
a spus că mai are trei calendare, şi aşa a fost că la 
trei ani a şi murit. 

Multe altele a spus Părintele care s-au împlinit 
şi altele se vor împlini la vremea lor. Îl putem socoti 
pe Părintele ca prooroc şi mucenic al zilelor noas- 
tre căci a fost torturat în fel şi chip de securitate şi 
apoi dus la canalul Dunăre-Marea Neagră un an de 
zile, pentru lucrarea sa duhovnicească şi legăturile 
sale sufleteşti cu mulţimea credincioşilor, care nu 

l-au picat deloc, căci cu darul lui Dumez pe 
mulţi i-a întărit şi i-a luminat la suflet. 

Şi alte multe minuni a făcut şi multe dovezi a 
dat că şi coruri de cântări cereşti a auzit şi şi-a ridi- 
cat mâinile şi privea în sus. Iar în clipa morţii a zis: 

- Acum ştiu unde mă duc, şi şi-a dat duhul. 

Bunul Dumnezeu să-l aşeze cu Sfinţii. 


Pentru ale lui sfinte rugăciuni, Doamne Iisuse 
Hristoase miluieşte-ne şi pe noi. Amin. 


Mărturisiri făcute de Ierodiaconul 
Dometie din Sfânta Mănăstire Brâncoveanu 
- Sâmbăta de Sus, 11 iunie 1990. 


Biserica voievodală a Mănăstirii de la Sâmbăta de 
Sus (după restaurare 1927-1936), ctitorie a 
Voievodului Martir Constantin Brâncoveanu 

Urmarea Domnului Hristos 


Fire - fiară? 

Firea voastră, aşa cum aţi adus-o de acasă, e 
firea naturală care cuprinde: instincte, neputinţe, 
patimi, şi venind cu ea în mănăstire o aduceţi într- 
o stare mai presus de fire. Nimic, însă, nu puteţi 
face numai cu puterea voastră, deoarece şi aceasta 
e un dar al lui Dumnezeu. 

Neascultarea nu are smerenie, nu are lepădare 
de sine, nu are ascultare. Ascultarea şi lepădarea de 
sine sunt cam una şi aceeaşi. Neascultarea e caracte- 
ristică mirenilor, nu călugărilor. Apărarea şi sme- 
renia se exclud una pe alta. E ca şi apa cu focul. 

Călugării de azi sunt călugării de la coada 
veacului. 

Cele trei făgăduinţe ale călugăriei? trebuie tră- 
ite, realizate, căci dacă rămâi numai cu ştiinţa lor 
teoretică nu realizezi strămutarea de pe linia fi- 
rească, pătimaşă, pe calea mai presus de fire la 
care te-ai angajat. Nu-i destul să te duci în mănăs- 
tire pentru că nu vrei să te măriţi. Călugăria nu e 
numai un cuier de haine negre. Fii monah nu numai 
cu îmbrăcămintea, ci şi cu lucrul şi cu fapta; fii 


2 Texte din cuvintele de învăţătură ale Părintelui Arsenie Boca. 

3 Cele trei făgăduinţe ale călugăriei: ascultarea desăvâr- 
şită, fecioria desăvârşită, lepădarea de averi (votul sără- 
ciei). (n.ed. 2008) 


Ca 


18 se Părintele Arsenie Boca S% 


monah, adică singuratic. Monahul trebuie să trăias- 
că singur, iar altul cu el să fie Domnul. Singurăta- 
tea pe pământ duce spre obştea cerească. Cine se 
depărtează de cele pământeşti şi de prieteni, de 
acela se apropie Dumnezeu cu Sfinţii Îngerii. Dacă 
vrei să mergi pe calea aceasta, trebuie să te sileşti, 
să ai o înflăcărare către Dumnezeu, căci dacă nu, 
scazi şi ajungi în încurcături. 

Ca să te îmbunătăţeşti îţi trebuie silinţă, lepă- 
dare de sine, adică ascultare, primirea necazurilor 
şi trebuie să te bucuri când vin prilejurile, pentru 
că acestea te cioplesc. Nu trebuie să te întristezi, 
căci altfel nu te lepezi de omul cel vechi - de 
vechitura asta. 

Noi, preoţii, ne încărcăm cu păcatele obştii 
dacă le tolerăm greşelile. Răspunderea preoțească 
e mai mare decât a celorlalţi. 


Mănăstirea Brâncoveanu de la Sâmbăta de Sus 
în perioada când stareț era Părintele Arsenie Boca 
(vedere dinspre lag 

La altă intensitate 
să adâncim “Calea” 


Prima condiţie a urmării Domnului nostru 
lisus Hristos este lepădarea de sine. El a fost as- 
cultător până la moarte şi încă o moarte ruşinoasă. 
Ascultător cu propria Lui viaţă, căci zice: “Pildă 
v-am dat vouă, ca precum v-am făcut Eu vouă, şi voi 
să faceţi” (loan 13,15), “Luaţi jugul Meu peste voi şi 
învățați-vă de la Mine, că sunt blând şi smerit cu inima, 
şi veți afla odihnă sufletelor voastre; că jugul Meu este 
bun şi sarcina Mea este uşoară” (Matei, 11, 29-30). 

Fiindcă Domnul: 

- sărac a fost, că n-a avut unde să-Şi plece capul; 

- fecioria desăvârşită a avut-o, căci El nu a 
fost după orânduirea firească; şi aceasta se vede 
când Maria Magdalena, venind cu gânduri de 
ispitire, nu s-a putut apropia de El până ce nu au 
părăsit-o cei şapte diavoli - patimi de căpetenie; 

- ascultător până la moarte a fost, şi încă 
moarte pe cruce; dacă rugăciunea, postul, iubirea 
de vrăjmaşi sunt porunci cunoscute, moartea 
(acceptată din ascultare) e o poruncă mai puţin 
popularizată între oameni. Dar oamenii ce fac? Îşi 
apără viaţa aceasta şi cu dinţii, îşi apără sinele, îşi 
apără egoismul lor, şi astfel îşi încurcă mersul lor 
duhovnicesc către mântuire. 


4 loan 14, 4-6 

În mintea omului se dă lupta între Dumne- 
zeu şi diavol. Dumnezeu Se ascunde în poruncile 
Sale dar satana îl împiedică pe om de a împlini 
voia lui Dumnezeu, din porunci. Căci zice Scriptu- 
ra: “Oricine va voi să vină după Mine, să se lepede de 
sine, să-şi ia crucea sa în toate zilele şi să-Mi urmeze 
Mie” (Luca 9, 23). Crucea e pomenită aici ca nivel 
de lepădare de sine, lepădare de viaţa asta, adică 
este porunca de a muri în fiecare zi, şi Domnul 
Hristos o avea. Dovadă este rugăciunea din Ghetsi- 
mani. Mântuitorul luptă cu sinele omenesc: “Pă- 
rintele Meu, de este cu putinţă, treacă de la mine paha- 
rul acesta; însă nu precum voiesc Eu ci precum voieşti 
Tu” (Matei 26, 39) şi adaugă “Dar pentru ceasul 
acesta am venit” (loan 12, 27), al jertfei, al morţii... 

Porunca iubirii: Să nu-ţi îngădui nici o jude- 
cată, nici o separare de frate, ci roagă-te pentru 
cel ce te-a nedreptăţit. 

Satana luptă sub toate formele să strice 
aceste făgăduinţe, aceste voturi, să te încâlcească 
aruncându-te în judecarea altora, în cârteli şi 
nemulțumiri. Pe orice ascultare ai avea, vine dia- 
volul şi-şi înşurubează şi ideea lui şi modifică 
scopul ascultării, ca la vremea plăţii să poată 
zice: “Doamne, şi de mine a ascultat!” Aceasta 
este rădăcina vrajbei între tine şi fratele. 

În psalm spune: “Ce este mai bun şi ce este mai 
frumos, decât numai a locui fraţii în unire!” (Ps. 132,1). 

Ce spun marii Părinţi? De câte ori loveşti în 
cineva, fie şi cu vorba, de câte ori judeci pe un 

frate, să ştii că nu te poţi ruga. Rugăciunea ta 
nu-i primită, nu-i ascultată de Dumnezeu, ci este 
lepădată. 

Ori de câte ori calci voia lui Dumnezeu la sfa- 
tul ispititorului, te izolezi de fratele tău, te dezbini 
şi atunci puterea diavolului creşte asupra ta, şi fără 
să-ţi dai seama ajungi pe dinafară de cale. La uni- 
ficare se ajunge numai prin desăvârşita lepădare 
de sine: prin mărturisirea sinceră şi amănunţită a 
tuturor păcatelor şi patimilor şi renunţarea defini- 
tivă la ele, prin ascultare, smerenie şi dragoste. 

Care-i rădăcina neunirii? Energia tinereţii care 
nu vrea să meargă pe o cale mai presus de fire, de 
aceea azvârle, critică, ocărăşte, cârteşte. 

Explicat medical se spune că instinctul ce 
există în diferenţa dintre bărbat şi femeie dacă e 
ascultat, satisfăcut, te împinge să rupi zăgazul 
rânduielii şi te îndeamnă să ieşi afară de cale, căci 
pentru instinct rânduiala e o tiranie. Instinctul 
rupe zăgazul rânduielii şi te îndeamnă să ieşi 
dintr-o ascultare care ţi se pare ca un lanţ, sau 
temniţă; aceasta este situaţia de luptă între trup şi 
suflet, între bine şi rău, pe terenul minţii şi inimii 
noastre. Instinctul se răzvrăteşte. Instinctul poate 
răbufni şi periclita sănătatea mintală. Ne găsim 
într-o luptă între bine şi rău pe terenul minţii şi al 
inimii noastre răzvrătite. Cu cât eşti mai luptat de 
acest instinct, cu atât eşti mai răzvrătit. Rădăcina 
(răului) este energia tinereţii care nu vrea să 
meargă pe o cale mai presus de fire, şi când e for- 
ţată, atunci azvârle, începe să judece, critică, 

ocărăşte, cârteşte cu nemulţumire şi aşteaptă 
bătrâneţea. Şi tocmai această bătrâneţe aşteptată 
astfel e a doua natură a năravurilor de până acolo, 
aceeaşi mare greşeală. 

Ce-i de făcut? Să te converteşti pentru calea 
lui Dumnezeu, a ascultării de El şi aceasta să o 
faci din tinereţe. Tinereţea trebuie disciplinată. 
Prin strămutare, săltăm de la fire la calea cea mai 
presus de fire. Să fim ucenici ai Domnului Hristos, 
la altă intensitate, să adâncim Calea. 

Cum se poate face unificarea? Prin converti- 
rea energiei tinereţii către Dumnezeu. 

Cel ce se converteşte din toate puterile fiinţei 
sale şi cu toată sinceritatea la creştinism - care este 
o a doua creaţie a lumii, o a doua creaţie a omului, o 
a doua creaţie a firii, cel ce poate să se converteas- 
că la Domnul nostru lisus Hristos cu toată sinceri- 
tatea şi la toată lumina cunoștinței şi a dragostei 
de care-i capabilă această cunoştinţă dumnezeias- 
că - acela se converteşte la toată dragostea - cea 
una, a lui Dumnezeu - însuşire necunoscută într-o 
obşte, singura care poate face unificarea! 

E necesară această convertire a energiei tinere- 
ţii la Dumnezeu. Fără această convertire a puteri- 
lor tale sufleteşti, nimicurile şi toate fleacurile te 
fărâmiţează risipindu-ţi toată puterea şi energia, 
fleacuri pe care dacă le-ai avea unite ai fi oarecum 
fericit. Cele nouă fericiri (Matei 5, 1-48) ar fi exact 
calea ta de urmat: 

Văzând mulțimile, lisus S-a suit în munte, şi 

aşezându-Se, ucenicii Lui au venit la El. Şi deschi- 
zându-Şi gura Sa, îi învăţa pe ei zicând: 

- Fericiţi cei săraci cu duhul, că a acelora este 
împărăția cerurilor. 

- Fericiţi cei ce plâng, că aceia se vor mângâia. 

- Fericiţi cei blânzi, că aceia vor moşteni pământul. 

- Fericiţi cei ce flămânzesc şi însetoşează de 
dreptate, că aceia se vor sătura. 

- Fericiţi cei milostivi, că aceia se vor milui. 

- Fericiţi cei curaţi cu inima, că aceia vor vedea 
pe Dumnezeu. 

- Fericiţi făcătorii de pace, că aceia fiii lui 
Dumnezeu se vor chema. 

- Fericiți cei prigoniți pentru dreptate, că a 
acelora este împărăţia cerurilor. 

- Fericiţi veți fi când vă vor ocărî pe voi şi vă vor 
prigoni şi vor zice tot cuvântul rău împotriva 
voastră, minţind din pricina Mea. 

- Bucuraţi-vă şi vă veseliți, că plata voastră 
multă este în ceruri, că aşa i-au prigonit pe prooro- 
cii cei mai dinainte de voi. 

- Voi sunteţi sarea pământului; iar dacă sarea se 
va strica, cu ce se va săra? Întru nimic nu mai este 
bună, decât numai să fie aruncată afară şi călcată în 
picioare de oameni. 

- Voi sunteţi lumina lumii. Nu poate o cetate 
aflată pe vârf de munte să se ascundă. 

Nici nu aprind făclie şi o pun sub obroc, ci în 
sfeşnic, şi luminează tuturor celor ce sunt în casă. 


24 


e Părintele Arsenie Boca %% 


Aşa să lumineze lumina voastră înaintea oame- 
nilor, ca văzând ei faptele voastre cele bune să slă- 
vească pe Tatăl vostru Cel din ceruri. 

Să nu socotiți că am venit să stric Legea sau 
proorocii; n-am venit să stric, ci să împlinesc. 

Că adevăr zic vouă: Înainte de a trece cerul şi 
pământul, o iotă sau o cirtă nu va trece din Lege, 
până ce se vor face toate. 

Deci, cela ce va strica una din aceste porunci, 
mai mici, şi va învăța aşa pe oameni, foarte mic se 
va chema întru împărăția cerurilor; iar cel ce va face 
şi va învăţa, acesta mare se va chema întru Împără- 
tia Cerurilor. 

Că zic vouă: Că de nu va prisosi dreptatea voas- 
tră mai mult decât a cărturarilor şi a fariseilor, nu 
veţi intra întru împărăția cerurilor. 

Ați auzit că s-a zis celor de demult: “Să nu 
ucizi ” că cine va ucide, vinovat va fi judecății. 

Iar Eu vă spun vouă: Că oricine se mânie împo- 
triva fratelui său în deşert, vinovat va fi judecății; 
şi cine va zice fratelui său: netrebnicule, vinovat va 
fi de judecata soborului; iar cine va zice: nebunule, 
vrednic va fi gheenei focului. 

Deci, dacă îţi vei aduce darul tău la altar şi acolo 
îți vei aduce aminte că fratele tău are ceva împo- 
triva ta, lasă darul tău acolo, înaintea altarului, şi 
mergi mai întâi şi te împacă cu fratele tău şi apoi, 
venind, adu darul tău. 

Împacă-te cu pârâşul tău degrabă, până eşti pe 

cale cu dânsul, ca nu cumva pârâşul să te dea jude- 
cătorului, şi judecătorul te va da slujitorului şi să 
fii aruncat în temniţă. 

Adevărat zic ţie: Nu vei ieşi de acolo, până ce nu 
vei da ultimul ban. 

Aţi auzit că s-a zis celor de demult: “Să nu prea- 
curveşti ”. 

Eu însă vă spun vouă că: Oricine se uită la fe- 
meie spre a o pofti pe ea, iată a preacurvit cu dânsa 
în inima sa. 

Iar dacă ochiul tău cel drept te sminteşte pe tine, 
scoate-l pe el şi aruncă-l de la tine, că mai de folos 
îți este ție să piară unul din mădularele tale, decât 
tot trupul să fie aruncat în gheenă. 

Şi dacă mâna ta cea dreaptă te sminteşte pe tine, 
taie-o pe ea şi o arunc-o de la tine, că mai de folos îţi 
este să piară unul din mădularele tale, decât tot 
trupul tău să fie aruncat în gheenă. 

Iarăşi s-a zis: “Cine va lăsa pe femeia sa, să-i dea 
carte de despărțire ”. 

Iar Eu vă spun vouă că: Oricine îşi va lăsa femeia 
sa, în afară de pricină de curvie, o face pe ea să prea- 
curvească, şi cine va lua pe cea lăsată, preacurveşte. 

Aţi auzit că s-a zis celor de demult: “Să nu juri 
strâmb, ci să dai înaintea Domnului jurămintele tale”. 

Eu însă vă spun vouă: Să nu vă juraţi nicide- 
cum, nici pe cer, fiindcă este tronul lui Dumnezeu, 
nici pe pământ (să nu vă juraţi), că este aşternut al 
picioarelor Lui, nici pe Ierusalim, că este cetate a 

marelui Împărat, 

Nici pe capul tău să nu te juri, fiindcă nu poți să 
faci un fir de păr alb sau negru, 

Ci cuvântul vostru să fie: Ceea ce este da, da; şi 
ceea ce este nu, nu; iar ce e mai mult decât acestea, 
de la diavol este. 

Ați auzit că s-a zis: “Ochi pentru ochi şi dinte 
pentru dinte”. 

Iar Eu vă spun vouă: Nu vă împotriviţi celui 
rău; iar cui te loveşte peste obrazul drept, întoarce-i 
şi pe celălalt. 

Celui ce voieşte să se judece cu tine şi voieşte 
să-ți ia haina, lasă-i şi cămaşa. 

Iar de te va sili cineva să mergi o milă de loc, 
mergi cu el două. 

Celui care cere de la tine, dă-i; şi de la cel ce vo- 
ieşte să se împrumute de la tine, nu întoarce fața ta. 

Aţi auzit că s-a zis: “Să iubeşti pe aproapele tău 
şi să urăşti pe vrăjmaşul tău”. 

lar Eu vă zic vouă: lubiţi pe vrăjmaşii voştri, 
binecuvântați pe cei ce vă blestemă pe voi, faceţi 
bine celor ce vă urăsc şi rugați-vă pentru cei ce vă 
vatămă şi vă prigonesc, 

Ca să fiți fiii Tatălui vostru Celui din ceruri, că El 
face să răsară soarele şi peste cei răi şi peste cei buni şi 
trimite ploaie peste cei drepți şi peste cei nedrepţi. 

Căci dacă îi iubiţi pe cei ce vă iubesc, ce răsplată 
veți avea? Au nu fac şi vameşii acelaşi lucru? 

Şi dacă îi veți îmbrăţişa cu dragoste numai pe 


So t 
e să 

frații voştri, ce faceți mai mult? Au nu fac şi neamu- 
rile acelaşi lucru? 

Fiţi, dar, voi desăvârşiţi, precum şi Tatăl vostru 
Cel ceresc desăvârşit este (Matei 5, 1-48). 

Deşi ne par paradoxale, trăite însă, fericirile 
devin linia ta de viaţă, de sens şi de înţeles. E 
necesar să ne lăsăm prinşi de macaraua care ne 
ridică la un alt nivel de existenţă. Să ne convertim 
cu toată fiinţa, să fim ucenici ai Domnului Hristos, 
la altă intensitate să adâncim Calea. 


Sfântul Arhanghel Mihail, 
mai marele cetelor îngereşti 

Crucea duhovnicească, 
nivel de lepădare de sine 


Există în noi un tron şi o cruce. Când noi stăm 
pe tron, Domnul nostru Iisus Hristos stă pe Cruce, 
şi invers. 

Crucificările sunt mijloacele de lepădare de sine. 

Sinele este lumea dinlăuntru sau stratul de 
mizerie interioară pus peste Chipul lui Dumnezeu 
din suflet; iar subconştientul este moştenirea ere- 
ditară. Trebuie să alungi multă mizerie din suflet, 
ca să dai de filonul de aur al Chipului lui Dumne- 
zeu din tine. Însă nimicurile, fleacurile, îţi fărâmi- 
ţează puterea şi energia, de aceea orice gunoi 
trebuie măturat. Îl mături în funcţie de conştiinţa 
ta, cât vrei să fii de curăţit. 

Când mergi la Spovedanie, pune-ţi în cântarul 
conştiinţei, al seriozităţii, al responsabilităţii, al 
sincerităţii: pe cine aperi? 

- pe omul cel vechi sau pe Cel nou venit din 
cer, în care ne-am îmbrăcat, ne-am născut, Îl măr- 
turisim, Îl trăim pentru celălalt mod de existenţă, 
dar cu virtutea dreptei socoteli şi cu sfat? 

- pe omul Cel nou venit din cer ca să ne ajute, 
să ne primească, să ne hrănească, să ne crească, să 
ne mute la alt nivel de existenţă, sau pe cel ce te 
trage la moarte sigură? 

E grea lupta cu firea. Trebuie să ne lăsăm 

prinşi de macaraua care ne ridică la alt nivel de 

existenţă. Ce-i de făcut? Să ne convertim cu toată 

fiinţa, cu tot cugetul, cu toată iubirea care rezumă 
Scriptura. 

Porunca lepădării de viața aceasta 


Să te bucuri când eşti crucificat pe nedrept. 
Prin încercare se spală menajarea de sine, cruţarea 
de sine, iubirea de sine. 

Când eşti asuprit, răstignit pe nedrept, să te 
bucuri. Unde-i rău, acolo-i bine. Unde-i rău, acolo 
sunt eu. Unde ne merge bine, acolo nu sporim. 
Unde-i mai greu, acolo te curăţeşti mai sigur. 
Acolo unde nu eşti cioplit, eşti un necioplit. 

Călugăria e o continuă ispăşire şi spălare a 
firii; se spală iubirea de sine, mângâierea de sine, 
boala cruţării de sine. Călugăria (duhovniceşte 
vorbind) este murire de sine. Slavă Domnului că 
am dat (la Athos) de omul care să mă folosească. 
Cu un secol înaintea noastră, nevoinţelor mari 
călugăreşti li se ziceau: “îndeletnicire pentru 
buna murire“”. Numai îndeletnicindu-te cu “buna 
murire”, mor patimile şi ajungi oarecum mai 
repede la celălalt mod de viaţă al nostru. 

Legea ispăşirii: Calea călugăriei ar fi şi o cale 
a ispăşirii pentru ceilalţi, te lupţi cu propriile-i 
greşeli care vin pe cale genetică, biruindu-ţi nepu- 
tinţele tale în contul alor tăi: fraţi, părinţi, moşi, 
strămoşi, etc. 

Bolile sunt o pedeapsă sau un drept al satanei 
de a te chinui în lumea aceasta. Boala este ultima 

milă a lui Dumnezeu cu omul care a întârziat cu 
pocăinţa, cu omul care nu se gândeşte la mântuire. 
Dumnezeu vede faptele cele rele ale omului şi ca- 
ută să le îndrepte. 

Moartea năpraznică poate fi şi ispăşire. Omul 
se încarcă cu păcate până când Dumnezeu pune 
capăt. Neîndoielnic se plăteşte fapta cu care ai 
asuprit pe altul. 

Oamenii stau pe faptele lor şi se vor duce la 
locurile lor. 

Mântuitorul a ispăşit pentru noi prin cruce, dar 
cu o notă deosebită că şi-a iertat duşmanii. Posibi- 
lităţile de mântuire ale lui Dumnezeu sunt infinite. 

Dacă nu ne smerim prin pricepere (de bunăvo- 
ie), ne smerim prin vinovăţie. Vă asigur că Cineva 
vă vede aşa cum sunteţi. Să ne îmbunătăţim din zi 
în zi căci este cine să ne ajute. Dumnezeu e atent la 
concepţia de viaţă a omului, şi-i rânduieşte anii. 

Pentru unii, bătrâneţea e canon, pentru alţii e 
minte şi învăţătură. Vă folosiţi în măsura ascultă- 
rii căci nu ascultați de mine, ci de cine trebuie. Cei 
care vorbesc, vorbesc după darul ce li s-a dat de 
Dumnezeu, iar ascultătorii se folosesc după cre- 
dinţa ce o dovedesc. 

Cunoaşteţi Adevărul, şi Adevărul vă va slo- 
bozi pe voi. Adevărul ca persoană reală. 

Nu e bine să slujeşti la doi domni. Oamenii 
iau chipul celui pe care îl slujesc sau îl iubesc. 


Părintele Arsenie Boca %% 


Preacuviosul nostru Părinte 
Arsenie Boca 

Când se ia talantul? 


Îndată după venirea noastră în lume, Biserica 
lui Hristos ne naşte de sus prin Sfântul Botez în 
obştea creştinilor sau a ucenicilor Domnului. Prin 
Sfântul Mir primim sălăşluirea în noi a darurilor 
Duhului Sfânt, potrivit cu orânduirea lui Dumne- 
zeu pentru fiecare, întărind dezvoltarea în bine a 
talanţilor ascunşi în țarina fiecărui ins la naştere. 
Iar prin Sfânta Împărtăşanie Îl primim pe Însuşi 
Domnul Dumnezeul şi Mântuitorul nostru Iisus 
Hristos. Astfel ni S-a dăruit pe Sine în primele trei 
Sfinte Taine fiecăruia, de la începutul vieţii noastre, 
ca lumină ce luminează pe tot omul ce vine în lume 
(loan 1,9), urmând ca la vârsta priceperii, când aflăm 
despre comoara cerească ascunsă în noi, prin cu- 
noştinţa de Dumnezeu să ne întărim firea în starea 
de curăţie dobândită la Botez, lucrând pentru dobân- 
direa virtuţilor, stăruind cu dragoste în ascultarea 
de poruncile Lui şi conlucrând fiecare cu harul 
primit la Botez. Tot la Botez mai primim şi pe 
Îngerul păzitor care răspunde de noi şi de darurile 
primite, atât în vremea vieţii cât şi la ieşirea noastră 
din viaţa pământească. Deci, atunci când ne bote- 
zăm primim pe lângă Persoana Domnului Iisus 
Hristos, în care ne îmbrăcăm, şi daruri de a putea 
realiza asemănarea. Când se iau acestea? Cine nu 
lucrează cu ele spre mântuire i se iau. 

Oamenii 
îşi apără viaţa, sinele şi eul 


Spunea Patriarhul Justin: “Oricât de fascinant 
ne-ar părea Paradisul, fiecare din noi vrea să 
ajungă în el cât mai târziu. E egoismul din noi, 
legarea de viaţa aceasta”. Prin egoism omul îşi 
încurcă calea şi mersul duhovnicesc. 

“La început era Cuvântul..."5 Înainte de creaţia 
lumii e Dumnezeu, Care nu e supus timpului şi 
nici spaţiului fiindcă eternitatea e mai presus de 
timp şi spaţiu, eternitatea e veşnică. 

Omul e ca un pom. Butucul este firea veche. 
Altoirea prin Domnul nostru lisus Hristos este 
mlădiţa cerească, e omul nou. Lăstarii firii vechi 
sunt patimile. Seva sălbatică trebuie convertită şi 
canalizată spre mlădiţa cerească. 


5 Ioan 1, 1. 

Mintea încâlcită în războiul nevăzut 


Războiul nevăzut: Creştinilor care vor cu 
adevărat să se mântuiască, satana, tăgăduindu-şi 
existenţa dar urzind din umbră tot felul de răzvră- 
tiri, le impune un război nevăzut, «Iată satana v-a 
cerut ca să vă cearnă ca pe grâu» (Luca 22,31), luptân- 
du-i prin patimi şi vicii care întăresc în suflet 
întunericul necredinţei în Dumnezeu. 

Războiul nevăzut e încurcat pentru că suntem 
luaţi prin surprindere, mai ales când nu suntem 
atenţi cu mintea. În loc să fim atenţi la greşelile 
noastre, ne alunecă gândul de la Doamne lisuse... 
şi suntem atenţi la greşelile altora şi de aceea ne în- 
curcăm în acest război. Noi suntem atenţi la pati- 
mile altora, nu la patimile noastre, nu la patinările 
atenţiei noastre, şi în loc să avem o atenţie introver- 
tită (în interiorul nostru) o proiectăm asupra altora. 

Cine nu poate fi atent la gândurile minţii lui, 
nu are ce căuta în călugărie. 

Se mântuiesc aceia pe care satana nu-i poate 
“lua de minte”. Aceasta înseamnă “coiful mântui- 
rii” - a te sili să ai cât mai luminat în cap concepţia 
revelată ca normativ de viaţă. (Cartea “Nevoinţele 
smeritei rugăciuni şi atenţiei”). 

Şi noaptea suntem ispitiţi de vrăjmaşul, de 
aceea trebuie să te rogi neîncetat; şi în stare de vis 
suntem datori cu ascultarea şi călugăria. Să ai toată 
convingerea că eşti purtător al Domnului Hristos. 

Sfântul Duh; 
duhul omului; duhurile rele 


Legăturile pe care le poate face satana asupra 
omului sunt de necrezut de tari, de aceea şi încur- 
căturile ce le vom avea în vămile văzduhului sunt 
extraordinare dacă nu ne descâlcim mintea din 
cursele lui. De puterea diavolului se scapă cu 
ajutorul lui Dumnezeu, cu puterea Domnului 
Hristos: “Fără Mine nimic nu puteți face” în privinţa 
izbăvirii de diavol (loan 15,5). 

Prin vămi trec toţi, afară de cei aprinşi de 
focul Sfântului Duh încă din lumea aceasta. Exem- 
plu: flăcările mâinilor Avei Iosif, pe care le-a văzut 
ucenicul iar bătrânul i-a zis: Dacă vrei, fă-te tot ca 
un foc, nu numai mâinile; ceea ce însemnează “a 
vrea” la o intensitate pe viaţă şi pe moarte. 

Cei care trăiesc în Duhul lui Dumnezeu, în 
vremea vămilor trec prin ele ca o flacără şi sunt 
asistați de îngeri. 

De ce uităm? Pentru că Duhul Sfânt ne vor- 
beşte, iar dacă noi nu-L avem, nu putem să ţinem 
minte. Trebuie să-L cerem. 

Despre lupta postului cu relele 


Dintre toţi cei care au avut de la Dumnezeu 
vreo slujbă către oameni, chemătorii la pocăință au 
fost cei mai curajoşi, căci toţi au acoperit chemarea 
cu viaţa lor, recunoscându-se între păcătoşi cei 
dintâi. Şi dacă a fost nevoie, i-au chemat la pocă- 
inţă cu preţul vieţii lor. Căci cuvântul lor a fost 
deschis, curat de la Dumnezeu şi ucigaş de rele. 

Toţi au vorbit tare şi răscolitor de viaţă, de 
suflet. 

V-am spus astea, ca să vă deprindeţi cu chema- 
rea la pocăință şi cu felul ei de a fi, ca să răzbată 
şi-n urechile surzilor. 

Din cuvântul trecut v-aduc aminte, ca să afle 
toţi: că nu vor fi spovediţi şi împărtăşiţi la mănăs- 
tire decât cei ce de aici înainte vor ţine posturile 
aşa cum sunt rânduite de Biserica noastră Orto- 
doxă. Părinţii m-au născut din trup, iar Biserica 
din apă şi din Duh; şi mai mare este naşterea du- 
hovnicească a Bisericii, decât naşterea trupească a 
părinţilor. De la naşterea duhovnicească - Sfântul 
Botez şi Mirungerea - am primit pe îngerul păzitor 
tot în Biserică - de aceea se botează copiii mici, 
orice ar zice alţii - care să ne apere de toată pri- 
mejdia văzută şi nevăzută. 

Deci dacă Biserica ne naşte, ea ne şi creşte, şi 
printre poveţele cu care ne creşte spre măsura 
bărbatului desăvârşit este şi postul. Trebuie deci 

să-i ascultăm porunca şi să postim. Sfinții Părinți, 
cei de demult, au băgat de seamă că toate relele de 
la stomac încep, de aceea au zis o vorbă aspră, că 
postul este poarta şi patrafirul este uşa, toți ceilalți 
ne fură vremea. 

Astăzi, din darul lui Dumnezeu, urmează să 
vă dovedesc, ca să credeți cu toții: lupta postului cu 
relele sau despre felul cum postul ucide patimile. 

Relele sau păcatele sunt de trei feluri, iată-le: 

1. Păcate împotriva noastră înşine. 

2. Păcate împotriva aproapelui. 

3. Păcate împotriva Duhului Sfânt, împotriva 
Adevărului. 

Toate aceste trei feluri sunt şi păcate înaintea 
lui Dumnezeu, căci tu nu eşti al tău, ci al lui Dum- 
nezeu. Prin urmare şi păcatele pe care le faci 
împotriva ta sunt întocmai şi păcate împotriva lui 
Dumnezeu. De ce? De aceea, fiindcă eşti fiul lui 
Dumnezeu. 

Astăzi să stăruim cu deosebire asupra păcate- 
lor împotriva noastră înşine, şi asupra păcatelor 
împotriva aproapelui. 

Păcatele împotriva noastră înşine duc la învâr- 
toşarea inimii - o cunoaştem cu toţii, şi o cunosc şi 
eu. Dar ele mai duc şi la întunecarea simţirii, care 
ne îndepărtează de Dumnezeu. Acestea sunt cele 
şapte păcate de căpetenie sau păcate de moarte: 
mândria, iubirea de argint, desfrânarea, lăcomia, 
pizma, mânia şi lenea. 

Între acestea şapte se află şi rădăcina relelor: 
lăcomia stomacului sau dumnezeul cel mincinos 

al trupului. Acesta trebuie ars cu postul şi scos 
afară! Căci de nu va fi ars şi scos afară, iată, o să 
vedeţi cum creşte şi se întinde acest pom al diavo- 
lului, acest dumnezeu mincinos al trupului; şi iată 
cum anume: 

Lăcomia stomacului odrăsleşte dintr-o dată, 
din rădăcină, o puzderie de ramuri, din care mai 
arătoase sunt trei: mânia, desfrânarea şi iubirea de 
avere. 

Trebuie să mai ştiţi un lucru, că păcatele sau 
patimile au două feţe: una a omului şi alta a 
diavolului; sau două laturi: una văzută şi a doua 
nevăzută. De acolo, din umbră, sunt conduse şi 
sporite toate patimile noastre. Diavolul, marele 
sforar al relelor, are slugi sau căpetenii pentru 
fiecare patimă. 

Aşa să înţelegeţi, cum întotdeauna patimile 
le-au numit Sfinţii Părinţi prin chiar dracii lor. 
Astfel: dracul lăcomiei de avere, dracul lăcomiei 
stomacului, dracul mâniei, dracul curviei şi toţi 
ceilalţi. Le-au numit aşa pentru că aceste păcate 
sunt conduse din umbră de diavolul. Şi le-au 
numit după căpetenia care lucrează din umbră. 

Ştiţi din Noul Testament că din Maria Magda- 
lena, care s-a apropiat de lisus cu gând ispititor, 
lisus a scos şapte draci. În ea erau toate cele şapte 
căpetenii ale răului. 

Şi tot din Noul Testament ştiţi şi despre 
îndrăcitul din latura Gadarenilor, în care intrase 
un legheon - o legiune de draci - cât abia le-a ajuns 
o turmă de porci care s-a aruncat în mare. 

Acum să luaţi seama că am să vă învăţ, ca să 
puteţi şi voi să prindeţi şi să vedeţi în voi înşivă 
lucrarea duhului rău. Vorbesc deschis - deci să nu 
se supere nimeni. Alţii mai subţiri la nas se supă- 
ră. Noi însă trebuie să vorbim deschis, căci toţi 
suntem ispitiţi. 

E foarte uşor să-i descoperi lucrarea lui necura- 
tă, care se face în noi. De pildă, cu lăcomia stoma- 
cului, băgaţi de seamă că stomacul se umple, dar 
pofta nu se satură. Iată lucrul dracului: poftă peste 
fire. Vedeţi ce uşor îl poţi prinde, dacă ştii?! 

E cunoscută lăcomia lupilor şi totuşi lupii nu 
mănâncă mai mult decât le este foame. Acum dacă 
lor le-a fost foame rău, asta-i altceva. Câinii ascund 
pâinea care n-o mai pot mânca. 

Iată dar, că fiarele, animalele, nu trec cu pofti- 
rea peste fire - numai omul trece, căci numai pe 
om are diavolul mânie şi numai pe om îl războ- 
ieşte şi-l încearcă. 

Iată de ce să nu ascultați de poftă niciodată, 
căci cine a ascultat de poftă a ascultat de diavolul. 
Asta s-o ţineţi minte în privinţa stomacului. Şi aşa 
e cu toate patimile. Când va fi vreme mai multă vă 
voi spune şi despre acelea. 

Războiul stomacului, însă, e primul război pe 
care l-a pierdut omul (în rai) şi prima biruinţă a 
diavolului. Şi cu el (diavolul) nădăjduieşte să-i 
câştige şi pe oameni şi să-i desfacă de Dumnezeu. 
Şi să ştiţi, că de nu-şi vor trage de seamă oamenii, 
diavolul va birui. 

Iată de ce strigam, s-audă toţi: Înapoi la post 

căci fără de post ne merge rău! 

Şi iată cât de rău. 

Cine nu se leapădă de carne şi de grăsime 
repede va fi încolţit de mânie şi de desfrânare, 
celelalte două laturi ale lăcomiei stomacului. Şi să 
vedeţi cum: 

Mâncarea de carne, şi mai ales mâncată cu îm- 
pingerea necurată a poftei, ca să se facă sânge are 
nevoie de fiere, care este o otravă - veninul nostru. 
Fierea aceasta topeşte carnea şi grăsimea, întocmai 
cum topeşte soda slănina, când fac femeile săpun. 
Fierea e o otravă tare. 

Dacă sporeşte mâncarea de carne, sporeşte şi 
otrava, cu care trebuie topită carnea. Şi atâta spo- 
reşte otrava, încât nu mai încape în beşica ficatu- 
lui, şi atunci simţi dureri la capătul pieptului, căci 
stă beşica să crape de plină. Fierea câtă nu încape, 
umblă prin sânge de sus în jos fără rost şi, otravă 
cum e, atacă nervii, îi slăbeşte, şi de aici vine ne- 
răbdarea, de aici vine nervozitatea, de aici mânia. 
Din fierea care atacă nervii. Aici e cheia: de ce se 
supără unii aşa de uşor, din nimicuri, din fleacuri; 
să moară de supărare că le e plin sângele de fiere 
şi li se rup telefoanele - că aşa le zic eu la nervi - şi 
cea mai uşoară vorbă îi aprinde şi-i chinuie 
grozav; şi ei la rândul lor îi chinuie pe alţii. 

Deschideţi uşa ca să audă şi cei de afară. Des- 
chideţi-o bine, dar deschideţi şi voi uşile sufletelor 
voastre, ca să intre Duhul luminii, ca să auziţi, şi 
să nu vă aflaţi numai auzitori, ci şi împlinitori! 

Vedeţi dar, că fierea este petrolul, nervii sunt 

fitilul şi mânia para diavolului. El a aprins fitilul, 
căci el vrea să dărâme cu orice preţ şi pe orice căi 
acest locaş al Duhului Sfânt, care e propriul nostru 
trup. Acest trup, care nu este al nostru, ci este 
templu al Duhului Sfânt. Credeţi voi aceasta!? 
Doar stă scris: “Oare nu ştiţi că trupul vostru este 
locaş al Duhului Sfânt ce locuieşte întru voi, pe care-L 
aveţi de la Dumnezeu, şi că voi nu sunteți ai voştri? 
Căci sunteţi cumpăraţi cu preț! Proslăviţi dar pe Dum- 
nezeu în trupul vostru şi întru duhul vostru, care sunt 
ale lui Dumnezeu” (I Corinteni 6, 19-20). Şi vedeţi 
cu ce a început? Cu lăcomia stomacului, adică cu 
pofta peste fire. 

În mâncarea de carne mai sunt şi alte primej- 
dii: o mulţime de alte otrăvuri, care încă dărâmă 
casa de pe noi; acelea aduc: bolile de inimă, dure- 
rile de rărunchi, de ficat şi altele. 

Toate se tămăduiesc de la sine, înlăturând pri- 
cina care le-a adus, curăţind sângele prin post. 
Căci toate bolile sunt cu putinţă, dacă sângele este 
otrăvit. Vrei să te însănătoşeşti? Fă calea întoarsă. 

Deci luaţi aminte la ce mâncaţi. Căci uite aşa 
pedepseşte Dumnezeu nesocotirea postului, cu 
boala, şi încă multe fără leac, cum de pildă e can- 
cerul sau racul - care se face din mâncarea foarte 
deasă a creierului de dobitoace, de aceea este mai 
mult boala orăşenilor şi a măcelarilor de la sate. 
Paralizia sau slăbiciunea unei jumătăţi de trup, tot 
din nesocotirea postului se trage. 

De obicei cu paralizie pedepseşte Dumnezeu 
pe toţi nesătuii de avere. Ea poate fi şi moştenire. 


So et 
So ste 

Şi atunci, dacă simți acest lucru, ai putea-o ocoli 
sau stinge postind foarte mult. Dar cum am zis, cu 
paralizie pedepseşte de obicei Dumnezeu pe toți 
nesățioşii de avere - căci aceştia şi-au făcut soco- 
teala greşită, zicând că dacă postesc nu mai pot 
alerga şi lucra. Ei au crezut sfatul viclean al dia- 
volului iubirii de avere. Deci au făcut o socoteală 
greşită înaintea lui Dumnezeu. De aceea toţi 
harnicii să ia aminte şi să ţină post, ca nu cumva 
după multa alergătură deşartă să vie o vreme 
când să trebuiască să stea la pat tot restul vieţii. 
Dar şi asta de li se întâmplă, tot milă de la Dumne- 
zeu să o socotească, deoarece le dă prilej de a 
cumpăni şi a-şi cunoaşte greşeala. Căci Dumnezeu 
nu pedepseşte spre moarte, ci spre întoarcere; căci 
trupul nu plăteşte nimic când din el scoţi unealta 
cea rea. Sfinţii au scos cu totul altceva: sfeşnic al 
Duhului Sfânt. 

Prin urmare, cine nu păzeşte postul i se va 
aprinde în gură para mâniei, de unde începe toată 
vrajba; iar în timpul lui vor încolţi boli peste boli. 

Nu pot lăsa să nu vă spun că din lăcomia 
stomacului se mai naşte şi curvia. Despre aerul 
drăcesc al ei nu se mai îndoieşte nimeni: acesta-i 
focul iadului. 

Acum luaţi aminte, căci n-am răgaz să vă spun 
mai pe larg, ci numai ceva, din propriile voastre 
dureri. Nunta într-atât e de binecuvântată de 
Dumnezeu, cât este spre naştere de fii; încolo, 
chiar între soţii legiuiţi, e desfrânare; şi pentru ea 
vine bătaia lui Dumnezeu pe oameni în fel şi fel 

de chipuri. 

Desfrânarea între soţi e pricina pentru care 
vine vremea de se bat de li se sparge casa. Pentru 
nepăzirea postului şi a sărbătorilor, nu se pot 
înfrâna de la pofta trupească şi aşa zămislesc copii 
în zile neîngăduite, peste care nu se află darul lui 
Dumnezeu, ci pedeapsa lui Dumnezeu. Pentru 
nepăzirea de poftă trupească pe care au întipărit-o 
în ei, în vremea celor nouă luni de sarcină, se nasc 
copii îndărătnici, neascultători şi fără frica de 
Dumnezeu. Aceştia vor cădea în curvie toţi şi 
mulţumire în viaţă nu vor avea. 

Luaţi aminte, părinţilor, că nu e glumă cu viaţa 
copiilor pe care îi ai sau vrei să-i ai: eşti răspunză- 
tor de ei şi de toată viaţa lor, căci cum le-ai dat-o 
aşa o au! Şi copiii tăi te vor judeca pe tine după 
cum bine ştiţi şi bine păţiţi. Iar când te-or supăra, 
fii cuminte şi nu-i blestema, ascultând de diavolul 
până în sfârşit, ci trage-ţi de seamă că ei îţi aduc 
aminte păcatele tale cele nemărturisite şi neispăşi- 
te. Roagă-te pentru ei şi roagă-te şi pentru tine - 
chiar când te-or blestema - să te ierte Dumnezeu. 

Păziţi, despre latura poftirii trupeşti, frica şi 
cuviinţa creştinească şi nu vă amăgiţi de trup, de 
vreţi să vă bucuraţi de copiii voştri, iar de nu, aşa 
vor spori relele, încât va junghia fiul pe tată-său şi 
va sugruma fiica pe mamă-sa! Scrie în Sfânta 
Scriptură! Că aşa va fi în vremea din urmă. 

Luaţi prin urmare seama şi învăţaţi şi pe copiii 
voştri şi curăţaţi-vă de duhul necurat (de diavo- 
lul) cu care v-aţi deprins a fi. 


e, 

Luaţi seama, că dacă vreţi să nu cădeţi din creşti- 
nătate şi dacă vreţi să biruie chipul lui Dumnezeu 
în noi, şi nu al diavolului - prin patimile sale - 
luptaţi-vă din răsputeri cu arma postului, căci 
după cum vedeţi postul este ucigaşul patimilor. 
Pentru că este şi dar de la Dumnezeu, dat tuturor 
celor ce luptă lupta cea bună. 

Faceţi începătura aceasta şi veţi vedea cum vi 
se va înnoi viaţa şi se va linişti casa. 


Părintele Arsenie în minunata curte 
a Mănăstirii Brâncoveanu 
de la Sâmbăta de Sus 


o ate 

Aspecte ale relației dintre 
neurologie, endocrinologie şi duhovnicie 


(În ce concepţie de viaţă alegi să te integrezi?) 

Fiecare om, gândind mereu la lumea de din- 
colo de zare, ar trebui să ţină ca trupul lui să fie 
sănătos şi să dureze în lumea aceasta cât are rân- 
duit, cu rostul de a ajunge, până la sfârşitul vieţii 
lui pământeşti, suport omenesc al unui om îndum- 
nezeit. 

Când însă omul vede rostul său numai la viaţa 
aceasta atunci înseamnă că a devenit numai trup, 
patimile i-au întunecat vederea şi el nu vede nimic. 

Cum se explică aceasta? 

Dumnezeu a sădit în firea omului câteva legi 
fundamentale numite instincte, cum sunt instinc- 
tul conservării vieţii şi instinctul de perpetuare a 
vieţii. Pe acestea le avem comune cu toată seria 
vieţuitoarelor care, însă, le au ca norme fixe de 
viaţă. Numai omul poate interveni, cu libertatea 
voinţei şi cu funcţia conştiinţei, să modifice natura 
acestor norme fixe, în două sensuri opuse: 

1. - înspre dereglarea lor, devenind patimi; 

2. - înspre convertirea şi sublimarea lor prin 
virtute, înspre eliberarea de tirania lor prin nevo- 
inţă şi luptă metodică. 

Astfel, dacă omul intervine în primul sens, 


a 


legile de existenţă sădite în fire, dereglate prin 


«e Mărgăritare duhovniceşti S% 47 


otrava păcatului, devin: 

- patima de nutriție, manifestată prin lăcomie, 
beție; 

- patima de proprietate, manifestată prin avari- 
tie, hoție, ...; 

- patima de reproducere, manifestată prin 
desfrânare; 

- patima de dominație, manifestată prin trufie. 

Deci, un instinct sădit ca lege de existență a fi- 
rii devine patimă prin libera voință a omului. 
Cum se explică aceasta? “Împlinirea oricărui 
instinct al firii e însoțită de plăcere. Omul, numai 
omul, dintre toate viețuitoarele, vrea să despartă 
funcția biologică a instinctului în două, vrea să se- 
pare rostul instinctului de plăcerea ce-l însoţeşte, 
alegându-şi plăcerea şi refuzându-i rostul.” Căutând 
intenţionat plăcerea, omul reuşeşte această dena- 
turare în dauna sănătăţii, cu inevitabile urmări 
asupra urmaşilor, cu preţul pierderii libertăţii pe 
care când a avut-o a folosit-o rău, cu preţul dere- 
glării instinctelor superioare (de natură divină), 
specific omeneşti, pe care nu mai apucă să le 
cultive. Căci Dumnezeu a dat omului legile după 
care să se conducă în viaţa sa şi puterea de a vrea 
sau a nu vrea să le respecte, adică a dat omului 
cinstea primejdioasă a libertăţii voinţei sale. 

Deci, dacă se învoieşte să rămână între rostu- 
rile sale, gândite de Dumnezeu, va trăi după fire 
în toată libertatea. Însă dacă alege să meargă îm- 
potriva legilor vieţii, deci împotriva firii şi împo- 

triva intenţiilor lui Dumnezeu, atunci păcătuieşte, 
îşi viciază libertatea sa, aduce infirmitatea în fire şi 
îşi primejduieşte viaţa sa în întregimea sensului ei. 

Instinctele - aceste forţe oarbe ale firii - au rost 
în apărarea vieţii ameninţată de moarte. Cum însă 
majoritatea oamenilor au dereglat rostul normal al 
instinctelor urmărind exclusiv plăcerea ce rezultă 
din satisfacerea lor şi refuzându-le rostul, oamenii 
au ajuns în robia patimilor, pierzându-şi libertatea. 
Plăcerea căutată numai pentru ea însăşi, cheamă 
repetarea din ce în ce mai deasă a actului de satisfa- 
cere a ei, până ce ajunge la distrugerea oricărei 
cenzuri morale, dereglând organismul şi împingân- 
du-l până dincolo de posibilităţile sale funcționa- 
le, pe unii din supuşii ei ducându-i până la doaga 
nebuniei. 

Şi totuşi există şi al doilea sens de modificare 
a funcţiei instinctelor, sensul divin, pe care l-am 
amintit mai sus. Căci firea omenească este formată 
din două naturi; una, a noastră, care este natura 
biologică, fizică, şi alta, e natura duhovnicească, 
de origine divină, care locuieşte vremelnic în tem- 
niţa acestui trup. Trupul şi sufletul trebuie să le 
formăm într-o unitate, aşa cum am fost gândiţi de 
Dumnezeu la începutul zidirii. De aceea, pentru 
ca omul să nu devină numai natură biologică, “nu- 
mai trup“, peste mecanismul funcţional al omului 
au fost puse de la zidirea lui, două foruri de 
conducere: 

1. cenzura raţiunii şi 

2. mărturia conştiinţei. 


Se t 

Despre mecanismul funcțional al omului pu- 
tem spune mai întâi că omul are aproximativ 13 
miliarde de neuroni, care aparțin sistemului 
nervos şi care au nevoie de hrană şi mediu: 

1. Oxigenul pe care hematiile din sânge îl duc 
la creier. 

2. Glicogenul este zahărul special preparat de 
ficat pentru neuroni. 

3. Hormonii, adică produsul glandelor endocri- 
ne, care ageresc întreg organismul şi cu deosebire 
sistemul nervos. 

4. Somnul, dreptul la somn fiind obligatoriu, 
ştiindu-se că omul moare după opt zile de nesomn. 

5. O concepţie de viaţă necesară neuronilor, 
care aduce cu sine înfrânarea de la orice excese. 

În organismul nostru avem răsfirate mai multe 
glande a căror secreție internă sunt hormonii. 
Aceştia sunt un fel de săruri, un fel de substanţe 
chimice care au rostul să stârnească la lucru anu- 
mite organe interne, să agerească nervii şi să 
învioreze gândirea, să ne facă viaţa plăcută şi cu 
interes pentru ea, într-un cuvânt hormonii sunt 
agenţii de stimulare a vieţii. Printre aceste glande 
sunt şi cele care rodesc sămânţa de om, şi care, 
spre deosebire de celelalte, au o funcţiune dublă, 
una internă - secreția hormonilor, şi alta externă - 
producerea celulelor germinative; pe lângă alte 
rosturi mai au şi pe acela de a stimula funcțiunea 
celorlalte glande şi de a da o configuraţie specifică, 
plină de vigoare şi precisă, corpului întreg, fie 
bărbat, fie femeie. 

În sânge se mai află pe lângă hormoni şi vita- 
minele, secreție celulară a fiecărui ţesut în parte, 
apoi oxigen, toxine, microbi şi altele. 

Toate acestea la un loc dau ceea ce se numeşte 
mediul nostru interior sau humoral, care trebuie 
să aibă o compoziţie normală şi determinată pen- 
tru ca organismul nostru să funcţioneze bine, căci 
cu deosebire, aceasta are influenţă asupra siste- 
mului nervos şi a capitalei sale, creierul. 

Ştiind acestea putem schiţa o relaţie de con- 
flict precum şi de bună învoială între rațiune şi 
instinct, fiindcă între concepţia de viaţă şi aceste 
glande este o strânsă legătură. Astfel: într-un fel 
excesiv funcţionează toate glandele endocrine 
când un om are, de exemplu, concepţia de viaţă a 
lui Epicur şi a urmaşilor săi bazată pe plăcere. 
Însă, când ai cea mai bună concepţie de viaţă, 
adică revelaţia creştină, atunci nu se mai produce 
acest exces de hormoni care să te desfrâneze sau 
să te dezechilibreze. 

Câtă vreme cele două foruri de supraveghere, 
cenzura minţii şi conştiinţa, puse de Dumnezeu 
peste construcţia psiho-fizică a omului, lucrează în 
armonie, instinctele nu-i dau omului lupte, pentru 
că acestea primesc aprobarea, satisfacerea şi rostul 
lor concret. Dacă este forţată cu scopul obţinerii 
numai a plăcerii, cenzura raţiunii slăbeşte conside- 
rabil, patimile ajung să conducă mintea, iar omul, 
dintr-o voită funcţionare excesivă a glandelor lui 
endocrine, îşi pierde libertatea. Gândurile, oricât 
de nebune ar fi, încă nu sunt înfrângeri şi păcat, 

oricât se impun, muncind mintea. Păcatul începe 
de la învoirea spre faptă şi fapta propriu-zisă. Ne 
mai luând în seamă frâna conştiinţei, care prin na- 
tura ei nu aprobă niciodată slăbirea raţiunii, viciul 
şi păcatul, omul păcătos intră în conflict deschis 
cu “pârâşul” lui, conştiinţa, care prin mustrările 
sale “nu tace” până ce omul nu-şi revizuieşte în- 
frângerile morale şi nu se întoarce de la păcat, ca 
să poată primi iertarea de la Dumnezeu. În 
situaţia în care înfrângerile morale se ţin lanţ prin 
deasa lor repetare şi prin gravitatea lor, urmează 
sancţiuni ale conştiinţei mai grele decât mustrarea 
şi anume: dezechilibrul minţii care la început 
poate fi mai uşor şi din care se mai poate reveni 
(prin spovedanie curată), însă care poate fi urmat 
de formele mai grave: schizofrenia, paranoia, 
nebunia, şi în final cufundarea lui în întuneric şi 
în muncă veşnică încă din această viaţă. Toate 
acestea sunt urmările în trup ale capitulării con- 
ştiinţei ca organ spiritual al omului. 

Pentru că atunci când omul cel vechi mereu se 
obrăzniceşte cu drepturile sale biologice asupra 
omului ceresc şi biruie, între cele două naturi ale 
omului, biologică şi spirituală, se ajunge la un 
contrast nelimitat, încât Duhul lui Dumnezeu se 
retrage din om. 

Instinctul rupe zăgazul rânduielii, te îndeamnă 
să ieşi dintr-o ascultare care ți se pare ca un lanţ, 
sau ca o temniţă; aceasta este situaţia de luptă 
între trup şi suflet, între bine şi rău, pe terenul 
minţii şi inimii noastre. Instinctul se răzvrăteşte. 

Cu cât eşti mai luptat de instinct, cu atât eşti 
mai răzvrătit. 

Tinereţea trebuie disciplinată. 

Dar să vedem acum cum decurge o relaţie de 
bună învoială între raţiune-conştiinţă şi instinct în 
forul interior al unui om cu o concepţie de viaţă 
sănătoasă, în acord cu voinţa lui Dumnezeu. Să 
luăm, de exemplu, instinctul de reproducere (se- 
xual). Acesta comandă glanda endocrină corespun- 
zătoare să-şi verse în sânge hormonii, care ajunşi 
la nivelul creierului erotizează scoarţa cerebrală, 
determinând apariţia pe ecranul minţii a gându- 
rilor şi imaginilor în favoarea satisfacerii acestui 
instinct. Acum gândurile cer învoirea, dar cenzura 
raţiunii rezistă şi le respinge iar conştiinţa aduce 
Numele lui Dumnezeu care-i arde pe diavolii ce 
stau ascunşi în spatele instinctului, aduce Crucea 
Domnului, care înseamnă lepădarea de sine, lepă- 
darea de plăcere. Această cenzură manifestată 
prin gânduri de rezistenţă, puternice şi luminoase, 
afirmate cu toată credinţa că însuşi Domnul lisus 
luptă cu satana în locul nostru, produce în orga- 
nism o reacţie chimică în care substanţele endocri- 
ne din sânge, care erotizau scoarţa cerebrală, se 
neutralizează printr-o apariţie de anticorpi. Astfel 
toate gândurile, imaginile şi reprezentările pier şi 
în minte se restabileşte un echilibru şi o linişte în- 
tocmai cu liniştea pe care a restabilit-o Iisus când 
a venit pe mare la ucenicii Lui învăluiţi de talazu- 
rile înfuriate. Liniştirea unei furtuni de gânduri 
sigur scoate un strigăt interior de recunoaştere: 


ee 

“Domnul meu şi Dumnezeul meu” (loan 20,28 ) şi măr- 
turisirea: “Tu eşti Fiul lui Dumnezeu”. (Matei 14,33) 

Concepția de viață este aceea în care te inte- 
grezi trup şi suflet. Aceasta va frâna producerea 
hormonilor şi va echilibra sistemul endocrin. Prin 
aceasta se modifică pozitiv structura celulelor între- 
gului corp şi se armonizează cu această învăţătură. 
De exemplu: Sfinţii nu putrezesc, ei ajung izvoare 
de mir, nu de putoare. Firea lor pământească a 
fost înghițită de viaţa Sfântului Duh, ei au devenit 
temple ale Duhului Sfânt şi fii ai lui Dumnezeu, 
iar alţi sfinţi au fost răpiți într-un alt mod de exis- 
tenţă şi mormintele lor au rămas goale. 

Gândurile bune şi gândurile rele 


Sfaturi duhovniceşti 


Într-o clipă îs pe pământ şi în cer! 

De la marginile lumii şi din adâncuri se reîn- 
torc şi ne spun în şoapta lor tot ce avem de 
îndeplinit: bine sau rău, dar tu, omule, alege! Gân- 
durile rele... puzderie! Ele tăbărăsc de obicei în 
mintea omului concentrat la rugăciune sau hotărât 
a săvârşi binele! 

Musafirii nedoriți, dacă încolţesc ca şi buruie- 
nile prin straturi, smulge-le mai înainte de a creşte 
în propria ta minte. 

Ce strat minunat! Un pământ atât de roditor... 
Dar dacă nu vei plivi buruienile din vreme, te vei 
pomeni în toamna vieţii tale cu o şerpărie întreagă. 

Doreşti să fii de folos pentru tine, pentru viaţă, 
pentru omenire: smulge din stratul pe care-l ai 
buruiana gândului stricat şi nu privi gândurile 
rele ca într-o oglindă şi nici nu le răsuci pentru a le 
vedea pe toate feţele. Căci de aici începe păcatul, 
îndulcindu-te sub amăgirea lor. Cu hoţii nu se face 
târg, ci se alungă! De vrei, le poţi socoti păsări zbu- 
rătoare; dar nu-ţi deschide fereastra inimii ca să le 
arunci grăunţe. Lasă-le să treacă în zbor peste 
ograda sufletului tău, fără să le dai hrană. Te vei 
uita şi nu vor mai fi, că ele vor zbura mai departe 
şi păcatul se va risipi ca un fum mai înainte de a 

face jeratic pe vatra sufletului tău. 

O, voi, gânduri abia născute, de ce vă lăsaţi 
tulburate? De ce fugiţi (de sub cenzura minţii) ca o 
turmă de oi când dau peste păşune străină? Vedeţi 
cum se risipesc de sub ochii păstorului? Ori le sfâ- 
şie sălbatica fiară, ori le otrăveşte o iarbă rea. 
Vraja ispitelor de a scăpa de sub supravegherea 
multă, pagubă aduce. 

Omule! Pune mâna pe toiagul rugăciunii şi 
făle ocol în staulul minţii ca să stea acasă sub mila 
Domnului (sub frâna conştiinţei), Care le hrăneşte 
şi Care primeşte rugăciunile noastre: “sufletele le 
sfințeşte, trupurile le curățeşte, cugetele le îndreptează, 
gândurile le curățeşte şi aşa ne izbăveşte pe noi de tot 
necazul celor rele şi al durerii”. (din Ceaslov) 

Nemiloasa boală a sufletelor omeneşti, micro- 
bul strecurat în rana sufletului, cuiele diavolului 
bătute în pomul vieţii omeneşti, smulge-le cu cleş- 
tele rugăciunii şi-ţi unge durerea cu harul Sfintei 
Taine. Scapă-te de satana - l-ai cunoscut poate la o 
înjurătură. Ooo... şi e aşa de viclean. Căci spune 
Sfântul Iacob că limba îşi are locul ei între mădu- 
larele noastre, dar spurcă tot trupul şi vâră în 
flăcări aria vieţii. 

Crezi că înjurătura te astâmpără sau îţi spo- 
reşte puterile? E numai o morfină a sufletului - te 
uşurează pentru o clipă şi te încarcă de amărăciune 
pentru o veşnicie. Fii hotărât! Încearcă şi ai să 
vezi cât poate un om care vrea să fie curat. Un 
înger bun doreşte să te ajute, nu-l refuza. 

Sau poate ai ajuns robul băuturii de necaz, din 

necumpătare, din patimi? Ooo...! nu ştii că beţia e 
culcuşul satanei în sufletul ameţit? N-ai văzut că 
unde-s bălăriile se ascund şerpii şi viperele? Dar, 
oare, în bălăriile beţiei (tulburarea sângelui şi a 
creierului) nu se îngrămădesc şerpii patimilor - 
murdăria trupească şi sufletească: vorbe josnice şi 
glume necontrolate, înjurături, desfrâu şi altele? 
Adu-ţi aminte că Sfântul Pavel scrie corintenilor 
că: nici curvarii, nici furii, nici nesăţioşii de averi, 
nici beţivii, nici cei răi de gură nu vor moşteni 
Împărăţia lui Dumnezeu. 

Mântuitorul nostru voiește ca: “toți oamenii să 
se mântuiască şi la cunoştinţa adevărului să vină” (I 
Corinteni 2,4). Nu întârzia! Nu uita că eşti călător 
prin viaţa asta. 

Oare nu ştii, omule, că din prima şi până în 
ultima zi a vieţii tale tu alergi mereu? Îți trans- 
porţi sufletul spre limanul Împărăției lui Dum- 
nezeu, în căruţa trupului tău. 

Te-ai gândit cum să-ţi pregăteşti această căru- 
tă? Nici un om chibzuit, sau întreg la minte, nu 
încarcă lemne, fân sau altceva în carul său până 
nu-l pregăteşte mai întâi: îl lungeşte, pune lanţuri, 
prăjină, unge osiile şi apoi încarcă povara pe care 
doreşte să o transporte. Dacă pentru încărcătura 
unei poveri obişnuite ne pregătim căruţa cu atâta 
grijă, cu atât mai vârtos trebuie să ne pregătim 
căruţa trupului cu lanţurile înfrânării pentru ca să 
putem transporta cu pace sufletul nostru. 

Dacă noi, oamenii, nu îndrăznim să încărcăm 
o căruţă nepregătită, cu atât mai vârtos Domnui 

nostru lisus Hristos nu va revărsa harul Său în- 
tr-un trup neîngrijit şi un suflet pustiit. 

Nu o spun eu, ci Sfântul Apostol Pavel care 
zice: orice faceţi cu cuvântul sau cu lucrul, toate să 
le faceţi din tot sufletul, ca pentru Domnul, iar nu 
ca pentru oameni (Coloseni 3,23). În numele Dom- 
nului Iisus şi prin El să mulţumiţi lui Dumnezeu 
Tatăl, iar vorbirea voastră să fie dreasă cu sare şi 
cu grabă să asculte, zăbavnic la vorbă, zăbavnic la 
mânie (lacov 1,19). Dacă cineva socoteşte că e 
cucernic, dar nu-şi ţine limba în frâu, îşi amăgeşte 
inima, cucernicia acestuia este zadarnică (Iacov 
1,26). 

De aceea, omule, când vorbeşti, gândeşte-te că 
vorba ta rămâne scrisă în sufletul celui ce o ascultă, 
gândeşte-te să te zideşti pe tine şi pe el cu fiecare 
cuvânt căci şi el şi tu sunteţi ai lui Hristos, Care 
pentru noi, creştinii, este temelia vieţii noastre. 
“După harul lui Dumnezeu, cel dat mie, eu, ca un înţe- 
lept meşter, am pus temelia; iar altul zideşte. Dar 
fiecare să ia seama cum zideşte; căci nimeni nu poate 
pune altă temelie, decât cea pusă, care este lisus Hristos. lar 
de zideşte cineva pe această temelie: aur, argint, sau 
pietre scumpe, lemne, fân, trestie, lucrul fiecăruia se va 
face cunoscut; îl va vădi ziua (Domnului). Pentru că în 
foc se descoperă, şi focul însuşi va lămuri ce fel este 
lucrul fiecăruia. Dacă lucrul cuiva, pe care l-a zidit, va 
rămâne, va lua plată. Dacă lucrul cuiva se va arde, el 
va fi păgubit; el însă se va mântui, dar aşa ca prin foc” 
( Cor. 3,12). Nu uita că eşti o cărămidă duhovni- 
cească din marea clădire a Bisericii lui Hristos. 

Rămâi cuminte în acest zid socotindu-te legat de 
celelalte cărămizi cu mortarul iubirii. 

Nu te smulge din linia acestui zid duhovnicesc, 
ci, rotunjindu-ţi cuvintele printr-o frământătură 
curată a gândurilor, arde-le în cuptorul minţii 
luminate şi abia apoi trimite-le pe marele şantier 
al vieţii omeneşti. Clădirea construită astfel, nicio- 
dată nu se va prăbuşi. 

Fericiţi cei ce mor în Domnul căci faptele lor 
vin cu ei şi trăiesc în veşnicie. 

Omule, trebuie să-ţi schimbi viaţa - retează cu 
foarfeca voile tale - crengile rele, sudalmele, neas- 
cultările - şi va rămânea un pom care nu va 
putrezi în veac - e cuvântul lui Dumnezeu. 

În fiecare zi citeşte, dacă poţi, măcar un verset, 
măcar un capitol sau un psalm, de care să-ţi legi 
gândurile, mutându-te de la cele stricăcioase la 
cele veşnice. Dând astfel de lucru gândului, nu-l 
vei mai lăsa să zămislească păcatul, care să nască 
fapte ruşinoase. 

Rugăciunea şi postul, aceste aripi sufleteşti, 
puternice arme de luptă duhovnicească, cu care-ţi 
poţi câştiga biruinţa împotriva la tot păcatul, le 
cunoşti şi tu, omule, şi ştii cât de folositoare sunt. 

Da! Rugăciunea şi postul sunt minunatele 
unelte duhovniceşti cu care îţi strângi laolaltă 
roada ostenelilor duhovniceşti, ca şi pe altă parte 
uneltele gospodăreşti - când trebuie să coseşti pă- 
catul, când să aduni virtuțile şi când să nimiceşti 
buruiana gândurilor sălbatice. 

Foloseşte-te de ele când trebuie, căci nimeni 

nu cunoaşte mai bine ca tine unde să aduni şi 
unde să tai, numai tu, omule, ştii. Căci scris este: 
vreme este să plângi şi vreme este să vorbeşti şi 
vreme este să taci şi toate la vremea lor, şi toate cu 
aleasă înţelepciune (Ecclesiastul 3, 4-8). 

“Eu voiesc, zice Sfântul Apostol Pavel, ca toți 
oamenii să fie cum sunt eu. Dar fiecare are darul său 
de la Dumnezeu” (I Corinteni 7,7). 

Mai degrabă atâta cât faci, fă cu duh de smere- 
nie, pentru că Dumnezeu celor trufaşi le stă împo- 
trivă; iar celor smeriţi le dă har. 

Te afli în post, nu uita că postul te ajută şi este 
sala de aşteptare în care creştinul îmbolnăvit de 
păcate trebuie să cugete, până-i vine rândul, cum 
să-şi dezvăluie boala mai sincer înaintea duhovni- 
cului său la spovedanie, pentru că de vreme ce ai 
venit la doctor să nu cumva să te întorci nevinde- 
cat, ci să ai parte în mod folositor de cereştile 
doctorii ale Sfintei Treimi. 

Rugăciunea e respiraţia sufletului, iar posu e 
apa care stinge văpaia patimilor. 

Orice unealtă e cu două tăişuri. Dacă nu o 
foloseşti cum trebuie, în loc să taie, ea te taie, în 
loc să clădească, te dărâmă. Deci, fii cu nădejdea 
în Domnul când foloseşti uneltele Lui. 

Adu-ţi aminte de acel sobor tainic care a pus 
la cale trădarea şi prinderea lui lisus. Era într-o zi 
de miercuri şi a treia zi, vinerea, a fost străpuns 
pentru păcatele noastre şi zdrobit pentru fărădele- 
gile noastre. Hristos a fost pedepsit pentru mântui- 
rea noastră şi prin rănile Lui noi toţi ne-am vindecat. 

Chinuit a fost şi supus şi nu Şi-a deschis gura 
Sa, ca o oaie spre junghiere S-a adus şi ca un miel 
fără de glas înaintea celui ce-L tunde, aşa nu Şi-a 
deschis gura Sa (Faptele Apostolilor 8,32). 

Deci a fost răstignit pentru păcatele noastre. Şi 
fiindcă în aceste două zile a pătimit lisus pentru 
noi toţi, dorind în chip deosebit să ne scoată din 
mocirla păcatului, a patimilor, a pieirii veşnice, 
vrând să ne mântuiască, vom rămâne, oare, nepă- 
sători la marea Lui jertfă? Să nu ne jertfim şi noi 
măcar atât, prin înfrânare? 


Spațiu arhitectura! 


amenajat de Părintele Arsenie Boca în curtea 
Mănăstirii Brâncoveanu de la Sâmbăta de Sus 

Credinţa ne fortifică voinţa 


Dacă nu poţi mai mult, fii atent la tine însuţi. 
Pentru propria ta salvare cinsteşte toată viaţa ta 
aceste două zile din săptămână, şi ţi se va schimba 
viaţa ta sufletească şi trupească. 

De ce să-ţi dărâmi propria ta viaţă înainte de 
vreme? Ajută-te şi nu uita că mântuirea e funia 
împletită cu harul lui Dumnezeu (adică mila şi 
ajutorul Lui) şi voia ta liberă; întinde mâinile tale 
spre Hristos. El vrea să te ajute. Lasă-te înfăşurat 
sufleteşte cu o asemenea funie şi vei fi ridicat spre 
Împărăţia lui Dumnezeu. Împărăţie care nu este 
mâncare şi băutură, ci pace, dreptate şi bucurie 
întru Duhul Sfânt. 

Nu uita, deci, că Cel ce S-a jertfit pentru a 
noastră mântuire ne-a îndemnat să ne jertfim şi 
noi. Mântuirea sufletului are un revers hotărât. 

Ce dar binecuvântat de Dumnezeu este apa 
pentru viaţa oamenilor. O bem şi ne astâmpărăm 
setea cu ea, dar mai ales ne răcoreşte trupul înfier- 
bântat de trudă şi ne spălăm hainele murdare, şi 
ce minunat te simţi când eşti curat. 

Un creştin ştie că are şi suflet - oare sufletul 
nu se murdăreşte trăind în viaţă? Dar ce este păca- 
tul dacă nu groaznică murdărie sufletească ce 
întunecă până şi ochiul minţii? Că scris este: “Dacă 
zicem că păcat nu avem, ne amăgim pe noi înşine şi 
adevărul nu este întru noi” (I Ioan 1,8). Dacă ne măr- 

turisim păcatele noastre, spovedania este tocmai 
baia curăţitoare a sufletului omenesc. 

Omule, spală-ţi sufletul ca să-l poţi hrăni cu 
pâinea vieţii celei veşnice (Sfânta Împărtăşanie). 
Nu doreşti să-l îmbraci cu cămaşa lui Hristos? 

Să ne aducem aminte - câţi în Hristos ne-am 
botezat, în Hristos ne-am şi îmbrăcat. 

Ajută-ţi sufletul să guste şi el din pâinea 
Îngerilor. Dar să mai ştii şi aceasta că o bucată de 
pâine mâncată cu supărare, ţi se face gol în gură. 

O! dacă ai iubi mai mult pe Dumnezeu va 
spori şi bucuria lăuntrică şi vei simţi atunci şi 
adevărata dulceaţă a Sfintei Împărtăşanii. Iar cine 
mănâncă din pâinea aceasta, viu va fi în veci. 

Un suflet zbuciumat de vârtejul patimilor şi al 
urii, nu poate primi sămânţa harului şi nici pe 
Hristos în Sfintele Taine. De aceea mult se lumi- 
nează puterea minţii printr-o inimă liniştită. Iar 
un suflet drept e semnul bucuriilor nesfârşite. 

Încearcă, deci, să stingi furtuna din mica 
împărăție a sufletului, şi viaţa ta întreagă se va 
desfăşura ca o adiere peste dureri. Nu ştii că orice 
faptă, fie bună, fie rea, îndulceşte sau amărăşte 
mai întâi pe autorul ei? Şi lumina, pe care o aprinzi 
spre a risipi întunericul dimprejur, îţi luminează 
propria ta faţă şi apoi mai departe. Nu stinge o 
astfel de lumină. 

Nu uita că o apă răscolită de furtună nu se 
poate îmblânzi lovind-o cu bâta, şi pe nici-un vrăj- 
maş nu-l poţi potoli, urându-l şi blestemându-l. 
Numai rugându-te pentru el, cu pace şi pentru a 

lui mântuire, îl vei smulge pe vrăjmaşul tău din 
stăpânirea vicleanului, şi apoi rămas el singur, 
oricât ar fi de înrăit, e numai om şi omul nu-i atât 
de vătămător ca atunci când bagi în el un legheon 
de diavoli, pe seama cărora l-ai dat prin blestemul 
tău, prin sudalma ta, prin ura ta, şi cu care, pe 
urmă, viclenii împreună te şi atacă. 

Care este rostul iubirii de vrăjmaşi? Judecată 
din punct de vedere al subiectului ei, iubirea de 
vrăjmaşi se vădeşte a fi cel mai bun mijloc de 
suprimare a faptei de răzbunare. 

Practicată numai faţă de rude şi prieteni, iubi- 
rea poate lăsa neangajate întinse regiuni ale sufle- 
tului şi anume tocmai pe acelea în care mustesc 
sălbatice porniri spre mânie şi răzbunare. Dar 
efortul de a-ţi pune purtarea faţă de vrăjmaşi în 
acord cu pilda dată de Mântuitorul, te angajează 
atât de total în ceea ce reprezinţi tu ca energie în- 
cât pornirile spre mânie şi răzbunare împlântate 
în sufletul tău ajung la un moment dat în situaţia 
de a nu mai avea la îndemână puterea de care au 
nevoie ca să se manifeste şi recad în starea unor 
simple virtualităţi, incapabile să mai exercite vreun 
fel de tiranie asupra ta. Drept aceea se poate spu- 
ne că numai iubirea de vrăjmaşi te poate elibera 
de umilitoarea robie a pornirilor spre ură şi 
răzbunare. Când Mântuitorul porunceşte iubirea 
de vrăjmaşi, El n-o face ca să te îngenunche în faţa 
celui rău, ci ca să te elibereze de răul din tine şi în 
felul acesta să-l limiteze. 

Şi de fapt dacă la duşmănie răspunzi cu duşmă- 


te ata 

nie, prin aceasta nu-ţi dovedeşti tăria, ci arăţi că şi 
tu însuţi te-ai contaminat de sentimente inferioare, 
arăţi că şi tu însuţi te-ai lăsat stăpânit de draci. 
Aşa încât, de unde mai înainte de a răspunde 
duşmăniei cu duşmănia ta răul era limitat numai 
la duşmanul tău, acum s-a întors şi asupra ta.. În 
loc de un singur rău: duşmanul tău, acum sunteţi 
doi: duşmanul tău şi tu, duşmanul duşmanului tău. 
Dacă însă la duşmănie răspunzi cu îngăduinţă, 
răbdare, iertare, cu purtare frăţească, ceea ce e 
totuna cu iubirea, răul (diavolul) a primit o lovitu- 
ră mortală, cel puţin într-unul din subiectele lumii 
acesteia: în sufletul tău. 

Roagă-te pentru vrăjmaş şi se va ruşina diavo- 
lul, lăsându-l singur pe istovitul om. Nu-l mai urî, 
ci fie-ţi milă de el că e om, e fratele tău, e fiu al 
aceluiaşi Părinte Ceresc. Doreşte-i vrăjmaşului tău 
ceea ce ceri tu de la Dumnezeu, în rugăciune 
pentru tine. La început e greu căci eşti şi tu om 
pătimaş ca toţi oamenii. Dar stăruința despică 
piatra - şi de la o vreme vei simţi nevoia de a te 
ruga pentru el, din milă. Nu-l mai poţi urî pe 
vrăjmaşul tău, nu mai eşti în stare să urăşti nici un 
om. Abia atunci vezi că l-ai biruit pe diavolul, 
vrăjmaşul a toată lumea, stricătorul păcii şi răufă- 
cătorul tuturor oamenilor, pe diavol. 

Ai vrea să vezi soarele-ţi lăuntric urcând din- 
tr-un frumos răsărit pe cerul propriei tale vieţi? 
Încearcă atunci să simţi seară de seară, stând de 
vorbă cu tine, întăreşte-te cu mătănii, cu un psalm, 
cu o rugăciune, cu smerenie, uşurându-ţi sufletul 

şi sporind astfel în dragoste pentru tot omul. 
Fiecare zi să-ţi fie în faţa ta ca fiind ultima - şi vei 
câştiga curaj şi vei simţi mâna Harului dumne- 
zeiesc că lucrează împreună cu tine. 

Viaţa oamenilor e o brazdă de plug trasă peste 
ogorul anilor ajunşi spre capătul de hotar. De 
aceea trage brazda propriei tale vieţi cât mai 
dreaptă; înlătură greşelile, abaterile; iar de le-ai 
săvârşit, îndreaptă-le până nu înnoptează şi până 
nu îngheaţă, făcând tot binele de care eşti capabil, 
până când plugul sufletului mai poate trage 
brazda pe curmătura vieţii tale, sub îndrumarea 
gândurilor curate şi a milei marelui Dumnezeu - 
adu-ţi mereu aminte cât de plăcuţi sunt cei ce 
voiesc pacea. 

Până la Dumnezeu nu este nici jos, nici sus, 
nici aproape, nici departe, pentru că Dumnezeu 
este pretutindeni şi de aceea El e mai aproape de 
tine decât sufletul şi trupul tău, numai să ştii şi să 
afli această apropiere prin credinţă şi rugăciune. 

Domnul este aproape de toţi cei ce-L cheamă 
din toată inima. 

Am venit să-mi văd greşelile... Am simţit că 
acest cuvânt a venit din alt loc... 

Cuvântul viu este mai bun decât banda 
magnetică pentru că el emană o energie care vă 
repară, vă linişteşte, vă luminează şi vă lămureşte. 


ON SIRIO 

MĂRGĂRITARE DUHOVNICEŞTI 


Facerea de bine sau milostenia 


Cât de mult se îmbogăţeşte lumea prin nevoi 
şi scârbe. De aceea este de mare trebuinţă ca fiii 
lui Dumnezeu să se îmbogăţească tot aşa de mult 
cu simţămintele şi faptele milosteniei. Omul care 
poate să facă binele şi nu-l face, este o fiinţă 
josnică. A nu da săracului din cele ce rămân peste 
nevoile noastre, înseamnă a răpi binele altuia. 

Dumnezeu binevoieşte ca pe pământ să fie 
mulţi nenorociţi, pentru ca ei să se mântuiască 
prin răbdarea lor, iar tu prin milostenia ta. 

Bogaţii procură săracilor mijloacele pentru 
hrană, iar săracii mijlocesc la Dumnezeu pentru 
mântuirea bogaţilor. 

Fără nenorocire poţi intra în Împărăţia Ceruri- 
lor, dar fără milostenie nu! Este absolut imposibil 
să ajungi fără milostenie măcar până la porţile 
cerului. 

Fără milostenie însăşi rugăciunea e fără rod. 
Cu ce nădejde te vei ruga lui Dumnezeu, când tu 
însuţi nu asculţi rugăciunile oamenilor ce sunt 
asemenea ţie? Cum vei cere împreună cu credin- 
cioşii din Biserică - Dă Doamne! - când tu însuţi 
nu dai săracilor, deşi poţi să dai? Cu ce gură vei 
spune: auzi-mă, Doamne! când tu însuţi nu-l auzi 
pe sărac, sau mai adevărat pe Hristos, Care strigă 

Aşa cum ne purtăm noi cu aproapele, tot 
astfel se va purta şi Dumnezeu cu noi. L-ai dispre- 
tuit pe sărac şi l-ai batjocorit pe cel fără apărare? 
Şi Dumnezeu te va dispreţui pe tine. 

N-ai deschis celui ce bătea? Nu ţi se vor des- 
chide nici ţie porţile Împărăției lui Dumnezeu. 

Nu ai auzit suspinul celui necăjit? Nu ți se va 
auzi nici strigătul rugăciunii tale. 

Orice lacrimă ce-ţi va fi dăruită de recunoştinţa 
săracului va străluci pentru tine dincolo de mormânt. 

Orice lacrimă pe care săracul o va vărsa silit 
de răceala şi asuprirea inimii tale faţă de el, va 
cădea pe sufletul tău ca o picătură de foc înaintea 
scaunului lui Dumnezeu. 

Caută mila lui Dumnezeu prin milostenie 
către săraci! 

- Îţi va da Dumnezeu! îi spui uneori săracului, 
lepădându-te de el. Dar tu procedezi fără judeca- 
tă, dacă te porţi astfel cu fratele tău care se află în 
nenorocire. Dumnezeu îl trimite pe sărac la tine, 
iar tu îl trimiţi înapoi la Dumnezeu? 

Dumnezeu îi va da negreşit (prin alt om), dar 
El vrea să-i dai tu negreşit. El va da săracilor, dar 
(oare) o să-ţi dea El ţie mila Sa, căci tu ai infinit 
mai mare nevoie de mila lui Dumnezeu decât 
săracul de milostenia ta. 

Dumnezeu nu părăseşte pe nimeni, dar tu, 
trimiţându-l de la tine pe sărac, te-ai abătut de la 
cinstea pe care ţi-a dat-o Dumnezeu şi ai depărtat 
darul Lui de la tine. 


Părintele Arsenie Boca Împreună cu Mitropolitul 
Nicolae Bălan la Mănăstirea Sâmbăta de Sus 

Iubeşte-i pe săraci, pentru ca prin ei să afli şi 
tu mila lui Dumnezeu pentru tine. Îndestulează-i 
pe săraci că ei ţi-L vor face milostiv pe Dumnezeu 
la dreapta Judecată. 


Sfântul Nil Sinaitul, despre milostenie? 


Împarte altora bunătăţile pământeşti, dacă 
vrei să guşti bunătăţile cereşti. 

Când ni se dă prilejul să arătăm mila faţă de 
alţii înseamnă că s-a revărsat mila lui Dumnezeu 
peste noi. 

Oare nu e cea mai mare milă din partea lui 
Dumnezeu că nouă tuturor ne este îngăduit să 
răscumpărăm păcatele noastre prin milostenie? 

Apa are însuşirea să spele noroiul de pe trup, 
iar milostenia să nimicească murdăriile sufleteşti. 


Sfântul Ioan Gură de Aur, 
despre milostenie” 


Veniţi de moşteniţi Împărăţia lui Dumnezeu, 
va spune Domnul celor milostivi, nu pentru că 
n-aţi greşit, ci pentru că prin milosteniile voastre 
v-aţi curăţit păcatele. 

Leacul milosteniei nu e de mică importanţă, 


6 Învăţături de folos duhovnicesc adunate de Părintele 
Arsenie Boca din scrierile Sfinţilor Părinţi. 
1 Ibidem. 

căci îl poţi pune la toate rănile. Balsamul pe care-l 
vărsăm pe inima plină de răni a aproapelui o întă- 
reşte şi pe a noastră. 

Cu preţul ieftin al binefacerii făcute oameni- 
lor, noi ne putem dobândi nepreţuita împărăție a 
lui Dumnezeu. 

Tu dai doi bani cerşetorului, iar ei îţi dau îndrăz- 
neală înaintea lui Dumnezeu. Fericit este acela 
care poate să spună cu Sfântul Grigorie de Nissa: 
“Doamne, fă cu mine ceea ce am făcut eu altora!” 

O, sărmani pelerini ai pământului! Încotro 
mergem noi dacă nu mergem pe calea milostivirii 
creştine către Milostivul Hristos? Mâna săracului 
este vistieria lui Hristos: ceea ce primeşte săracul, 
primeşte Hristos. Dându-i celui ce zace pe pă- 
mânt, noi dăm Celui ce şade în cer. 

Nu te zgârci să dai celor ce-ţi cer şi nu te 
întoarce de la Acela în numele Căruia îţi cer. Să nu 
te uiţi la cheltuiala de bani, ci la avantajul acestei 
cheltuieli. 

După cum bobul de grâu aruncat în pământ se 
preface în profit celui ce-l aruncă, tot astfel pâinea 
aruncată celui flămând aduce în cele din urmă un 
folos însutit celui ce o dă. 

Dă-i Aceluia Care-i dă totul şi vei primi de la 
El de o sută de ori mai mult. Cine miluieşte pe 
sărac, are pe Dumnezeu purtător de grijă. Nu te 
teme că vei sărăci dând milostenie! Cine slujeşte 
lui Dumnezeu nu va fi niciodată sărac. 

Însuşi Mântuitorul a spus: “Eşti mai fericit 
când dai, decât când iei”. Fericit în viaţă e acela 

care are mijloace de a-i face pe alții fericiți. 

Omul e “mare lucru”! lar omul milostiv e “un 
lucru de mare preț”. Nimic nu-l aseamănă pe om 
cu Dumnezeu ca facerea de bine. 

Dacă ai mult, dă mult, dacă ai puțin împarte 
cu bucurie puținul tău cu cel sărac. Dă milostenie 
altora şi din milostenia pe care o primeşti. Fii 
binefăcător pe măsura puterilor şi a stării tale. 

Dacă nu-l poţi ajuta singur pe fratele tău, 
cere-l ajutorul lui Dumnezeu. A da cu bucurie în 
numele Domnului nostru lisus Hristos înseamnă 
mai mult decât a da multe. 

Dacă dai de pomană o bucată de pâine cu 
inima mâhnită, pierzi şi pâinea şi răsplata. 

A preveni nevoile înseamnă a face bine de 
două ori. Un suflet bun face bine aproapelui. Nu 
îngădui ca dragostea ta faţă de aproapele să fie 
mai scurtă decât nenorocirea lui. 

Prelungeşte-ţi milostenia pământească şi ţi se 
va prelungi mila cerească. 

Mai întâi lasă-te de răpire şi după aceea dă 
milostenie - fugi de rău şi fă binele. Dacă vă place 
să semănaţi în mâinile săracilor, atunci semănaţi 
din ale voastre. Dar dacă te vei gândi să semeni 
din avutul altuia, atunci să ştii că vor creşte cele 
mai mari neghine. 

Trebuie să fugim întotdeauna de slava deşar- 
tă, dar mai ales în timpul când facem milostenie. 
Binefacerea pe care o faci altora s-o dai numaide- 
cât uitării. 

Ca de la sine înţeles 


Aşa vrea lisus, să ne însuşim împlinirea 
poruncilor: precum nu mulţumeşti copilului tău 
care te serveşte, iar acela n-are nici un motiv să se 
supere, tot aşa şi noi faţă de Dumnezeu nu vom 
avea pretenţia ca Dumnezeu să ne mulţumească 
precum că I-am împlinit poruncile. 

Este drept că El nu lasă nerăsplătit nici un 
pahar cu apă dat cu dragoste vreunui însetat în 
numele Domnului, darămite pentru lucruri mai de 
seamă. 

lisus nu admite nici lauda de la alţii, nici 
lauda de sine. A fost lăudat şi lisus de câteva ori, 
dar de fiecare dată a ferit laudele de la sine. 

lisus, însă, S-a bucurat de unii oameni. Recu- 
noştinţa era cea mai bună încurajare şi lisus o 
avea, deşi în folosul omului era întoarsă. Lauda de 
sine şi lauda de la alţii este slavă deşartă şi este al 
faptei meritul de a fi răsplătit de Dumnezeu. 
Iubitorii de slavă deşartă iau plata de la oameni. 

Cei ce vor lua-o de la Dumnezeu, lucrează 
pentru oameni ca pentru Dumnezeu, iar de la 
oameni nu primesc plata deşartă, sau dacă aceia 
le-o dau, ei o întorc lui Dumnezeu. 

lisus vrea ca fapta bună să izvorască natural, 
dintr-o natură bună în chip dezinteresat, cum 
creşte bobul de grâu şi cum izvorăşte apa din 
stânci, fără să se preocupe de bunătatea lor. 

Fapta bună este bună numai dacă este acoperită 
de smerenie. Nu de viclenii acoperită, sau de inte- 
res. Smerenia este ca dragostea, nu caută ale sale. 

“Vrea să fie omul bun chiar dacă n-ar fi rai sau 
iad”. Cuvântul acesta a fost interzis pe vremuri 
din cauza spiritului sceptic care domnea în filozo- 
fia timpului, dar adevărul lui rămâne: voinţa unei 
naturi bune care să facă binele ca pe un lucru de la 
sine înţeles. 

O natură bună (îmbunătăţită) îşi simplifică de 
la sine principiile şi marginile. S-ar apropia de 
natura originară a cărei icoană, printre noi, numai 
copiii o au. 


Părintele Arsenie împreună cu alți slujitori 
la Altarul din pădure - Mănăstirea Brâncoveanu 
de la Sâmbăta de Sus 

Despre conştiinţă 
şi cunoaşterea de sine 


Să nu-ți fie teamă de nimeni, aşa ca de tine 
însuţi. Înlăuntrul nostru trăieşte un judecător care 
nu se înşeală, al cărui glas pentru noi e mult mai 
important decât aprobarea întregii lumi. 

În sufletul păcătosului, care nu e mustrat de 
conştiinţă, mai devreme sau mai târziu vor veni 
totuşi momente când glasul conştiinţei înăbuşite 
va răsuna cu toată puterea în sufletul lui, momente 
chinuitoare, momente care vor părea ani, care 
întotdeauna vor fi numai începutul nesfârşitului. 
Vai de acela care înclină mai mult spre rău şi în 
adâncul căruia se cuibăreşte păcatul. 

Om este acela care se cunoaşte pe sine. Ca să 
te cunoşti pe tine este cea mai grea şi cea mai folo- 
sitoare cunoaştere. A te cunoaşte pe tine este 
lucrul cel mai greu! Egoismul măreşte întotdeauna 
(în mod fals) vrednicia noastră în ochii noştri pro- 
prii! Nu e nimic mai uşor decât să te înşeli pe tine 
însuţi şi înfumurându-te cu slava deşartă să te 
socoţi că eşti ceva, iar tu fiind nimic 

Nu te apuca să-i judeci pe alţii, iar cât despre 
tine însuţi... înzeceşte-ţi plânsul şi zdrobirea ini- 
mii pentru păcatele tale, pentru că e posibil ca ele 
să fie de zece ori mai păcătoase de cum le crezi şi 
înjoseşte-ţi de o sută de ori bunătatea faptelor tale 
pentru că e posibil să fie chiar aşa. Această pravilă 

este prescrisă de Sfântul Macarie Egipteanul. 

Sileşte-te să te cunoşti pe tine însuți şi atunci vei 
cunoaşte multe. Cine îşi vede păcatele, va vedea pacea. 

Mulţi vor să ştie ce se petrece în ţările străine; 
dar ce se găseşte în sufletul lor nu vor să caute. 

Nu-i nimic mai bun decât să-ţi cunoşti nepu- 
tinţa şi necunoştinţa. Cel dintâi semn al înţelepciu- 
nii este să-ţi recunoşti greşelile. Cunoaşterea de 
sine şi a greşelilor este începutul mântuirii. Cine 
şi-a cunoscut păcatele, acela e la jumătatea drumu- 
lui spre îndreptare, dar cine însă nu şi-a cunoscut 
greşelile sale, acela încă n-a început nici postul, 
nici rugăciunea. 

Pentru ca să ne cunoaştem pe noi înşine, tre- 
buie să ne chemăm în fiecare zi la judecată sufle- 
tul nostru şi să-i cerem socoteală de purtarea lui. 
Să nu adormi înainte de a cugeta la păcatele pe 
care le-ai săvârşit în cursul zilei. 

Nu e un biruitor mai mare pe pământ decât 
acela care se biruieşte pe sine însuşi şi domneşte 
asupra patimilor sale. 

Nu există vrăjmaş mai mare pentru om decât 
omul însuşi şi de nimic nu trebuie să se teamă 
omul ca de el însuşi. Cine îşi stăpâneşte simţămin- 
tele, acela îşi petrece viaţa în pace. 

Unirea păcii nu trebuie căutată numai între 
oameni, ci şi în trupul tău şi în duhul tău şi în 
sufletul tău. De nu te vei face împărat asupra pof- 
telor şi gândurilor tale, nu vei moşteni Împărăţia 
Cerurilor. 

Fiind creat liber şi chemat spre libertate nu-ţi 

îngădui să fii robul patimilor necurate. 


Prietenia 


Cea mai bună dobândă este un prieten credin- 
cios. 

Un prieten bun şi sincer este mai apropiat 
decât orice rudă. 

Să nu faci cunoştinţă cu omul viclean. Priete- 
nia cu cel viclean este prietenie cu diavolul. 

Cu cei ce te vizitează numai ca să-şi omoare 
timpul şi să ţi-l omoare şi pe al tău, vorbeşte cu ei 
despre Hristos, despre moarte, despre viaţa viitoa- 
re, despre judecată şi despre iad, şi atunci ori se 
vor duce acasă folosiţi, ori nu vor mai veni la tine 
să-ţi răpească timpul. 

Fii în faţa lui Dumnezeu şi în faţa conştiinţei 
tale limpede ca un pârâiaş, dar nu-i lăsa pe cei 
vicioşi şi pe cei răi să se uite în sufletul tău, că 
privirea viciului întunecă sufletul. 

Cu oamenii să te împaci, dar cu păcatele să te 
cerţi. 

Creştinul care plăteşte cu rău pentru rău acela 
e mai rău decât păgânul. Cum va fi oare acela care 
plăteşte cu rău pentru bine? 

De îndată ce ocara îţi aprinde inima, adu-ţi 
aminte de Hristos şi de rănile Lui, gândeşte-te că 
cele ce le rabzi tu sunt nemărginit mai mici decât 
suferinţele lui Hristos, şi atunci se va stinge ca şi 
cu o apă, scârba ta. 

Vrăjmaşul dumitale nu merită iertarea? Dar, 

oare, lisus Hristos nu merită ca din dragostea pen- 
tru El să-l ierţi pe aproapele care te-a jignit? 

E mai bine să suferi răul decât să fii pricina 
răului. E mai bună tristeţea celui ce suferă pe ne- 
drept, decât bucuria celui ce lucrează pe nedrept. 

Cine se răzbună singur pentru sine, acela e ca 
şi cum L-ar ocărî pe Dumnezeu că nu e drept în 
judecata Sa. Împotriva celui ce se răzbună singur 
se va răzbuna Dumnezeu. 

Iartă pe cel ce te ocărăşte că şi tu ai nevoie de 
iertare de la Dumnezeu. Dacă noi iertăm, vom fi şi 
noi iertaţi. Domnul a spus şi nu se va lepăda de 
cuvântul Său. Cum ne vom purta cu semenii, aşa 
se va purta şi Dumnezeu cu noi. Dumnezeu ne-a 
dat judecata noastră în mâinile noastre. De noi 
atârnă, de aici, de pe pământ, să hotărâm de mai 
înainte condamnarea şi sentinţa asupra noastră. 

Fericit este acela care poate spune cu Sfântul 
Grigorie de Nissa: “Doamne, fă cu mine ceea ce 
fac eu cu alţii”. 

Cruţaţi-vă unii pe alţii, ca să vă cruţe şi pe voi 
Domnul. Să fim îngăduitori cu vrăjmaşii noştri 
pentru ca să-L dobândim pe Dumnezeu, Care este 
tot atât de îngăduitor cu noi. 

Să nu ai duşmănie împotriva nici unui om, fie 
el şi rău, altfel rugăciunea ta nu va fi plăcută lui 
Dumnezeu. Cum vei spune: “Doamne miluieşte” 
dacă tu nu miluieşti. 

Zadarnice sunt rugăciunile şi nevoinţele omu- 
lui care întreţine în inimă răutatea împotriva 
aproapelui. Rugăciunea pomenitorului de rău e 

tot una cu semănatul pe piatră. Unde nu e pace, 
acolo nu e Dumnezeu. 

Cel ce păstrează pomenirea de rău în sufletul 
său e asemenea celui ce păstrează focul în paie. 
Cine ascunde în inima sa pomenirea de rău e ca 
cel ce ascunde şarpele în sânul său. Dacă în casa 
voastră a intrat şarpele, ce n-aţi face ca să scăpaţi 
de el? Dar ura şi duşmănia sunt mai rele decât 
aceste animale, şi cu toate acestea voi nu vreţi să 
vă curăţiţi inima de ele, inima, care e templul lui 
Dumnezeu. 

Biruieşte răul cu binele! Rămâi oaie şi (cu 
puterea lui Hristos) vei birui lupii! 

Când suferi din partea oamenilor vreo necin- 
ste, gândeşte-te la folosul pe care-l poţi primi dacă 
suporţi cu inimă blajină. Când vei suferi necinste 
de la oameni să ştii că aceasta Dumnezeu o trimite 
pentru slava ta. 

Trebuie să ne rugăm şi pentru vrăjmaşi. În cea 
mai mare parte, ei, săracii, singuri nu-şi dau 
seama ce fac, ba, şi mai mult, sunt şi binefăcătorii 
noştri - căci, prin atacurile lor, ei ne întăresc în 
virtute, ne smeresc duhul până la pământ, iar în 
ceruri ne pregătesc cununile paradisului. Pe vrăj- 
maşi trebuie să-i socotim ca pe nişte binefăcători. 
Cum să nu le mulţumim, cum să nu ne rugăm ca 
şi pe ei Domnul să-i păzească şi să-i mântuiască, 
fiindcă se cuvine să ne rugăm pentru ei mai mult 
decât pentru binefăcătorii noştri. 

Însă sentimentul de cinste ar trebui şi trebuie să 
ne îndemne către împlinirea poruncilor lui Hristos. 

Iubeşte-ţi vrăjmaşii şi vei deveni prietenul lui 
Dumnezeu. 


Mântuirea sufletului 


Creştinul trebuie să-şi preţuiască mântuirea 
sufletului ca fiind cea mai principală, chiar unica 
ţintă pentru el, iar toate celelalte sunt doar mij- 
loace spre această ţintă. Toate faptele acestei lumi, 
oricât ni s-ar părea de importante şi de mari, nu 
sunt în fond decât fapte mici, căci cea dintâi şi cea 
mai însemnată din toate faptele trebuie să fie fapta 
mântuirii noastre. Mântuirea veşnică (a sufletului) 
e atât de necesară încât fără ea totul e nimic. 

Toate bucuriile din lume, toate bunătăţile, daru- 
rile, toate ştiinţele, artele, meşteşugurile, trebuie 
să fie preţuite numai în măsura în care ele conlu- 
crează la propăşirea în virtute (I Regi 2, 10; 
Ieremia 9, 24). 

Cu adevărat folositor este ceea ce serveşte 
spre dobândirea vieţii veşnice, iar nu comoditatea 
şi lucrurile pământeşti. E cu totul lipsit de minte 
acela ce se îngrijeşte mai mult de cele ce nu 
servesc spre mântuirea lui. 

Dacă vei trăi după trup, atunci îţi vei pierde 
sufletul şi trupul, iar de vei trăi după Dumnezeu, 
atunci le vei mântui pe amândouă. 

Adevărata virtute nu arde în foc şi nu se îneacă 
în apă, cu atât mai puţin nu se pierde pe pământ. 
Ce le-au făcut, de pildă, lui loan Gură de Aur, lui 
Atanasie cel Mare şi altor nevoitori ai credinţei? 


KA 

Lasă-i să clevetească asupra adevărului, lasă-i 
să omoare viaţa: adevărul se va adeveri, dragostea 
va birui, viaţa va învia. 

Dacă doreşti mântuirea fă tot ce duce spre ea. 
După cum e păcat să faci răul, tot aşa e de păcat să 
nu faci binele. 

Rezistând în faţa viciului dar nelucrând cu 
osârdie pentru Domnul, noi ne învârtim între cer 
şi pământ ca nişte firicele de praf în aer, la noi nu 
există nici zbor spre cele de sus, nici vreun punct 
stabil pe pământ. 

E bine dacă nu ai o inimă de piatră, dar nu e 
bine dacă ai o mână uscată şi care nu se deschide 
în faţa săracului. 

Nu poate fi socotit robul Domnului acela care 
se supune dorințelor sale, căci cine-l conduce pe 
cineva, acela îl şi stăpâneşte (Matei 6, 24). 

Lucrarea mântuirii nu o vei săvârşi fără Hris- 
tos, nici El nu o va săvârşi fără tine. 

E mai bine să alegem pe cele grele - dacă sunt 
folositoare, iar pe cele uşoare să le lăsăm dacă 
sunt vătămătoare. Să nu socoteşti (nădăjduieşti) că 
vei dobândi cerul pe gratis, fără să duci o viaţă 
vrednică de cer. 

Cine fuge de răbdare, fuge de mântuire. Mântu- 
irea nu stă numai în faptul să nu faci răul, ci şi în 
faptul ca singur să rabzi răul bărbăteşte. 

E grea mântuirea, dar nu se poate spune că ea 
e cu neputinţă. 

Ce multe lucruri se fac pentru răsplata pămân- 
tească! Oare nu trebuie să ne ostenim cu atât mai 


«e Mărgăritare duhovniceşti S% 81 


mult pentru răsplata cerească? Mare este nevoinţa 
virtuţii, dar răsplata este mai mare şi mai presus 
de nevoinţă. 

E greu, spun unii, să te mântuieşti, dar e şi 
mai ruşinos şi de neiertat de nu te vei mântui când 
ţi se pun la îndemână atâtea ajutoare. 

Cel ce dă poruncă, dă totdeauna şi puterea de 
a o împlini, numai că nu sileşte. Fă ceea ce poţi şi 
roagă pe Dumnezeu pentru ceea ce nu poţi şi El îţi 
va veni negreşit în ajutor. 

Oare pentru o pasăre sunt grele aripile cu care 
zboară prin aer? Nu. Tot astfel şi pentru adevăra- 
tul creştin nu sunt grele poruncile lui Hristos, prin 
săvârşirea cărora sufletul nostru întraripându-se 
zboară la cer. 

Fericit este nu cel ce începe bine, ci cel ce ter- 
mină bine nevoinţa sa. Nevoinţa pocăinţei şi a 
luptei cu patimile trebuie să fie pentru toată viaţa. 

Dacă-ţi vei aduce totdeauna aminte de slăbi- 
ciunea ta, atunci niciodată nu vei călca hotarul 
vegherii. Cu un singur gând necuviincios poţi 
pierde o osteneală de 100 de ani pe ogorul mântui- 
rii. Rugăciunea şi frica de Dumnezeu să nu te 
părăsească nici un minut. 

Credinciosul trebuie să facă binele fără să se 
gândească dacă se uită cineva sau nu la fapta lui. 
Faptele bune sunt preţuite după scopul lor. Fap- 
tele fără o bună intenţie sunt ca trupul fără suflet 
iar Dumnezeu le respinge. 

Toate poruncile lui Dumnezeu se unesc în 
porunca iubirii. 

Smerenia 


Împrieteneşte-te în aşa măsură cu smerenia, 
încât fără de ea nicidecum să nu gândeşti, să nu 
vorbeşti şi să nu faci ceva. lubeşte smerenia pe 
care o iubeşte Dumnezeu. La oameni e cinstită 
bogăţia, iar la Dumnezeu e cinstit un suflet smerit 
(Sfântul Isaac Sirul). 

Dacă sufletul se va mustra înaintea lui Dum- 
nezeu, atunci Dumnezeu îl va iubi. Fericiţi sunt 
ochii pe care omul din pricina smereniei nu 
îndrăzneşte să-i ridice spre Dumnezeu. 

Dacă un arhitect sapă adânc pământul acolo 
unde trebuie să pună prima piatră pentru construc- 
ţia clădirii, tot astfel şi creştinul care voieşte să-şi 
zidească mântuirea pe o temelie solidă, trebuie s-o 
întemeieze negreşit şi pe smerenie. 

Mulţi s-au mântuit fără semne şi minuni, dar 
fără smerenie nimeni nu va intra în cămara cereas- 
că. Plânsul pentru păcate bate la porţile cereşti, iar 
smerenia le deschide. lubeşte smerenia! Ea îţi va 
acoperi toate păcatele tale. 

Smerenia este unul din semnele adevăratei 
înţelepciuni. 

Ferice de omul care se socoteşte mai rău decât 
toţi şi nu cade în deznădejde. Fericiţi sunt aceia 
care neîncetat îşi văd păcatele lor. Cine îşi aduce a- 
minte de păcatele sale, repede dobândeşte smerenia. 

Dacă vrei să dobândeşti odihna în veacul de 
aici şi de dincolo, să-ţi vorbeşti de fiecare dată: 

“Dar eu cine sunt?” şi nu osândi pe nimeni. 

Dacă vrei să dobândeşti adevărata smerenie, 
deprinde-te să rabzi bărbăteşte ocările aduse de 
alţii. 

Cel smerit nu-şi aduce aminte de răul pricinuit 
de alţii şi nu-l osândeşte pe omul care păcătuieşte. 
În felul acesta el dobândeşte iertarea păcatelor 
prin trei mijloace: 

Ca unul care nu judecă, nu va fi judecat. 

Ca unul ce este smerit cugetător. 

Ca unul ce iartă, va fi iertat. 

Precum omul care zidind o casă sapă adânc 
pământul moale până când dă de pământ tare, tot 
astfel şi noi trebuie să săpăm adânc şi să pătrun- 
dem înlăuntrul inimii noastre, ca să observăm 
acolo toată mulţimea patimilor şi viciilor cuibărite 
în ea, şi prin aceasta să învăţăm adevărata pocă- 
inţă şi adevărata smerenie. 

Despre pocăință 


Pocăința poate fi: întristată, disperată sau 
deznădăjduită. 

Nu te deznădăjdui ştiind nemăsurata milos- 
tivire a lui Dumnezeu, chiar de vei cădea în 
multe păcate, chiar dacă vezi moartea în fața ta, 
dar cu gândul fii la Dumnezeu. Dar aceasta să nu 
fie pentru tine o încurajare spre păcat sau spre a 
continua o viață păcătoasă. 

Dumnezeu este milostiv față de păcătoşi, dar nu 
față de toți, ci numai față de cei ce se căiesc, iar față 
de păcătoşii încăpățânați El este drept judecător. 

Păcatul este un rău îngrozitor pentru cel ce 
ţine în sine păcatul, dar este lesne de vindecat 
pentru cel ce-şi scoate păcatul prin pocăință. 

Piatra aruncată în mare dispare şi rămâne 
necunoscută pentru oricine. Tot aşa şi păcatele 
noastre se vor îneca în adâncul milostivirii lui 
Dumnezeu. Vor dispare înaintea ochilor Cerescu- 
lui Dreptului Judecător, dacă noi ne vom pocăi cu 
inima curată în fața Lui. 

Un ostaş l-a întrebat pe Avva Moise: “Primeşte, 
oare, Dumnezeu pocăinţa?” Iar bătrânul a răspuns: 
“Spune-mi, iubitule, dacă ţi se va rupe mantaua, 
tu o vei arunca?” Şi i-a răspuns ostaşul: “Nu! Ci 
am s-o cos şi o folosesc din nou”. “Dacă tu îţi cruţi 
astfel haina, i-a spus bătrânul, cu atât mai mult 
Dumnezeu nu-Şi va cruța oare făptura Sa?” 

Recunoaşterea păcătoşeniei proprii şi prihăni- 

rea de sine sunt primii paşi pe calea pocăinţei 
(Luca 15, 18, 19). Cel ce a făcut un păcat, trebuie să 
se osândească singur, chiar dacă nimeni altul nu l-ar 
învinui. Dacă sufletul se va învinovăţi înaintea lui 
Dumnezeu, Domnul îl va iubi. De îndată ce păcă- 
tosul va rosti o osândă asupra lui însuşi, el va 
abate judecata lui Dumnezeu. Cel ce este nemulţu- 
mit de sine însuşi se află pe calea cea bună şi 
poate să aştepte iertarea păcatelor. Iartă altora 
totul, iar ţie nimic să nu-ţi ierţi! 

Recunoaşterea greşelilor noastre ne va da a le 
şterge. A nu-ţi recunoaşte greşelile înseamnă să ţi 
le înmulţeşti. Cel ce păcătuieşte şi se laudă cu pă- 
catul, păcătuieşte de două ori. Este de condamnat 
nu atât săvârşirea păcatului, cât mai ales neruşi- 
narea de după păcat (Sfântul Ioan Gură de Aur). 

Unde s-a călcat în picioare simţământul cin- 
stei, acolo nu mai este nădejde de îndreptare, dar 
unde s-a păstrat, acolo este nădejde de mântuire. 

Nimeni nu este atât de bun şi de milostiv ca 
Domnul, dar pe cel ce nu se pocăieşte, nici El nu-l 
iartă. Dumnezeu, Care este Sfânt, Unul fără de 
păcat, n-a cruțat pentru tine pe Fiul Său Unul-Năs- 
cut, iar tu păcătos nenorocit, care nu te pocăieşti, 
nu ai milă de tine însuţi? Te-a răbdat Dumnezeu 
până acum, văzându-ţi faptele tale nelegiuite, dar 
nu se ştie de te mai rabdă de acum înainte. Nu 
întârzia, păcătosule, a te întoarce la Domnul, pen- 
tru ca nu cumva în locul milostivirii lui Dumne- 
zeu să afli judecata Lui asupra ta. 

Să fugim de oamenii cei pierzători şi făcători 


“es Mărgăritare duhovniceşti %% 87 


de stricăciune şi să lepădăm cuvintele lor; să ne 
trezim şi să pornim la lucrarea faptelor bune. 

Cine voieşte să-L afle pe Dumnezeu, să se lepe- 
de de sine şi să nu se cruţe, ci duşmănie să pună 
între sine şi toţi cei ce umblă după trup. Să nu iei 
aminte la îndemnurile sau la mângâierile acestora, 
să nu şezi împreună cu ei, nici să nu grăieşti vorbe 
rele, care otrăvesc sufletul şi-l aruncă să se zdro- 
bească de gândurile cele rele şi de aducerea 
aminte de ele. Omule, teme-te de momeala cea cu 
undiţa şi ascultă-mă: fugi departe de dânşii, ca să 
nu-ţi cobori iarăşi sufletul în iad. Stăpâneşte-ţi 
gândul şi nu-l lăsa să rătăcească sau să audă cele 
deşarte. Nu te întoarce la cele dinapoi, nu fi zăbav- 
nic şi nu te îngreuia cu trândăvia, nu da somn 
ochilor tăi, nici nu-ţi îndulci gâtlejul cu dulceaţa 
bucatelor până când nu vei atinge ţinta la care 
alergi, mântuirea (Sfântul Simeon noul Teolog). 

Dacă Fiul lui Dumnezeu a fost atât de îngrozi- 
tor chinuit pentru păcatele altora, ce vor suferi 
pentru păcatele lor cei care păcătuiesc din propria 
lor voie? Păcatul care nu e mortificat aici, după 
moarte va fi chinuitorul nostru acolo. 

Sileşte-te să nu cazi în ispită, dar dacă ai căzut, 
scoală-te mai repede - îndreaptă-te prin spovedanie 
şi pocăință! Nu există păcat de neiertat în afară de 
păcatul nepocăit. A cădea este neputinţa mea, dar 
ca să rămân în păcat este partea diavolului, este 
pierzarea mea. Pe Dumnezeu nu-L supără atât 
păcatul făcut de noi, pe cât nedorinţa noastră de a 
ne îndrepta. (Sfântul loan Gură de Aur). 

Nu trebuie să amânăm vremea îndreptării 
noastre pentru ziua de mâine, că nu se ştie dacă 
ajungi până mâine. Nu spune: “Astăzi voi păcătui, 
iar mâine mă voi pocăi”. Mai bine e să ne pocăim 
astăzi, pentru că mâine nu ştim de vom mai trăi. 
Ţine minte că în ceasul morţii nu mai ai putere să 
faci binele, dacă nu l-ai făcut în vremea vieţii. 

Postul este armă, rugăciunea - zid de nebiruit 
iar lacrimile de pocăință - baie. Să plângem, frați- 
lor! Ochii noştri să verse lacrimi înainte de a trece 
dincolo, unde lacrimile şi trupurile noastre nu mai 
au putere. Cine nu plânge aici pentru sine, acela 
va plânge acolo - prin urmare, e necesar să plân- 
gem ori aici de bună voie, ori acolo din cauza 
chinurilor. (Avva Arsenie). 


Lacrima e simbolul pocăinţei, e preţuită şi ea 
nu se pierde. Pot fi lacrimi ca dar al lui Dumne- 
zeu, ca pocăință a celui care o cere. 

“Cine voieşte să se izbăvească de păcate, prin 
plâns se izbăveşte de ele şi cel ce voieşte să agoni- 
sească fapte bune prin plâns le agoniseşte pe ele.” 
(Avva Pimen - Patericul Egiptean). Plânsul folosi- 
tor este al omului smerit, care se cunoaşte mai 
bine pe sine; plânsul folositor dovedeşte o stare 
sufletească de pocăință, smerenie, umilinţă. 

În patericul de la Kiev se vorbeşte de cel ce 
şi-a adunat lacrimile înainte de moarte într-un vas 
arătându-le la judecata particulară. Îngerul i-a 
adus aminte că are mai multe lacrimi vărsate de- 

cât cele adunate în vas şi le-a vărsat toate peste 
mormântul lui de unde lacrimile s-au urcat ca un 
fum de tămâie la cer şi ca semn al pocăinţei lui. 

Dar lacrimile sunt şi ale firii care plânge din 
multe pricini, şi nu sunt un semn de neapărată 
trebuinţă pentru mântuire, nu-s condiţie de 
mântuire, căci uneori cine le are se mândreşte cu 
ele. Plânsul deznădăjduit îl au oamenii mândri. 
Lacrimile nu-s de ajuns să te mântuieşti. De la o 
anumită vârstă lacrimile scad. 

Echivalentul lacrimilor de pocăință este în 
conştiinţă. Lacrimile pe care le vezi, te încurci în 
ele că le vezi. De folos sunt cele pe care le vede 
numai Domnul Hristos. 

Ferice de acela care mereu îşi va plânge păca- 
tele. Întristarea după Dumnezeu e mai bună şi mai 
folositoare decât bucuria lumii. După cum bucuria 
lumească este amestecată cu tristeţea, tot aşa lacri- 
mile după Dumnezeu odrăslesc o bucurie perma- 
nentă şi neveştejită. 

Să ne grăbim să semănăm lacrimi de pocăință, 
ca să secerăm bucuria Mântuirii. Dumnezeu desi- 
gur ştie toate păcatele noastre, dar aşteaptă clipa 
când ne va părea rău de ele, le vom mărturisi 
înaintea Lui şi vom cere iertare. Numai într-un 
asemenea caz Dumnezeu ne vesteşte iertarea pă- 
catelor prin preot. 

Păcatul intră prin plăceri şi se izgoneşte prin 
rugăciune. Taina Sfintei Pocăinţe este baia în care 
păcătosul se curăţă de păcate pentru cer. 

În cartea vieţii noastre se află multe pagini 

întunecoase, aceste pagini trebuie spălate cu lacri- 
mile pocăinţei. Păcatul pune pe noi o astfel de pată 
pe care noi n-o putem spăla nici cu o mie de iz- 
voare, ci numai cu lacrimile şi cu pocăinţa noastră. 
Cine vrea să se curăţească de păcate le curăţă cu 
lacrimi. 

Dacă tu te miri cum Hristos întreg se dă 
credincioşilor în multe părţi egale, şi nu mai puţin 
într-una, nici mai mult întru alta, miră-te şi de 
faptul că glasul meu, care e unul, atât în gura mea, 
cât şi în urechile tale, el, totdeodată, nu este decât 
un singur glas. 

Trăieşte fără să-i ocoleşti pe cei ce trăiesc, dar 
ţine minte şi ceasul morţii. Sileşte-te să trăieşti în 
aşa fel ca în ceasul morţii mai mult să te bucuri 
decât să te întristezi. Iubeşte moartea ca pe un 
prieten ce te duce la Dumnezeu. 

Rău este să te desparţi de Sfânta Împărtăşa- 
nie, dar rău este şi să te apropii neîndreptat. 

Gol ai intrat în lume. O..., dacă şi din viaţă ai 
ieşi golit de păcate! 

Gândeşte-te că vei muri azi sau mâine şi orice 
deşertăciune va dispare din inima ta. Tot ce faci, 
să faci ca şi cum în clipa aceasta ar trebui să treci 
în veşnicie la judecata lui Dumnezeu. La cine viaţa 
este nelegiuită, acela nu se va bucura de ziua 
Învierii, ci va petrece fără sfârşit în întuneric. 

Despre spovedanie 


La spovedanie nu trebuie să mai spui acele pă- 
cate de care te-ai căit mai înainte, de care ai fost 
dezlegat şi pe care nu le-ai mai repetat. Altfel ar 
însemna că nu ai încredere în puterea Tainei 
săvârşite prin spovedanie. Nu trebuie să-ţi amin- 
teşti de persoana cu care ai fost în clipa săvârşirii 
păcatului, pentru ca să te osândeşti numai pe tine. 
Sfinţii Părinţi îi opresc pe credincioşi să-şi spună 
păcatele în toate amănuntele ci să le recunoască în 
general, pentru ca nu cumva luându-le pe toate în 
parte să dea prilej de sminteală şi sufletului său, 
cât şi duhovnicului. 

Tu ai venit să te pocăieşti şi totuşi nu te căieşti 
de păcat, fiindcă nu ştii să te pocăieşti cum tre- 
buie, adică tu îţi aduci aminte de păcate în chip 
rece şi indiferent. 

Tu ai înşirat la spovedanie toate mărunţişu- 
rile, iar ceea ce este mai important ai scăpat din 
vedere. Nu ţi-ai mărturisit cele mai grele păcate, 
nu ai recunoscut şi nu ţi-ai notat că: 

- tu nu-L iubeşti pe Dumnezeu, 

- îl urăşti pe aproapele, 

- nu crezi în cele ce spune cuvântul lui Dum- 
nezeu şi 

- eşti plin de mândrie şi de slavă deşartă. În 
aceste patru păcate intră toată prăpastia de răutăţi 
şi toată corupţia noastră sufletească. În esenţă ele 
sunt rădăcinile principale din care răsar toate 

vlăstarele căderii noastre în păcate. 


Spovedania care duce la 
smerenia omului lăuntric 


Întorcându-mi privirea cu toată atenţia asupra 
sufletului meu şi observând mersul lăuntric al 
stării mele m-am încredinţat din experienţă că 
nu-L iubesc pe Dumnezeu, nu am dragoste către 
aproapele, nu cred în nimic din cele ce ştiu despre 
religie şi sunt plin de mândrie şi de iubire de sine. 
Toate acestea se găsesc într-adevăr în mine prin- 
tr-o cercetare amănunţită săvârşită asupra simţu- 
rilor şi fapte-lor acolo unde sunt. 

Nu-L iubesc pe Dumnezeu pentru că nu împli- 
nesc poruncile Lui. 


Sfat pentru mărturisit 


Când lipseşte mai marele nostru, să avem 
măcar chipul lui în minte şi despre tot ce am şti că 
s-ar scârbi dacă ar fi de faţă să nu facem: fie cuget, 
fie vorbă, fie lucru, fie hrană, fie somn ori altceva, 
de la acestea să ne întoarcem. Atunci cunoaştem 
cu adevărat cum este ascultarea noastră. Numai 
copiii fără minte se bucură de lipsa dascălului lor, 
ceilalţi o socotesc ca pagubă. 

Cel ce-şi vădeşte părintelui său şerpii ispitelor, 
credinţă adevărată dovedeşte, iar cine-i ascunde, 
se află pe drumul pierzării. 

Nu întârzia să-ţi mărturiseşti păcatele tale, cu 
chip smerit, duhovnicului, ca înaintea lui Dumne- 

zeu. Că el e ajutorul tău. Căci am văzut osândiți 
care cu chip prea jalnic, cu mărturisire prea 
umilă şi cu rugăciuni au îndulcit asprimea jude- 
cătorului şi mânia lui au întors-o în milostivire. 
De aceea şi Sfântul loan Botezătorul mai întâi 
mărturisirea o cerea şi apoi botezul de la cei ce 
veneau la dânsul, nu că lui i-ar fi lipsit, ci că 
numai aşa li se lucra mântuirea. 


Despre rugăciune 


Rugăciunea e cea dintâi datorie a creştinului 
pe care trebuie s-o îndeplinească. Este vreme pentru 
orice lucru de sub cer. (Ecclesiastul 3,1). Cum dar să 
nu fie vreme pentru rugăciune, care este cel dintâi 
lucru de sub cer? 

Dacă este vreme pentru distracţie, poţi să te 
mai plângi că nu este vreme pentru rugăciune? 

Numai cel ce nu vrea să se roage nu găseşte 
vreme pentru rugăciune. Oricât ai fi de ocupat, 
oricât de grea ar fi munca ta cu care îţi dobândeşti 
hrana de toate zilele, nu eşti în stare să pui deo- 
parte măcar câteva din ceasurile dintâi ale zilei şi 
ale nopţii, pentru convorbirea cu Dumnezeu prin 
rugăciune? 

lar dacă se poate, chiar şi în vremea ocupații- 
lor să nu laşi rugăciunea! Lucrul să fie în mâini, 
iar rugăciunea în minte, spune un nevoitor. 

Rugăciunea este cel dintâi dar al lui Dumne- 
zeu cu care se dobândesc toate darurile. 

Pentru ca un cerşetor să primească milostenie 

trebuie să întindă mâna, pentru ca un prunc să 
primească hrană trebuie să deschidă gura, aseme- 
nea se cuvine omului să se întindă spre Dumnezeu 
ca să dobândească darul Lui. Se cuvine să aibă 
sufletul deschis ca să primească darurile lui Dum- 
nezeu. 

Rugăciunea este mâna întinsă pentru primirea 
darurilor de la Dumnezeu, este gura deschisă pen- 
tru gustarea hranei cereşti. Ca o cheie de aur, 
rugăciunea ne deschide toate comorile milostiviri- 
lor cereşti. Rugăciunea se ridică, iar binecuvântarea 
lui Dumnezeu se pogoară spre om. Fără rugăciune, 
viaţa noastră duhovnicească flămânzeşte, însetea- 
ză şi moare. 

Cine vrea să fie auzit de Dumnezeu în rugăciu- 
nile sale, acela trebuie să-L asculte pe Dumnezeu 
în poruncile Sale. 

Primeşte-L pe dătătorul de lege, Dumnezeu, şi 
El te va primi pe tine, cel ce te rogi. Nu se poate ca 
atunci când omul Îl ascultă pe Dumnezeu, El să 
nu-l asculte pe om, pentru că Dumnezeu nu e de- 
parte de om. Ascultarea urmează după ascultare. 
Dacă cineva Îl ascultă pe Dumnezeu atunci şi 
Dumnezeu îl ascultă pe el (Avva Moise). 

Mergi pe drumul care duce spre Dumnezeu şi 
pe acelaşi drum te vei apropia de înţelepciune. Iar 
calea spre Dumnezeu e cunoscută: Meditaţia, 
Rugăciunea, Credinţa. 

Toate cunoştinţele noastre sunt nefolositoare 
dacă nu-L cunoaştem pe lisus Hristos. Sufletul 
care zăboveşte în înstrăinarea de Dumnezeu, de 

Izvorul Vieţii, de principiul Binelui, zadarnic mai 
visează că creşte şi merge înainte. 

“Roagă-te lui Dumnezeu ca şi când L-ai vedea, 
pentru că El precis te vede” (Avva Nistor) 

Pentru ce credincioşii în vremea rugăciunii îşi 
pleacă ochii? Pentru că stau înaintea prea lumina- 
tei feţe a Fiinţei Celui Prea Înalt. Ia aminte cu cine 
stai de vorbă, ca să nu-ţi fie rugăciunea spre păcat. 

Cel ce se roagă numai cu gura, se roagă văzdu- 
hului, iar nu lui Dumnezeu. Dumnezeu ia aminte 
la inimă, nu la cuvinte. Rugăciunea săvârşită cu 
neglijenţă şi lenevie este o vorbire deşartă. Tu 
însuţi nu auzi rugăciunea ta, cum dar vrei s-o 
audă Dumnezeu. 

Trebuie să ne curăţim mai înainte pe noi în- 
şine, şi apoi să stăm de vorbă cu Cel curat (Sfântul 
Grigorie Teologul). 

Numai un suflet curat varsă rugăciuni curate 
către Dumnezeu (Avva Isaia). 

Aşa cum vrem să fim în vremea rugăciunii, tot 
astfel trebuie să fim şi înainte de rugăciune. Fericit 
este acela care se smereşte pe sine întru toate, că 
acela se va înălța. 

Smerenia este o înălţime şi o înălţare continuă. 
Cu cât cineva se smereşte mai adânc, cu atât se 
înalţă mai sus. Omul cu cât e mai smerit, mai sărac 
şi mai de nimic în ochii săi, cu atât e mai mare în 
ochii lui Dumnezeu. 

Cel ce se urgiseşte pe sine, a dobândit adevă- 
rata cale spre mântuire. Dumnezeu îi iartă numai 
pe aceia care nu se iartă pe sine. 

Iubeşte smerenia că prin ea Dumnezeu îţi va 
acoperi păcatele. Smerenia este sarea virtuţilor. 

După cum sarea dă gust mâncărurilor, tot aşa 
smerenia comunică virtuţilor desăvârşirea. Fără 
sare mâncarea lesne se strică; fără smerenie virtu- 
tea lesne se descompune: prin mândrie, prin slavă 
deşartă, prin nerăbdare şi pieire. Nimic nu poate 
să se compare cu virtutea smereniei. Ea este mama, 
rădăcina, hrana, temelia şi legătura oricărui bine 
(Sfântul loan Gură de Aur). 

A propăşi în virtuţi, înseamnă să propăşeşti în 
smerenie. Nu te înălța prin credinţa şi sfinţenia ta, 
ci petrece întru frică până la ultima ta răsuflare 
(Avva Isaia). 

A venit un bătrân la un alt bătrân şi când ei 
vorbeau a spus unul din ei: “Eu am murit lumii”. 
Iar celălalt i-a răspuns: “Nu-ţi pune nădejdea în 
tine atâta vreme cât n-ai ieşit încă din acest trup”. 


Despre importanţa rugăciunii 


Când te scoli dimineaţa din somn, gândeşte-te 
că Dumnezeu îţi dă ziua pe care n-ai fi putut să ți- 
o dai singur, şi pune deoparte prima oră sau 
măcar un sfert de oră din ziua ce ți s-a dat şi adu-o 
drept jertfă lui Dumnezeu într-o rugăciune de 
mulţumire şi de cerere bună. Cu cât vei face mai 

- cu osârdie acest lucru cu atât mai mult îţi vei sfinţi 
ziua, cu atât mai puternic te vei îngrădi în faţa 
ispitelor pe care le întâmpini în decursul zilei. 

Tot aşa, când mergi către somn gândeşte-te că 

Dumnezeu îţi dă odihnă de ostenelile tale. Consa- 
cră lui Dumnezeu o curată şi smerită rugăciune. 
Buna ei mireasmă îţi va apropia pe îngerul tău 
spre paza ta. 

Rugăciunea de dimineaţă pentru om este 
întocmai ca roua de dimineaţă pe plante. Cine se 
roagă lui Dumnezeu de dimineaţă, cu o cuvenită 
luare aminte, e mai fericit şi mai liniştit tot restul 
zilei aceleia. Mintea se ocupă toată ziua cu ceea ce 
o preocupă de dimineaţă, ca o piatră de moară, 
care macină în restul zilei grâu sau neghină. 

Să ne străduim să punem întotdeauna de 
dimineaţă grâu pentru ca vrăjmaşul să nu toarne 
neghină. Să petrecem ziua ce începe în aşa fel 
încât ea să ne poată duce către ziua veşnică, iar nu 
către noaptea veşnică. 

Sileşte-te ca şi în mijlocul ocupaţiilor să găseşti 
măcar câteva minute pentru ca să te întorci cu 
gândul şi cu rugăciunea plină de evlavie către 
Acela care binecuvântează munca cinstită şi dă 
izbândă lucrului bun. 

Munca şi rugăciunea este folosirea cea mai 
necesară şi cea mai bună în timpul pe care Dum- 
nezeu ni-l dă în fiecare zi. “Roagă-te şi lucrează!” 
Iată pravila de aur care îmbrăţişează toată înţelep- 
ciunea vieţii pământeşti. 

Tu nu eşti creat pentru pământ, ci pentru cer. 
După ostenelile şi grijile vieţii, ridică-te sus cu 
mintea şi cu inima, revarsă-ţi înaintea lui Dumne- 
zeu sufletul în rugăciuni şi mulţumiri. Roagă-te! 
Aceasta este datoria ta, slava ta, fericirea ta. De la 

muncă, treci la rugăciune, de la rugăciune la 
muncă! Roagă-te şi munceşte! 

Începe şi sfârşeşte-ţi ziua cu Dumnezeu. 

Când mergi către somn adu-ţi aminte de 
moarte al cărui chip şi tindă este somnul. Adu-ţi 
aminte de cele trecute şi nădăjduieşte în Domnul 
pentru cele viitoare. 

Foloseşte spre bine cele prezente. 


Despre rugăciunea “Doamne lisuse...” 


Rugăciunea “Doamne lisuse Hristoase, Fiul lui 
Dumnezeu, miluieşte-mă pe mine, păcătosul(a)” se îm- 
parte în două părţi: prima parte, adică: “Doamne 
Iisuse Hristoase, Fiul lui Dumnezeu” ne duce cu 
mintea la istoria lui lisus Hristos iar Sfinţii Părinţi 
spun că: prescurtează în sine toată Evanghelia. 
Partea a doua: “miluieşte-mă pe mine, păcătosul”, 
înfăţişează istoricul neputinței şi păcătoşeniei 
noastre. 

Sfântul Macarie spune: “Să te rogi oricum dar 
să te rogi des. lar să te rogi cu adevărat e lucrarea 
Sfântului Duh”. Sfântul loan Scăraru scrie: “Când 
ți se întunecă sufletul cu gânduri necurate, biruieş- 
te-i pe potrivnici cu numele lui lisus repetându-L 
des, cât mai des”. O armă mai puternică şi mai 
plină de izbândă nu vei găsi nici în cer, nici pe 
pământ. 

Roagă-te cu profunzime şi gândeşte-te apoi la 
tot ce vrei (din cele duhovniceşti) şi gândurile tale 
se vor curăţi prin rugăciune, roagă-te cu tărie şi fă 


e, 

ce vrei (din cele duhovniceşti) şi faptele tale vor fi 
plăcute lui Dumnezeu, iar pentru tine folositoare 
şi mântuitoare. Roagă-te fierbinte şi nu te teme de 
nimic, nu te înfricoşa de necazuri, nu te înspăi- 
mânta de năpaste, că rugăciunea le va înlătura. 
Roagă-te cu putere şi nădejde, roagă-te mereu şi 
nu te nelinişti de nimic, fii vesel şi liniştit cu 
duhul căci rugăciunea te va înţelepţi! 

Sfântul Ioan Gură de Aur zice: “Rugăciunea 
mă curăţeşte imediat”. Sfântul Marcu Ascetul zice: 
“Ca să ne rugăm într-un fel oarecare stă în putinţa 
noastră, dar ca să te rogi curat este un dar de sus”. 

Dacă veţi avea răbdare în necazuri, să ştiţi că 
veţi avea şi pe Duhul Sfânt întru voi. Dar dacă 
veţi avea şi puterea de a mulţumi în necazuri, 
atunci Duhul Sfânt străluceşte în voi. 


Despre treptele rugăciunii 


La început zici: 

I - rugăciunea pe boabe de metanii. 

Rezultatul: după un timp rugăciunea se dea- 
pănă de la sine. Gândurile tale s-au întâlnit toate 
cu Domnul lisus Hristos, Cel în care suntem bote- 
zaţi şi la care ai ajuns. Despătimirea este condiţia 
rugăciunii neîncetate. Atunci ai o altă stare sau a 
doua treaptă a rugăciunii: 

II - apoi rugăciunea începe să se depene de la 
sine, fără să se numere; 

III - a treia treaptă e când te-ai lepădat de 
toate gândurile tale. El (Domnul Hristos) Se expri- 


So ete 


100 des Părintele Arsenie Boca %% 


mă prin gura ta. Când gândurile şi cuvintele tale, 
mintea şi simţirea ta sunt folosite de Însuşi Domnul 
nostru lisus Hristos, El vorbeşte prin gura ta. 

Sfântul Serafim de Sarov, întâlnindu-se cu un 
general (Motovilov) îi spune acestuia toate ne- 
dreptăţile câte le-a făcut pentru primirea gradelor 
şi spunându-i-le aşa precum îi descoperea Dom- 
nul Hristos îi cădeau toate trufiile, toate penele de 
păun, căci generalul ştia că Sfântul Serafim nu-l 
cunoscuse personal vreodată. În această stare, cele 
ale cunoaşterii de Dumnezeu şi ale Sfântului Duh 
vorbesc cu respectivul om. Mintea ta (a sfântului) 
e absorbită de Mintea Domnului Hristos. El i-a spus 
toată biografia generalului, cuvânt cu cuvânt. 

Zice Apostolul Pavel: Să ai simțirea şi mintea 
Domnului lisus Hristos întru tine (Filipeni 2, 1-5). 


Despre viziuni cereşti 
şi înşelăciuni drăceşti 


Nu se ajunge la rugăciune neîncetată câtă 
vreme eşti pătimaş, ci ajungi la primejdie de nălu- 
ciri, halucinaţii, chiar în stare de veghe. Când 
amesteci rugăciunea cu patimile, biruiesc patimile 
cu tot felul de năluciri. Unii Îl văd pe Domnul 
lisus Hristos ca pe un tânăr de care se îndrăgos- 
tesc, alţii ca pe un copil pe care îl strâng la sân, ca 
rod al patimii. Cu înşelări de acestea se ajunge 
până la nebunie. Iar pe cel bolnav psihic îl poţi 
ajuta doar dacă e conştient de boala sa. 

Până nu te purifici de patimit, nu te avânta în 
rugăciunea neîncetată, că satana te prinde în 
înşelăciuni drăceşti, în loc de vederi cereşti. Întâi 
trebuie făcută despătimirea. Cum? Trebuie lepă- 
dată iubirea de sine, iubirea curvească de sine şi 
semnele acestei iubiri sunt printre altele: judeca- 
rea, cârtirea, nemulţumirea. 

Sunt două faze ale nevoinţelor: 

1. Faza ascetică - toată strădania din partea 
omului să se purifice de patimile sale. 

2. Faza a doua, după această biruinţă, caracte- 
rizată prin darurile Sfântului Duh, care ridică 
mintea la stări de credinţă luminată. Sfinţii au 
făcut nevoinţe grozave, înfricoşătoare şi au ajuns 


8 Patima reprezintă „o înstrăinare egoistă, un ataşament 
maladiv faţă de noi înşine. Ea se caută în toate doar pe 
sine, se iubeşte în toate doar pe sine. Şi, întrucât nu se 
poate atinge pe sine în nimic, această afecţiune faţă de 
sine se transformă în ură oarbă faţă de toate“ (Preot Pro- 
fesor Dr. Dumitru Stăniloae). Patima este deci o alergare 
după trup şi spre cele trupeşti, o lovitură dată sufletului 
nostru, atâta timp cât o lucrăm. O bucurie aparentă şi tre- 
cătoare pentru trup şi o durere şi tristeţe copleşitoare pen- 
tru suflet. Ea este o căutare exacerbată a plăcerii trupeşti, 
în detrimentul adevăratelor bucurii, care nu pier nicio- 
dată, cele sufleteşti. În timp ce păcatul are caracterul de 
cădere accidentală, singulară, patima este o deprindere rea a 
sufletului, lucrată continuu (Avva Dorotei, în Filocalia IX, 
pag. 594). Spre deosebire de păcat, care poate fi săvârşit 
din slăbiciune, din neştiinţă sau chiar din întâmplare, pa- 
tima este o obişnuință (Sfântul Isaac Sirul, în Filocalia X, 
pag. 214); (notă explicativă adăugată de editor, 2008). 


102 «es Părintele Arsenie Boca %% 


la starea lui Adam înainte de cădere, când fiarele 
în prezenţa lor leapădă starea lor de fiare. Ca 
exemplu, aproape contemporan, avem pe Sfântul 
Serafim de Sarov şi blândeţea fiarelor din pădure. 
Sfinţii iubesc toată făptura lui Dumnezeu. 

Faza ascetică cuprinde nevoinţele, iar faza 
mistică se caracterizează prin darurile Duhului 
Sfânt, care ridică sufletul şi mintea la stări lumi- 
nate de credinţă. Despătimirea este condiţia rugă- 
ciunii neîncetate. 

Lepădarea de lume înseamnă lepădarea de 
patimile lumii, nu de lume care e creaţie a lui 
Dumnezeu. 

În lume umblă oamenii lui Dumnezeu şi 
oameni ai acestei lumi. 


De ce vin gândurile de hulă? 


Pentru că vreodată ţi-a fost plăcută şi accep- 
tată terminologia unei huliri, ai discutat-o şi nu 
te-ai curăţit prin spovedanie curată de aceste 
gânduri, care acum reprezintă o putere a satanei 
asupra ta, cu care te canoneşte. Termenii aceştia 
fie că nu i-ai alungat, fie că i-ai acceptat. Pe baza 
lucrurilor necurăţite îngăduie Dumnezeu să fii 
pălmuit ca să te pocăieşti. 

Preamărită eşti tu, Născătoare de Dumnezeu, 
Fecioară, pe tine te lăudăm; că prin Crucea Fiului 
tău, iadul s-a prădat, moartea s-a omorât şi noi, cei 
morți, ne-am sculat şi vieții ne-am învrednicit: raiul 
am luat, desfătarea cea de demult. Pentru aceasta, 
mulțumind, slăvim ca pe un puternic pe Hristos, 
Dumnezeul nostru, Cel unul Mult-milostiv. 


(Troparul Născătoarei de Dumnezeu) 

Despre tăcere 


Trebuie să ne învăţăm mai întâi a tăcea: “Cine 
nu ştie să tacă, nu ştie nici să vorbească”. 
Cuvântul pentru care se poate părăsi tăcerea, tre- 
buie să fie foarte ziditor de suflet. Numai convorbi 
rea duhovnicească este folositoare, iar tăcerea este 
mai preferabilă decât toate. Un cuvânt bun şi nu- 
mai cel bun este asemenea argintului, iar tăcerea 
este asemenea aurului curat. 

Tot ce e nedrept, tot ce e mincinos, va pieri 
mai devreme sau mai târziu. 

Numai adevărul nu se sperie de timp, numai 
adevărul petrece în veac. 

Trebuie să ne uităm la lume ca la o mare 
primejdie; între bine şi rău, între adevăr şi rătăcire 
- răbdare şi nădejde. 

Mai bine este să suferi un necaz pentru ade- 
văr, decât să spui o minciună. Un cuvânt rău îi 
face răi şi pe cei buni, iar un cuvânt bun şi pe cei 
răi îi face buni. 

Limba e un mic mădular, dar pricinuieşte 
multe şi mari nenorociri, ea este îngrădită cu două 
garduri, adică cu dinţii şi cu buzele, dar foarte 
lesne le rupe şi scapă. 

Gândeşte-te bine dacă cuvântul pe care-l răs- 
pândeşti în lume va fi spre binele tău şi al altora, 
cuvânt care, oricât de mic şi neînsemnat s-ar părea, 
va trăi până la Judecata din urmă, unde ne va sta 
înainte spre mărturie, pentru tine ori împotriva ta. 

Nu-ţi deschide gura pentru râs; acesta este 
semnul unui suflet risipit şi negrijuliu, străin de 
frica lui Dumnezeu. Alege-ţi tăcerea pentru că ea 
te înfrânează de la multe rele. 

Dacă omul va ţine minte textul Sfintei Scrip- 
turi: din cuvintele tale te vei îndrepta şi din cuvintele 
tale te vei osândi, atunci se va hotărî ca mai bine să 
tacă. E bună tăcerea, în timpul ei ea nu e nimic alt- 
ceva decât mama gândurilor celor mai înțelepte. 

Discuţiile noastre să fie de aşa natură încât să 
nu răspundem pentru ele cu munci veşnice. Orice 
cuvânt care nu se sprijină pe fapte, nu trece din- 
colo de urechi, iar când se sprijină pe faptă, el dă 
viaţă şi pătrunde până la inimă. 

Învaţă-te să vorbeşti mult cu tine însuţi şi cu 
Dumnezeu, iar cu oamenii puţin. Cu cât vei vorbi 
mai puţin cu oamenii, cu atât vei vorbi mai mult 
cu Dumnezeu. Din când în când stai de vorbă cu 
El în inima ta. 


Cuvinte interzise 


Cuvântul “nebun” este un cuvânt interzis. 
Cine zice fratelui său “nebunule” se pedepseşte cu 
matca focului. De ce? Fiindcă şi numai simpla aru- 
ncare a acestui cuvânt în obrazul unui om este în 
stare să-i desfigureze fizionomia minţii. 

Este cunoscută experienţa mai multor inşi care 
au organizat odată următorul complot psihologic: 
şi-au ales victima şi s-au prezentat pe rând, la 
intervale neregulate, şi-au început a se nedumeri 

înaintea omului: - Ce-i cu tine, parcă te-ai schim- 
bat cumva! Şi s-a dus. A venit următorul: - Ce-ai 
păţit, frate, că nu-ţi caută ochii bine, ce-i cu tine? 
Şi s-a dus şi acesta. Altă dată, al treilea îi spune 
marca sa uimire, că-l găseşte aşa de schimbat şi nu 
îndeajuns normal. Următorul îl găseşte cu totul 
curios la minte. Şi aşa şi ceilalţi, până când ultimul 
i-a propus să se ducă la un spital de boli nervoase 
şi să-şi repare deranjurile la minte. Şi biata victi- 
mă, pierzându-şi treptat liniştea şi neştiind capca- 
na, a ajuns la nebuni. A trebuit să vină apoi toţi ca 
să-şi descopere complotul şi cu mare greutate i-a 
revenit omului mintea la loc. Adevărul abia a putut 
limpezi mintea zăpăcită sistematic de minciună. 

Dar minciuna, şi în treptele ei uşoare de 
glumă, poate fi dăunătoare. Experienţa următoare 
mi-a dovedit-o. Aveam în meditaţie un şcolar. 
Întâmplându-i-se odată ca să doarmă după amiaza 
cam mult, era şi toamnă şi ziua scăzuse, când s-a 
trezit era ora şapte seara. Cum era somnoros, l-am 
luat prin surprindere: “- Repede la şcoală că-i târ- 
ziu!”, “- Dar, parcă este întuneric afară”, zise el. “- 
Da este, dar în dimineaţa aceasta este eclipsă de 
soare”. S-a conformat crezând întocmai situaţia 
descrisă. Luând ceva în gură, a dat să plece la şcoa- 
lă. “- Stai, Gicule, este seară”. “- A, râzi de mine!” 
şi dă repede să plece. Au trebuit şi alte ajutoare ca 
să-i dovedească evidenţa, că este seară şi nu 
dimineaţă. Atunci am văzut “chipul dezorientării” 
pe faţa unui copil. 


e 

Cuvintele interzise orientează greşit sau 
dezorientează. 

Deci, trebuie să fii mai presus de minciunile şi 
de cuvintele oamenilor: să nu te atingă nici lauda, 
nici ocara din ele. Cuvintele sunt fiinţe vii, capa- 
bile să facă treaba la care au fost trimise. Şi fiindcă 
sunt fiinţe vii, viaţă din viaţa celui care le-a creat, 
ele-l însoțesc până la judecata “de apoi”, ca nişte 
copii ai lui, cu toate isprăvile, cu toate consecin- 
tele lor. Mărturisirea lor cu pocăință, mai poate 
schimba situaţia. Taina pocăinţei este o judecată 
milostivă; căci orice opreşte aceasta aici, nu mai 
ajunge la cealaltă. “Zece porunci are înţelepciu- 
nea: de nouă ori să taci şi o dată să vorbeşti dar şi 
atunci puţin”. 


Mânia şi răbdarea 


Nu vorbi nimic cu tulburare pentru că răuta- 
tea nu naşte binele, ci tu să rabzi până ce te vei 
linişti şi atunci vorbeşte liniştit. Nu îngădui 
mâniei să se ridice până la gâtlejul tău. Cine nu-şi 
reţine limba în vremea mâniei, acela nu-şi va 
reţine nici patimile. 

Noi, creştinii, cunoaştem cuvinte mai bune pe 
care le putem da minţii şi inimii pentru ca să poto- 
lim tulburarea. Ascultând învinuirile în tăcere, noi 
Îl imităm pe Domnul nostru Iisus Hristos. 

Blândeţea şi răbdarea au mai multă putere 
decât mânia şi încăpăţânarea. Focul nu se poate 
stinge cu foc, ci cu apă, nici mânia nu poate fi bi- 

ruită cu mânie, ci prin blândeţe şi multă răbdare. 
E mai bine să tai întărâtarea printr-un zâmbet, 
decât să te înfurii ca o fiară neîmblânzită. 

Dacă cineva te va învinui sub o formă oarecare 
de păcat, la care tu nu eşti părtaş, smereşte-te în 
faţa celui ce te învinuieşte şi vei moşteni o cunună 
nestricăcioasă. Fii înţelept şi închide gurile celor 
ce te vorbesc de rău cu tăcerea, iar nu cu mânia. Să 
nu te superi şi să nu te mânii decât doar pe tine 
însuţi. Mânia şi încăpăţânarea sunt puterea celor 
fără de judecată. 

Cel ce ascultă din dragoste de Dumnezeu, 
întotdeauna culege folos. Unde este pace, acolo 
este şi Dumnezeul păcii. 

Acela care îşi aduce aminte în chip viu de nepu- 
tinţele şi păcatele sale, acela se vede mai prejos 
decât toţi oamenii cu privire la stricăciunea sufle- 
tului său. Acestuia nu-i mai arde să se tulbure de 
mânie asupra altuia. 


Zavistia 


Putem scăpa de zavistie dacă cele omeneşti nu 
le vom socoti ca pe ceva mare, nici ceea ce oamenii 
socotesc bogăţie, nici slava ce se vestejeşte, nici 
sănătatea trupească. Să năzuim spre dobândirea 
bunătăţilor veşnice şi adevărate. 

Dacă ne e teamă de demoni şi de iad, trebuie 
să ne fie frică în aceeaşi măsură şi'de zavistie, pen- 
tru că ea este un demon casnic ce poate să tragă în 
inima invidiosului o legiune de adevărate duhuri 

ale răutăţii, care aprinde focul gheenei în sufletul 
păcătosului înainte de înfricoşata judecată a lui 
Dumnezeu. Aşa cum rugina roade fierul, tot astfel 
zavistia roade sufletul. 

Noi dorim ca alţii să fie desăvârşiţi, iar propri- 
ile noastre neajunsuri nu le îndreptăm. 


Mândria 

Nu te mândri omule, tu fiind praf şi pulbere. 
De ce-ţi înalţi fruntea? Să ştii că tu nu eşti decât 
pământ şi cenuşă. Din pământ eşti luat şi în 
pământ repede te vei întoarce. Teme-te şi fugi nu 
numai de mândrie, ci şi de tot ce duce la ea şi mai 
ales de slava deşartă. Începutul mândriei este 
începutul slavei deşarte. Cel ce n-a fost prins în 
slava deşartă acela nu va cădea în mândria 
nebună ce vrăjmăşeşte împotriva lui Dumnezeu. 

Nu te aşeza mai presus de alţii ca să nu stai 
mai prejos în faţa lui Dumnezeu. Să nu ne înălțăm 
unul faţă de altul, pentru că pământul ne va nive- 
la pe toţi şi ne va da fiecăruia o parte egală. Căci 
pământ purtăm, pe pământ umblăm şi pământ 
vom fi. Putem oare să ne mândrim cu ceva când 
noi nu avem nici un fel de proprietate în afară de 
păcat şi de slăbiciune? Vrednicia noastră nu meri- 
tă mai mult decât chinurile vremelnice şi veşnice. 
Cine suntem noi toţi, dacă nu nişte cerşetori? Ce 
avem noi propriu? Cu adevărat nimic nu avem în 
afară de păcat. 

Fericit este acela care are în faţa ochilor, ziua 

şi noaptea, ieşirea sufletului din trup şi care urăşte 
mândria şi minciuna. 

S-a lăudat cineva în Apocalipsă: Bogat sunt şi 
de nimic nu am nevoie. Şi i s-a spus lui: Vai ție, că tu 
nu ştii că eşti ticălos şi vrednic de plâns, sărac, orb şi 
gol (Apocalipsa 3-17). Ce lecţie umilitoare pentru 
mântuirea noastră. 

E mai bine să fii un păcătos smerit, decât un 
drept mândru. Nu te ridica la înălţime ca să nu 
cazi în adâncime. Cel mai bine este să ne recu- 
noaştem păcatele cu smerenie. Toate păcatele sunt 
urâte înaintea lui Dumnezeu, dar cel mai urât 
păcat este mândria. 

Cel ce-şi descoperă faptele bune şi le trâmbi- 
ţează este asemenea semănătorului care seamănă 
seminţe la suprafaţă, pe piatră, şi vin păsările 
cerului şi le mănâncă. 

Un sac găurit nu păstrează ceea ce s-a pus în 
el, iar slava deşartă pierde răsplata faptei bune. 
Slava deşartă face până şi faptele bune nefolosi- 
toare şi omeneşti. 


Timpul şi veşnicia 


Ooo..., vreme, vreme! Cât de iute zbori şi toto- 
dată cât eşti de nesigură! 

Vremea pare lungă numai pentru cei ce nu 
ştiu cum s-o întrebuinţeze. Şi cu toate acestea noi, 
nechibzuiţii, ne mărginim toate grijile noastre nu- 
mai la acest nimic, iar la veşnicie aproape că nici 
nu ne gândim, ca şi cum ea nici n-ar exista pentru 


o ta 

noi. Vremea zboară, iar veşnicia se apropie. Veşni- 
cia este totdeauna şi nu se va sfârşi niciodată. 

Adu-ţi aminte totdeauna de veşnicie şi nu vei 
pofti nimic în lume. 

Gândul la veşnicie a produs întotdeauna o 
mare lucrare: el a însufleţit pe ucenici şi a făcut ca 
cele mai cumplite suferinţe să fie de netemut. El 
i-a închis pe nevoitori în pustie şi i-a dus la nevo- 
inţe supraomeneşti de lepădare de sine. El a oprit 
pe păcătoşii pătimaşi de la calea fărădelegii şi i-a 
ajutat să se lupte bărbăteşte cu patimile. Câte n-ar 
produce gândul la veşnicie chiar asupra noastră, 
dacă noi luând aminte la mântuirea sufletului nos- 
tru am şti să ne supunem lui măcar din când în 
când, aşa cum trebuie! 

Trăieşte, gândindu-te că viaţa ta se va sfârşi 
curând şi că tu nu eşti legat de această viaţă. Tră- 
ieşte, gândindu-te la veşnicia care va urma acestei 
vremelnice vieţi şi vei trăi creştineşte. Trăieşte în 
aşa fel ca şi cum ar trebui să mori astăzi. Lucrează 
în aşa fel ca şi cum ar trebui să trăieşti veşnic. 

Preţuieşte vremea! Ea e mai scumpă decât au- 
rul. Cu ea se cumpără veşnicia fericită. Nu numai 
zilele, ci şi ceasurile sileşte-te să le întrebuinţezi 
spre folosul mântuirii, pentru că din cele mici sunt 
alcătuite toate lucrurile mari. Nu pierde chiar nici 
un singur minut cu care poţi să câştigi ceva pentru 
veşnicie. Păstrează fiecare clipă, căci pe fiecare din 
ele se reazemă viaţa ta. Priveşte cu folos, ascultă 
cu folos, răspunde cu folos (Sfântul Vasile cel Mare). 

Orice oră, orice minut sunt scumpe, pentru că 

ne sunt date cu socoteală şi o să ni se ceară soco- 
teală de ele! Vremea e scumpă şi cu toate acestea 
cu câtă uşurinţă ne gândim la ea, cât de puţin o 
preţuim. Nu există vreme pe care am putea s-o 
neglijăm fără primejdie, căci în orice vreme ne 
putem mântui sau ne putem pierde. 

Fapta bună ce se poate face în ceasul de acum, 
nu trebuie s-o amânăm pentru mai târziu. Trebuie 
să ne folosim vremea. Vai de cel leneş! Va căuta 
vremea pe care a întrebuinţat-o rău, şi nu o va mai 
afla. Aşa cum vorbele spuse nu le mai poţi întoarce, 
tot astfel vremea pierdută nu se mai poate afla. 
Cine nu dă lui Dumnezeu vremea sa, pe acela 
Dumnezeu îl va lipsi de fericirea veşnică. 

Adu-ţi aminte de dreapta judecată a lui Dum- 
nezeu, ca să te înspăimântezi, dar nu uita nici 
milostivirea Lui, ca să nu cazi în deznădejde. 

A te deznădăjdui însemnează să îndepărtezi 
singur de la tine mila lui Dumnezeu, pe care Dom- 
nul e gata s-o dea în fiecare clipă. Doctorul ceresc 
nu are bolnavi de nevindecat. Atâta vreme cât 
trăim, până atunci ne putem mântui, oricât de 
mari ar fi păcatele noastre. 

Dacă însuşi Iuda în locul lemnului pierzător ar 
fi alergat la “Lemnul Crucii” lui Hristos cu credin- 
tă şi cu pocăință atunci ar fi intrat în Rai împreună 
cu tâlharul ce s-a pocăit. Căci pe om îl pierde nu 
mărimea, nu mulţimea păcatelor, ci inima nepocăită 
şi împietrită. Numai acelora li se cuvine negreşit o 
veşnică osândă cu diavolul în iad, care nu vor să 
se pocăiască şi să se lase de păcat, iar pentru cei ce 

se pocăiesc şi se lasă de păcat, uşile milostivirii lui 
Dumnezeu sunt deschise. 

Domnul nu voieşte moartea păcătosului. Lil 
chiar a murit pentru cei păcătoşi. Fiul lui Dumne- 
zeu îl iubeşte pe omul ce n-a căzut, dar îl doare 
pentru omul căzut, de aceea El însuşi a venit să-l 
ridice şi i-a spus: “Deşteaptă-te cel ce dormi, şi scoa- 
lă-te din morţi, şi te va lumina Hristos” (Ef. 5,14). 


Cu timp şi fără timp, cu voia lui Dumnezeu 
și fără voia mai marilor lumii. Părintele Arsenie 
va predica neincetat: " Pocăiţi-vă că s-a apropiat 

Împărăția Cerurilor" (Matei 3,2) 


Imagine de la Altarul din pădure; 
Mănăstirea Brâncoveanu - Sâmbăta de Sus 

Ce trebuie să facem pentru morţii noştri 


Pentru morţi nu trebuie să plângem atâta de 
mult ci mai ales trebuie să ne rugăm şi să facem 
milostenie. 

Despre Sfinţii Apostoli se povesteşte că ei 
închinându-se Învăţătorului divin şi Domnului, 
Care se înălța la cer, pe Care ei Îl iubeau cu toată 
inima şi cu tot sufletul, s-au întors la Ierusalim cu 
o mare bucurie, în nădejdea că odată şi odată din 
nou se vor uni cu cele mai strânse legături de dra- 
goste, iar cu duhul nedespărţindu-se de El nici 
după Înălţare (Luca 24, 52). 

Tot aşa şi noi, plângând şi petrecând cu rugă- 
ciuni pe morţii noştri la locul odihnei, trebuie să 
ne întoarcem la casele noastre cu inimă bună şi cu 
nădejde mângâietoare că îi vom vedea din nou la 
învierea de obşte. 

În Taina Sfântului Botez ne naştem din apă şi 
din Duh. 


Înfricoşata Judecată a lui Hristos 


Va veni vremea când noi toţi vom fi chemaţi la 
un examen deschis în faţa lumii întregi. Adică la 
înfricoşata judecată a lui Hristos, unde acelaşi 
lisus, Care acum ne cheamă pe toţi la Sine, îi va 
chema şi pe cei ce n-au venit. 

Să ne temem de aceasta şi de acel ceas ca fiind 
cele mai grozave, în care nu ne vor lua apărarea 
nici fratele, nici rudele, nici puterea, nici bogăţia, 

nici slava cea lumească. Că va fi numai atâta: 
omul şi faptele lui. 

Ce va fi cu noi în ziua înfricoşatei judecăţi? Să 
ne gândim şi să ne îngrijim pentru această zi încă 
de pe acum, cât încă mai suntem în trup. Dacă ju- 
decata lui Hristos este înfricoşată, să ne înfricoşăm 
fraţilor de păcat, care este unica pricină ce face ca 
judecata să fie aşa de înfricoşată. Unde vom fi noi 
atunci? Ce se va întâmpla cu noi atunci de nu vom 
fi chemaţi spre partea dreaptă a Împărăției lui 
Hristos. 

Gândeşte-te în fiecare dimineaţă când te trezeş- 
ti din pat că trebuie să dai răspuns lui Dumnezeu 
de toate faptele tale şi nu vei păcătui în faţa Lui, ci 
frica de Dumnezeu se va sălăşlui întru tine. Ţine 
minte ca tot ce faci, să faci ca şi cum în clipa aceea 
ar trebui să treci în veşnicie la Judecata lui Dum- 
nezeu. Sileşte-te să te faci acum înaintea lui Dum- 
nezeu aşa cum doreşti să te înfăţişezi la judecată. 
Dacă în această viaţă lupţi să te lepezi de tine, 
atunci la judecată, Hristos te va socoti al Său. 

Nu vei aduce nici un fel de comoară pămân- 
tească la înfricoşata judecată, în afară de aceea pe 
care o vei da săracului. 

Dacă fiind noi într-o temniţă întunecoasă şi 
strâmtă ne-ar scoate cineva şi ne-ar duce într-o 
cămară luminoasă, iar de acolo într-o locuinţă mai 
strălucitoare decât soarele care ne luminează, 
atunci am putea să înţelegem mai bine cele trei 
locaşuri hotărâte pentru om. Aceste locaşuri sunt: 
pântecele mamei, lumea aceasta şi cerul care ne 

aşteaptă. În prima locuință petrecem nouă luni, în 
cea de a doua 50-60 de ani, mai mult sau mai 
puţin, iar în cea de a treia dobândim adevărata 
viaţă pentru că intrăm în veşnicie. 

E cu neputinţă să ne uităm cu un ochi la pă- 
mânt şi cu altul la cer. Nu nădăjdui să capeţi cerul 
pe gratis fără să trăieşti o viaţă vrednică de cer. 
Fraţii i-au spus unui mare stareţ care trecuse prin 
mari nevoinţe: “Avva, încetează de a te mai nevoi 
cu osteneli atât de mari pentru că eşti sleit de pu- 
teri!” Iar el le-a răspuns: “Credeţi-mă, fraţilor, că şi 
Avraam văzând marile daruri pregătite Sfinţilor 
ce se ostenesc pentru Dumnezeu regreta că s-a nevoit 
prea puţin pentru Dumnezeu în această viaţă”. 

Cei ce nu aşteaptă viaţa veşnică sunt morţi 
încă din această viaţă. 

Ostenelile sunt uneori grele aici, dar odihna 
după ce ele au trecut este veşnic dulce. Să ne oste- 
nim puţin pentru ca să ne odihnim veşnic. Să nu 
căutăm aici odihnă, pentru ca să o dobândim veş- 
nic în ceruri. Căci nimeni nu va intra în Împără- 
ţia lui Dumnezeu din cer dacă nu are Împărăţia 
lui Dumnezeu în inimă. Adu-ţi aminte în fiecare 
clipă de Împărăţia Cerurilor pentru ca amintirea ei 
să te atragă puţin câte puţin spre căutarea ei. 

Umblă pe pământ, dar vieţuirea să ţi-o ai în ce- 
ruri. Îndreaptă-ţi privirea în jos, iar sufletul în sus! 

Numai pentru că n-am suferit chinurile iadu- 
lui socotim noi că necazurile pământeşti sunt gre- 
le. Însă de o sută de ori e mai bine să ne chinuim 

toată viaţa asta pământească în foc, decât să ne 
lipsim de veşnica fericire şi să murim în veşnic 
osândă. E groaznic până să şi auzim de chinurile 
veşnice, dar să le şi mai suferim. Dacă e greu să 
răbdăm până şi o scânteie ce cade pe mână, dar ce 
o să fie în iezerul de foc, care o să ardă în decursul 
unei veşnicii? 

Focul iadului va fi oarecum tainic, el va arde 
cu o inexplicabilă proprietate trupurile păcătoşi- 
lor, şi în acelaşi timp le va păstra întregi, puterea 
lui nu numai că nu va fi mai slabă decât puterea 
focului de acum, ci dimpotrivă, după cum învaţă 
Sfinţii Părinţi, focul veşnic arde dar nu luminează, 
mistuie dar nu consumă, chinuieşte dar nu omoară. 

O singură scânteie din focul iadului va fi mai 
chinuitoare pentru un păcătos decât o mie de ani 
de dureri şi chinuri ale unei femei ce naşte. 

Să ne închipuim, pe cât se poate, groaznicele 
chinuri ale iadului: întuneric nepătruns care fierbe 
cu foc şi cu pucioasă, şi cu viermi, care este plin 
de zgomotul produs de scrâşnirea dinţilor şi de 
gemete de durere. Minutele trec ca anii, iar anii nu 
mai trec şi nu este decât începutul durerilor. Trec 
veacuri şi veacuri şi tot începutul durerilor este. 
Vor trece atâtea mii de ani câte fire de praf conţine 
lumea de acum şi nu va fi decât acelaşi început al 
durerilor. 

Gândeşte-te că în iad chinurile nu au sfârşit, 
acolo păcătoşii suferă chinuri felurite şi veşnic 
suferă. Vor trece sute de ani, mii de ani, milioane 
de ani de suferinţă, iar chinurile vor fi abia lu 

început. Vor trece miliarde de miliarde de ani şi 
de veacuri, iar chinurile vor fi la început. Cum 
mai poate un păcătos, ştiind toate acestea, să 
continue să trăiască în păcat? 

Dacă noi suntem împietriţi cu inima şi stăruim 
în fapte rele, răstignindu-L, după cuvântul Apos- 
tolului, a doua oară pe Fiul lui Dumnezeu, Care 
Şi-a vărsat pentru noi Prea Curatul Lui Sânge, nu 
vor fi oare chinurile veşnice pedeapsă pentru noi? 
Cât de mult vom regreta atunci în vremea despăr- 
ţirii sufletului de trup fiecare oră pe care am fi 
putut s-o folosim pentru mântuirea sufletului şi 
pe care am pierdut-o, fiecare prilej pe care l-am 
avut pentru întărirea noastră în virtute şi pe care 
l-am irosit aiurea. Cu atât mai mult Dumnezeu, ca 
Unul ce este Atotbun şi drept Judecător, nu va 
primi niciodată în împărăţia Sa cerească oameni 
cu voinţă încăpăţânată, rea. 


A-ți aduce aminte de Dumnezeu 
e mai necesar decât a respira 


Omul trebuie să fie neîncetat treaz cu mintea 
ca şi cum ar sta înaintea judecății lui Dumnezeu. 
A-ţi aduce aminte de Dumnezeu e mai necesar 
decât a respira. Ceasurile în care nu te gândeşti la 
Dumnezeu şi în care nici un gând bun şi evlavios 
nu se învârteşte în mintea şi în inima ta, socoteşte-le 
pierdute pentru mântuirea ta. Aşadar, gândeşte-te 
iubite creştine câtă vreme ai pierdut până acum. 

Cere iertare de la Dumnezeu pentru vremea 

pierdută şi pe viitor trăieşte cu chibzuinţă, cereşti- 
neşte. Închină lui Dumnezeu fiecare zi şi fiecare 
noapte în rugăciune, mulțumindu-I pentru cele 
trecătoare, şi rugându-L în cursul zilei să binecu- 
vânteze cele viitoare. 

Siliţi-vă după putință, din când în când, măcar 
câteva minute, ca să vă aduceţi aminte de Dumne- 
zeu ridicând spre El în taina inimii un gând de 
evlavie, de mulţumire, de rugăciune. 

Adu-ţi aminte întotdeauna de Dumnezeu ca şi 
El să-Şi aducă aminte de tine. Dumnezeu nu te va 
lăsa, dar teme-te ca să nu-L părăseşti tu pe El. În 
orice vreme adu-ţi aminte de Dumnezeu şi El Îşi 
va aduce aminte de tine când vei cădea în neno- 
rocire. Întoarce-te mai des cu gândul şi cu inima 
către Dumnezeu - Izvorul vieţii - şi vei face cu 
ajutorul Lui fapte bune şi atunci nu-ţi va fi teamă 
de nimeni şi de nimic în lume. 

Dacă tu nu simţi în tine dorinţa permanentă 
de a împlini ceea ce e plăcut lui Dumnezeu atunci 
tu eşti şi orb şi surd şi mut şi fără mâini şi fără 
picioare. 

Eu sunt vierme şi nu om. Mila lui Dumnezeu 
le isprăveşte pe toate cele bune. 

Voia lui Dumnezeu nu e numai legea noastră 
cea mai înaltă, ci este şi binele nostru cel mai înalt. 
Cine păzeşte poruncile Domnului, pe acela Dom- 
nul îl păzeşte de orice rău. 

Adevărata bucurie iese din Dumnezeu şi se dă 
numai celui ce se sileşte singur pe sine ca să-şi 
lepede voia sa, iar voia lui Dumnezeu s-o împli- 

nească în toate. Ce bine ar fi dacă am trăi în lume 
nu după voia şi ideile noastre, ci întotdeauna am 
întreba pe Domnul prin însăşi cuvintele Lui: 
Spune-mi, Doamne, trebuie oare să fac acest lucru sau 
nu? (Isaia 8,20; Deuteronom 12, 8-22). 

Unde e frica lui Dumnezeu acolo e înălţarea 
spre virtute, iar unde e nepăsarea şi lipsa de frică 
de Dumnezeu, acolo e coborâre spre rele. 

Frica lui Dumnezeu este începutul şi rădăcina 
evlaviei omeneşti. Patimile nu-l pot birui pe acela 
care are frică de Dumnezeu. Precum se topeşte 
ceara de foc, aşa se topeşte duhul necurat de frica 
lui Dumnezeu. Păzeşte frica de Dumnezeu şi să 
nu-ţi fie frică de cădere. 

Fie-ţi teamă de Dumnezeu, nu ca de un 
chinuitor, ci teme-te de El din dragoste. Să ne fie 
prezentă frica de Dumnezeu şi atunci nu ne vor 
întrista nici sărăcia, nici boala, nici robia, nici 
oricare alt necaz. 

Dumnezeu este iubire de oameni, aşa cum Îl 
numim cu toții, trebuie deci ca şi omul să fie iubi- 
tor de Dumnezeu. Cum să nu-L iubim pe Dumne- 
zeu? Cu El trăim, cu El respirăm, cu El ne mişcăm. 

Focul răspândit pe pământ nu năzuieşte spre 
el, ci se întinde întotdeauna în sus. Tot astfel şi 
dragostea ta, nu trebuie să se odihnească în tine, ci 
întotdeauna să se înalțe spre Dumnezeu. Măsura 
iubirii de Dumnezeu este iubirea fără de măsură. 

Evlaviosul Macarie, ucenicul Sfântului Antonie, 
mergând odată cu fraţii a văzut un băieţaş care îi 
spunea mamei sale: Un om bogat mă iubeşte dar eu 

nu ştiu pentru ce îl urăsc, iar un om sărac mil urăşte şi 
eu îl iubesc! Auzind aceste cuvinte Macarie s-a mirat 
şi a căzut pe gânduri. Ce s-a întâmplat cu tine? l-au 
întrebat fraţii. Cuvintele pe care le-am auzit, a răs- 
puns bătrânul, însemnează următoarele: Domnul 
Dumnezeu este bogat în milă şi ne arată zilnic 
dovezi de dragoste părintească, iar noi nebunii nu 
ştim să preţuim darurile Lui. Dar duhul pierzării 
sărac şi rău ne urăşte şi caută ca un leu ce răcneşte 
să ne înghită, iar noi orbii îl iubim şi nu ne ruşi- 
năm să ne slugărim în faţa lui. 

Cine are mintea legată de vreun lucru pămân- 
tesc, acela nu-L iubeşte pe Dumnezeu. 

Precum două suflete nu pot însufleţi un singur 
trup, tot astfel două iubiri - iubirea de Dumnezeu 
şi iubirea de lume - nu pot însufleţi un singur 
suflet. Fiindcă dragostea de Dumnezeu ne face 
cetăţeni ai Ierusalimului, ai oraşului de sus, ceresc, 
iar dragostea de lume ne face cetăţeni ai Babilonu- 
lui, ai oraşului plin de păcate. Să se întrebe fiecare 
pe sine: Ce iubeşte el? Şi va cunoaşte al cui 
cetăţean este. 

Iubeşte totul în Dumnezeu şi în toate iubeş- 
te-L numai pe Dumnezeu. 

Orice suflet care iubeşte altceva mai mult 
decât pe Dumnezeu este preacurvar. Cel care 
iubeşte ceea ce Dumnezeu opreşte, nu-l iubeşte pe 
Dumnezeu. 

Cel mai bun semn că în noi nu există nici mă- 
car un început de dragoste pentru Dumnezeu este 
greutatea de a-l sluji lui Dumnezeu, când nu vrem 

să ne îndeplinim deloc datoriile noastre privitoare 
la El. Cineva i-a spus lui Avva Agaton: “Mi s-a dat 
poruncă, dar îndeplinirea poruncii e legată de 
necazuri; vreau să îndeplinesc porunca, dar mi-e 
frică de necazuri”. Bătrânul i-a răspuns: “Dacă ai 
fi avut dragoste, ai fi îndeplinit porunca şi ai fi 
biruit necazurile”. 

Să nu-mi spui că-L iubeşti pe Dumnezeu, aces- 
tea nu sunt decât simple cuvinte, arată dragostea 
cu fapta. 

Nimic nu poate înlocui lipsa iubirii, dar iubi- 
rea înlocuieşte toate neajunsurile. 

lubeşte şi vei proceda cu dreptate în orice pri- 
lej. Acest principiu duhovnicesc te va învăţa cum 
să procedezi în toate împrejurările. 

Nu va lumina candela fără untdelemn, nici 
rugăciunea nu va lumina duhul fără iubire. Fumul 
de tămâie nu se va ridica fără foc, nici rugăciunea 
nu se va ridica la Dumnezeu fără dragoste. Iubirea 
de Dumnezeu toate le întoarce în mijloace pentru 
mântuirea şi fericirea noastră. 

Să fugim de vorbirea de rău, de acest păcat 
atât de mare. Nu învinui pe nimeni, ci zi: “Dum- 
nezeu ne ştie pe fiecare”. 

A judeca este o ruşinoasă răpire a vredniciei 
dumnezeieşti. 

Nu-l osândi pe aproapele, tu îi cunoşti doar 
păcatul, dar pocăinţa lui nu i-o ştii. Nu e nimic 
mai greu, nu e nimic mai rău ca osândirea. Să nu 
osândim pe nimeni ca să nu fim osândiţi. Limba 

celui ce osândeşte e mai rea decât otrava. 

Prietenului care greşeşte aminteşte-i de jude- 
cata lui Dumnezeu. Cu aceasta vei aduce lui un 
folos şi totodată şi ţie. Pentru că această lucrare, 
obştească fiind, e folositoare şi lui şi ţie. 

Când îl vei vedea pe aproapele păcătuind, 
întoarce-te către Dumnezeu şi spune-l Lui cu 
recunoştinţă: Vai mie, Doamne, dacă Tu ui fi Îngă- 
duit, eu aş fi făcut mai rău ca el. Dacă Dumnezeu nu 
ne întăreşte, orice om cade. Nu putem sta fără 
ajutorul lui Dumnezeu. 

Nu se cuvine să osândim pe nimeni atât pen- 
tru cuvântul Scripturii care zice: “Nu judecaţi şi nu 
veți fi judecați; nu osânăiţi şi nu veți fi osândiți” (Luca 
6,37), cât şi pentru că trebuie să ne recunoaştem 
pe noi înşine mai păcătoşi decât toţi şi pentru că 
trebuie să socotim greşelile fratelui ca pe ale 
noastre proprii şi să nu-l urâm decât pe diavolul 
care l-a înşelat. 

Nu gândi rău de nimeni. Când vei vedea sau 
vei auzi rău de fratele tău atunci pecetluieşte-ţi 
gura cu tăcere şi suspină pentru el către Dumne- 
zeu să-l îndrepteze şi să te rogi şi pentru tine ca să 
nu cazi în acelaşi viciu. 

Nu căuta să cunoşti faptele altora, se vor găsi 
şi în tine multe din aceleaşi fapte de care îl bănu- 
ieşti pe aproapele. Să fim atenţi cu noi înşine şi să 
nu luăm în râs pe aproapele, pentru că şi în noi 
înşine se află multe din acelea pentru care râdem 
de alţii. 

Omul bun îi vede pe toţi oamenii buni, iar cel 

rău şi viclean învinuieşte, osândeşte şi vorbeşte de 
rău nu numai pe cei ce merg strâmb, ci şi pe cei ce 
merg drept. Cine are inima curată îi vede şi îi 
socoteşte pe toţi oamenii curaţi, dar cine are inima 
pângărită de patimi, nu socoteşte pe nimeni curat, 
ci socoteşte că toţi oamenii sunt asemenea lui. 

Vreţi să ştiţi, spune Fericitul Învățător al 
Bisericii, pentru ce în voi nu se află o sete aşa de 
mare de desăvârşire şi o atât de nereţinută năzu- 
inţă spre Dumnezeu? Pentru că voi nu sugrumaţi 
şerpii voştri, poftele trupeşti. Omorâţi, dar, aceşti 
şerpi ai nedreptăţii şi atunci cu o întreită osârdie 
veţi alerga spre izvorul vieţii şi adevărului. 


Clopotnița Mănăstirii Prislop construită, 
în stil athonit, de Părintele Arsenie Boca 

În lupta cu păcatul, cere ajutorul lui Hristos! 


Inima omului este un câmp năpădit de spinii 
păcatelor. Caută întotdeauna să fii învingătorul 
patimilor tale, iar nu învinsul lor. Smulge gându- 
rile rele din inimă şi cugetă la poruncile lui 
Dumnezeu care opresc această lucrare rea. 

Dacă satana a avut atâta putere ca să localize- 
ze în noi păcatele, atunci Domnul Iisus Hristos - 
Creatorul nostru - desigur că este mult mai puter- 
nic să ni le dezrădăcineze. 

În lupta cu păcatul, cere ajutorul Aceluia, Care 
a spus: “Fără de Mine nimic nu puteți face nimic 
(bun)” (Ioan 15,5) şi vei ieşi biruitor din luptă. 
Căci sufletul poate să se împotrivească păcatului, 
dar nu poate dezrădăcina răul fără ajutorul lui 
Dumnezeu. 

E lesne să faci păcatul, dar nu e uşor să te 
eliberezi de el. Cine nu urăşte păcatul, chiar de nu 
va face păcatul se numără cu păcătoşii. 

Un stareţ a spus: “Minunat lucru, noi săvârşim 
rugăciunea în aşa fel încât ni-L înfăţişăm pe 
Dumnezeu ca şi cum El ar fi de faţă şi aude cuvin- 
tele noastre. Iar când păcătuim facem în aşa fel (şi 
ne amăgim) ca şi cum El nu ne-ar vedea (Vechiul 
Pateric). Însă nimic nu este ascuns în faţa lui 
Dumnezeu Judecătorul, de aceea zadarnic căutăm 
să păcătuim în ascuns”. 

Orice păcat nou pune o nouă pată pe sufletul 

nostru. Mai bine este să ne lipsim de miile de 
înfrumuseţări ale trupului, decât să înfăţişăm 
Atoatevăzătorului cea mai mică pată de pe suflet 
şi conştiinţă. Fugi chiar de cele mai mici păcate, 
pentru că cel ce nu se îndepărtează de cele mici, 
negreşit că va cădea şi în cele mari şi grele. 

Cel ce trăieşte în păcate nu se deosebeşte cu 
nimic de cei morţi. Şi un singur păcat, luat ca 
jignire adusă măreției lui Dumnezeu, e vrednic de 
chinuri veşnice şi de moarte. Între a făptui păcatul 
şi a fi omorât, mai bine să mori, când nevoia ţi-o 
cere, decât să păcătuieşti. 

Un păcat totdeauna te duce la alt păcat. Se 
socoteşte că ţi-a pricinuit cea mai mare nenorocire 
dacă-ţi va satisface pofta în vreun lucru oarecare, 
căci împlinirea unei singure pofte trezeşte alte 
multe pofte. 

Cel care nu vede cât de pierzător este păcatul, 
este un orb cu ochi. 

Priveşte mai adânc în inima ta; şi vei vedea 
singur că orice gând rău, orice dorinţă rea şi orice 
faptă rea îţi aduc ruşine. Faptele rele, încă înainte 
de gheenă, chinuiesc conştiinţa ta aici pe pământ. 
Nimeni nu-ţi ştie gândurile, dorinţele şi faptele 
tale, dar va veni vremea când toate se vor afla. 

Când te apucă ispitele şi gândurile cele rele, roa- 
gă-te cu tărie şi cu suspine: Doamne, miluieşte-mă; 
Doamne, nu mă lăsa pe mine; Dumnezeule, grăbeş- 
te-te spre scăparea mea; Doamne, grăbeşte-te spre 
ajutorul meu!, şi aşa nu vei mai fi biruit de gân- 
duri. Ridică-ţi adesea mintea spre rugăciune şi vei 

distruge gândurile rele care se apropie de inimă. 

Nu-ţi hrăni prea mult trupul tău şi gândurile 
spurcate se vor împuţina de la tine. 

Să nu îngădui niciodată să intre în inima ta 
vreun gând care să-L mânie pe Dumnezeu. Alungă 
din inimă orice gând păcătos cât se poate de repe- 
de. Aşa cum nu ţii un şarpe în sân, tot aşa să nu ţii 
un gând rău în inima ta. După cum nu e bine să 
laşi să crească buruiana pe straturi împreună cu 
legumele, tot astfel să nu laşi să crească în suflet 
gândul cel viclean. Dacă vom tăia gândurile vom 
tăia şi păcatele (patimile). 

Să nu gândeşti să neglijezi vreodată gândurile 
că nici un fel de gând nu se poate ascunde de 
Dumnezeu. Fiindcă Dumnezeu este judecător nu 
numai al lucrurilor dinafară, ci şi al gândurilor 
dinlăuntru. Fii portarul inimii tale ca să nu intre 
nimic sau nimeni într-însa; zi mereu gândurilor 
care vin: “eşti tu dintre ai noştri, sau dintre vrăjma- 
şii noştri?” Dacă uneori gândurile necuviincioase 
îţi tulbură mintea, nu deznădăjdui, ci adu-ţi aminte 
de îndurările lui Dumnezeu. Mare este puterea 
păcatului dar de o sută de ori e mai mare puterea 
darului lui Dumnezeu. 

Să nu faci rău nici chiar în glumă, fiindcă se 
întâmplă ca cineva să facă de la început răul în 
glumă, iar mai târziu să fie atras de rău chiar glu- 
mind. Totdeauna şi în toate, dar mai ales în lucru- 
rile rele, important este primul pas, cel dintâi pas 
e greu, al doilea e mai uşor, iar mai târziu omul 
nu mai merge, ci se rostogoleşte pe lunecoasa cale 

a răului. 

Cine socoteşte că greşelile lui nu sunt mari, 
acela cade în altele mai grele ca cele dintâi. Şi un 
păcat mic poate să-l aducă pe om până la mari 
nelegiuiri. Fereşte-te de păcatele cele mici, ca să 
nu cazi în cele mari. 

E dulce păcatul pentru om, dar roadele lui 
sunt amare şi grele. Orice păcat este o beţie, după 
a cărei trezire ai un simţământ foarte amar şi neplă- 
cut. Dulceaţa păcatului este scurtă, dar moartea 
care urmează e veşnică. 

Fugi de foc ca să nu se aprindă trupul, fugi de 
păcat ca să nu-ţi ardă sufletul în focul nestins. 

Cine trăieşte rău aceluia rău îi va fi. Cine face 
răul, tocmai pe acela îl va ajunge răul. Ceea ce e 
rău dobândit, rău se risipeşte. Nu rămâne nici 
binele fără răsplată, nici păcatul fără pedeapsă. 

Omul care face rău altora poartă în el însuşi 
acest rău, care nu-i dă linişte nici ziua, nici noaptea; 
el e un vierme care roade şi-l pileşte necontenit. 

Mult mai uşor este să suferi şi amarul şi 
nenorocirea, decât să le pricinuieşti. Omul cu con- 
ştiinţa curată suferă dar pacea sufletului său este 
netulburată. 

Acela în care trăieşte Domnul nostru Iisus 
Hristos, Biruitorul diavolului, nu poate fi biruit de 
diavol. Numele lui lisus este mai puternic decât 
diamantul şi mai tare decât granitul. Nu există 
scut mai puternic şi armă de nebiruit în războiul 
duhovnicesc decât rugăciunea lui lisus. 

După cum un vânt puternic alungă praful, tot 

aşa vrăjmaşul nostru diavol este alungat de glasul 
slavosloviei lui Dumnezeu, de rugăciune şi de 
lacrimi. Diavolul văzând semnul crucii lui Hristos 
cu care s-a dărâmat puterea lui, se teme, se cutre- 
mură şi fuge. 

Dintre toate relele omenirii singur păcatul este 
adevăratul rău. Păcatul este mai aproape decât 
însuşi diavolul, pentru că păcatul l-a făcut pe diavo- 
lul însuşi din înger luminat, diavol întunecat. 

De nimeni nu se apropie satana, aşa de lesne, 
ca de cel ce trăieşte în trândăvie şi lene. 

Întoarceţi-vă cu mintea şi cu inima voastră spre 
cer şi spre veşnicie şi nu veţi fi prinşi de diavol. Ru- 
găciunea credinciosului este cea mai mare tortură 
pentru duhurile rele. Căldura inimii în vremea rugă- 
ciunii este pentru demoni o flacără care îi arde. 

Să ne ocupăm totdeauna de lucruri duhovni- 
ceşti şi mai ales de rugăciune, şi de îndată ce va 
încerca să se apropie de noi vrăjmaşul să găsească 
inima noastră închisă pentru el şi înarmată. 

Satana îl orbeşte pe om cu scopul ca să-l arunce 
în păcat, iar după aceea îi deschide ochii ca să-l 
aducă la deznădejde. 

Nimeni nu poate fi înşelat de diavol dacă 
omul nu va voi să dea consimţământul voinţei 
sale, căci scris este: “Staţi tari împotriva diavolului şi 
el va fugi de voi”. 

Nu ne străduim noi atât de mult pentru mân- 
tuirea noastră, cât se străduieşte diavolul pentru 
pierzarea noastră. 

Socoteşte viaţa de acum ca pe un bici, căci viaţa 

este un teren de luptă. Vai de acela care nu va ieşi 
biruitor dintr-însa - că soarta lui este veşnica 
moarte. 

Priveşte la fiecare lucru al vieţii ca la un pas 
spre cer sau spre iad. Viaţa este un dar dumneze- 
iesc. Viaţa omului este un război continuu, o luptă 
cu lumea şi cu diavolul. Priveghează, frate! Tu eşti 
muritor şi nu veşnic, să nu doreşti dar pentru puţi- 
nă vreme de dulceaţă să pierzi viaţa veşnică. Viaţa 
noastră este ca un minut în comparaţie cu veşnicia. 

Un frate sa dus la un bătrân iscusit şi i-a spus: 
” Avo! Mi-e urât să petrec în pustie”. Şi i-a răspuns 
bătrânul: “Roagă-te mai des lui Dumnezeu, şi El 
îţi va ajuta, şi-ţi va da putere şi odihnă”. Rugăciu- 
nea este leacul mântuirii şi al urâtului. 


Adevăratul creştin 


Creştin să fii, iar nu numai să pari! lată una 
din principalele tale pravile. Numele de creştin 
fără o viaţă creştinească este o făţărnicie. Creştin 
este acela care, cât este cu putinţă omului, Îl imită 
pe Domnul Hristos: prin cuvinte, prin fapte şi prin 
gânduri. Pentru împlinirea poruncilor lui Dumne- 
zeu să ai simplitate. 

Precum numele de Apostol cu care s-a numit 
Iuda, cel ce avea gânduri, intenţii şi alte rele, nu l-a 
apărat în faţa pedepsei veşnice, tot astfel nici pe noi 
nu ne va răscumpăra dintr-o pedeapsă asemănătoa- 
re numele de creştin, dacă noi nu vom trăi viaţa 
noastră după legea Domnului nostru lisus Hristos. 

Sărac este creştinul care caută multe pi se 
aprovizionează în lumea aceasta. 

Orice creştin trebuie să-şi poarte crucea lui. 

Adevăratul creştin poate să-şi spună cu o bu- 
curie plină de îndrăzneală chiar în pragul morții 
care se apropie de el: “Unde îți este, moarte, boldul 
tău?” (I Corinteni 15, 55). Fiindcă trăind pe pământ, 
adevăratul creştin îşi refuză plăcerile, simțirile, 
dar în schimb după moarte el se va învrednici în 
cer de altfel de bunătăţi pe care după spusa Apos- 
tolului: “ochiul n-a văzut, urechea n-a auzit şi la 
inima omului nu s-au suit” (I Corinteni 2,9). Pe care 
nu e cu putinţă nici să ni le închipuim, nici să ni le 
înfăţişăm. 

Creştinul şi pe pământ îşi primeşte mângâie- 
rea de la Dumnezeu. 

E cu neputinţă să domnească cineva peste 
patimile altora, dacă el nu şi le-a biruit pe ale sale 
proprii. Dacă tu eşti pus stăpân peste oameni 
atunci adu-ţi aminte că peste tine este stăpân 
Dumnezeu. Fii cu cei care te servesc, cum ai dori 
să fie Domnul cu tine. 

E mai bine ca supuşii tăi să te iubească decât 
să se teamă de tine, pentru că din frică se nasc 
minciuna şi făţărnicia, iar din dragoste se naşte 
adevărul. 

Datoria stăpânitorilor este să mântuiască, nu 
să prăpădească. Cel ce se supune stăpânirilor 
întru Domnul, se supune lui Dumnezeu. 

Tu te numeşti “tată” copiilor tăi după trup, fii 


ta 

tatăl lor şi după duh. Nu numai simpla naştere te 
face tată, ci mai ales buna educație a lor în duhul 
credinței ortodoxe. Ai ştiut să-ți naşti copii? Să-i şi 
educi cum trebuie, pentru ca să porţi cu vrednicie 
numele de tată. 

Nu numai purtarea în pântece te face mamă, ci 
şi o bună educaţie creştinească a copiilor. Cel 
dintâi cuvânt pe care-l spui copilului trebuie să fie 
despre Dumnezeu, fiinţa Căreia i-a dăruit cel 
dintâi zâmbet. 

Născându-şi copilul, mama dă mai întâi un 
om, iar pe urmă tot din el trebuie să dea cerului 
un înger. Starea normală a copiilor atârnă în cea 
mai mare parte de influenţa morală pe care o are 
mama asupra lor. 

Daţi-ne mamele cele mai bune (smerite şi tari 
în credinţă), şi vom avea cei mai buni oameni. 

Nu există nici o artă superioară artei educaţiei. 
Ce fel de educaţie le vor da părinţii copiilor în 
pruncie, cu ce fel de obiceiuri îi vor deprinde, plă- 
cute sau urâte lui Dumnezeu, îngereşti sau diavo- 
leşti, cu acelea vor şi trăi. Părinţii vor fi pedepsiţi 
nu numai pentru păcatele lor ci şi pentru ale copi- 
ilor lor, pe care nu i-au crescut în duhul evlaviei şi 
al credinţei în Dumnezeu. Părinţii care nu-şi cresc 
copiii cum trebuie, adică creştineşte, îi nasc pentru 
o viaţă vremelnică, trupească, şi le deschid uşa 
spre moarte veşnică, iadul. 

Fii mai întâi tu însuţi, ceea ce vrei să faci pe 
altul. Dacă vrei să-i educi pe copii, educă-te pe 
tine însuţi în Duhul lui Dumnezeu. 


so ste 

Adevăratul călugăr 


Pentru adevăratul călugăr nu există nimeni şi 
nimic pe pământ. Bucuria şi desfătarea lui este 
rugăciunea neîncetată. El îi iubeşte pe toţi oame- 
nii, dar se plictiseşte cu ei pentru că ei îl despart 
de Dumnezeu. 

Viaţa unui călugăr trebuie să fie altceva decât 
a celor ce trăiesc în lume. Liniştea este o îndulcire 
iar rugăciunea este o contemplare duhovnicească. 
Cuvântul lui Dumnezeu este hrana sufletului său, 
e cea mai dulce convorbire cu Dumnezeu. Biserica 
este unicul adăpost, curtea locaşului sfânt, este un 
hotar. Lumea lui este veşnicia, acolo este comoara 
lui, acolo este şi inima lui. 

Singura legătură cu cei ce trăiesc pe pământ 
este o candelă, rugăciunea pentru ei, iată ce este 
viaţa de călugăr. Pentru adevăratul călugăr nu 
există nimeni şi nimic pe pământ. 

Monahul n-are decât o singură dorinţă din 
inimă, o singură grijă, să fie plăcut lui Dumnezeu 
şi să lucreze pentru Dumnezeu. Când Sfântul loan 
Scăraru a fost întrebat: “Cine este monahul adevă- 
rat şi chibzuit?”, el a răspuns: “Acela care în fiecare 
zi, până la sfârşitul vieţii, nu încetează să aducă 
foc lângă foc, dorinţă lângă dorinţă, exerciţiu lângă 
exerciţiu”. Acela este monah care, fiind îmbrăcat 
în trup material şi stricăcios, imită viaţa celor fără 
de trup. 

Cel ce vrea să fie adevărat monah trebuie să 

lucru ale monahului. 

Monah este acela care în toate îşi face silă, el 
trebuie să trăiască singur. Monahul care nu se 
îngrijeşte de chemarea sa, mai bine ar fi putrezit în 
pântecele maicii sale. 

Monahismul, după cum arată însuşi cuvântul, 
este viaţa singuratică. 

De aceea povăţuitorii înţelepţiţi de Dumne- 
zeu, şi îndrumătorii vieţii monahale, stăruie în 
mod deosebit să-i convingă pe cei ce au primit 
cinul monahal, să se păstreze în singurătate, ară- 
tând pe deoparte roadele bune ale acestei însuşiri, 
iar pe de altă parte urmările rele ce vin din distru- 
gerea ei. : 

Fii monah nu numai cu îmbrăcămintea, ci şi cu 
lucrul şi cu fapta: fii monah, adică singuratic. 
Monahul trebuie să trăiască singur, iar altul cu el 
să fie Domnul. Singurătatea pe pământ duce spre 
obştea cerească. Cine se depărtează de cele pămân- 
teşti şi de prieteni, de acela se apropie Dumnezeu 
cu Sfinţii Îngeri. 

Prin nimic nu greşeşte omul aşa de mult pe 
pământ ca prin limbă, iar în singurătate scapă de 
acest păcat. Gândurile bune şi cereşti se nasc în 
singurătate şi linişte, iar nu în mulţime şi zgomot. 
Petrece în chilia ta şi ea te va învăţa toate. Însingu- 
rarea nu cunoaşte vorba deşartă, pentru care urmea- 
ză să dăm răspuns în ziua judecății (Matei 12, 36). 

În măsura în care omul se depărtează de legă- 
tura cu oamenii, în aceeaşi măsură se învredniceş- 
te de o liberă primire la Dumnezeu în mintea sa. 

Aşa cum într-o apă limpede se vede mai bine 
soarele, decât într-o apă tulbure şi cu valuri, tot 
astfel Soarele veşnic şi dumnezeiesc se cunoaşte mai 
bine în linişte şi în pace prin credinţă şi prin ochiul 
minţii, decât în nelinişti şi în zgomotul lumii. 

Omul care a cunoscut dulceaţa chiliei fuge de 
aproapele, cu toate că-l iubeşte şi-l respectă. Avva 
Marcu a spus lui Avva Arsenie: “Pentru ce fugi de 
noi?” Iar bătrânul i-a răspuns: “Dumnezeu vede că 
vă iubesc, dar nu pot să fiu împreună şi cu 
Dumnezeu şi cu oamenii”. 

În cer, miile şi milioanele de duhuri şi sfinţi au 
o singură voinţă, iar la oameni sunt voințe diferite. 

Petrecerea singuratică adună o comoară duhov- 
nicească, iar lipsa ei o risipeşte oriunde. Fără o 
nevoie mare să nu ieşi din mănăstire şi nu intra în 
case laice, altfel te vei întoarce altul, deosebit de 
cel care ai ieşit. 

Când vei ieşi chiar pentru interesele mănăsti- 
reşti şi mântuitoare din petrecerea singuratică, nu 
te vei mai întoarce acelaşi care ai fost în singurătate. 
A spus cineva: “Ori de câte ori am petrecut printre 
oameni, m-am întors la mine mai puţin ca om”. 

Pune-ţi strajă în chilie, pune-ţi strajă în afară 
de chilie. Dacă nu te vei învăţa să trăieşti în pace 
cu oamenii, atunci nu vei găsi pacea nici în pustie. 
Să nu crezi că îndepărtându-te în pustie eşti sin- 

gur; dacă nu este cu tine Dumnezeu, atunci nepre- 
şit este cu tine diavolul. Oriunde ai să fii nu poți 
scăpa de cursele satanei. 

Cel ce intră în cinul monahal trebuie să ştie că 
tocmai aici în singurătate năvăleşte în mod deose- 
bit duhul cel rău asupra sufletului, dorind să-l 
abată de la calea cea dreaptă a mântuirii. Cel ce 
trăieşte în lume se luptă cu demonii ca şi cu micii 
iar cei ce petrec în singurătate se luptă cu ei ca şi 
cu tigrii şi cu leoparzii. Cel ce trăieşte în pustie şi 
linişte, acela e mai liber de trei ispite (păcate): de 
ispita aurului, a limbii şi a văzului. El nu are decât 
o singură ispită: ispita inimii. 

Prima dată - după cum învaţă cei ce au trecut 
calea vieţii de nevoinţă - duhurile rele îl luptă pe 
monah, mai ales prin plictiseală, prin deznădejde, 
prin mâhnire pentru cele lăsate în lume, îmboldin- 
du-l prin aceasta: să lase singurătatea şi să plece 
din nou în lume. Monahul trebuie să ştie acest lu- 
cru dinainte, ca să nu cadă în împuţinare de suflet 
în vremea unei asemenea ispite, ci s-o întâmpine 
liniştit şi să lupte bărbăteşte cu ea, stăpânind-o şi 
lucrând cu nebiruita armă a rugăciunii. Rugăciu- 
nea este leacul mâhnirii şi urâtului. 

Creştine! Dacă cei ce slujeau stelelor de la stea 
s-au învăţat să se închine singurului adevăratului 
Dumnezeu, atunci cu atât mai mult te închină tu 
lui Dumnezeu când vezi soarele, luna şi stelele 
(Matei 9, 1-11). 

Fii totdeauna cu Dumnezeu dacă vrei ca El să 
fie cu tine. Dumnezeu e prezent oriunde, iar tu 

stai înaintea Lui. 

Trebuie să fim tari în credinţă că ochii Domnu- 
lui, ce sunt infinit mai luminoşi decât soarele, pri- 
vesc ţintă spre fiii oamenilor şi nimic nu se poate 
ascunde de El: nici gândul, nici visul, nici vreo 
oarecare simţire a inimii. De către atotvăzătorul 
ochi al lui Dumnezeu nu se vor ascunde nu numai 
faptele ascunse şi cele de faţă, ci şi înseşi gându- 
rile noastre. 

Domnul dă şi-Şi revarsă darurile Sale cu îndu- 
rare celui ce primeşte cu o smerită recunoştinţă; 
iar de la cel nerecunoscător i se va lua şi ceea cei 
se pare că are. 

Laudă-L pe Dumnezeu şi vei primi sigur lau- 
dă de la El. 

Cine Îl uită pe Dumnezeu, pe acela şi Dumne- 
zeu îl va uita cu mila Sa. 

A venit bunăstarea, mulţumeşte-I lui Dumne- 
zeu şi bunăstarea îţi va fi puternică. 

A sosit nenorocirea, mulţumeşte-l lui Dumne- 
zeu şi nenorocirea se va curma. Slavă lui Dumnezeu 
pentru toate. 

Fie prin munţi, fie prin văi, mă las purtat de 
mâna nevăzută a Providenţei, numai să mă ducă 
în patria cea de sus. 

O! Dacă ne-am folosi de cărţile Sfintei Scrip- 
turi, aşa încât propria noastră inimă să devină o 
carte scrisă în Duhul lui Dumnezeu. 

Chiar din clipa naşterii Domnul nostru lisus 
Hristos a suferit: S-a născut în iesle, a trăit unde s-a 
întâmplat şi a murit pe cruce. Iar noi ne uităm la 

crucea Domnului Hristos şi citim suferinţele Lui, 
iar singuri nu suportăm nici-o ocară. Domnul nos- 
tru lisus Hristos a murit pentru ca în noi să moară 
patimile. 

Când furtuna va începe să clatine corabia 
sufletului nostru, atunci să-L rugăm pe Domnul 
Hristos prin rugăciune şi pacea Sa se va sălășlui în 
sufletele noastre. Cel ce S-a răstignit pentru noi, 
ne va ajuta să răstignim şi patimile şi poftele. 

lisus este întotdeauna şi doctor şi doctorie. 
lisus prin moartea Lui a biruit păcatul, iar învie- 
rea Lui a biruit moartea. Cu toate că nu-L vezi pe 
Domnul Hristos, crede într-Însul, iubeşte-L şi 
bucură-te şi vei fi fericit. 

Dacă tu asemenea mironosiţelor nu dormi 
dimineaţa pentru Domnul şi te pregăteşti pentru 
El cu duhul tău, atunci, chiar dacă nu-L vei vedea, 
vei primi totuşi o povaţă unde să-L vezi. 

Priveşte mai adânc în inima ta, şi vei vedea 
singur că orice gând şi orice dorinţă rea, orice faptă 
rea, îţi va aduce ruşine. Nimeni nu-ţi ştie gânduri- 
le tale, dorinţele tale şi faptele tale, dar va veni tim- 
pul când se vor afla toate, (la dreapta Judecată). 

Omul cu conştiinţa curată suferă dar pacea 
sufletului său este netulburată. 

După cum nu poţi opri vântul, tot aşa nu poţi 
opri gândurile rele. Avva Pamvo a dat următorul 
răspuns fratelui său, ce se plângea asupra războiu- 
lui sufletesc dus împotriva gândurilor: “Nu te 
mira de ceea ce ţi s-a întâmplat, tu mă vezi cât sunt 
de bătrân? Trăiesc de 70 de ani în această chilie, 

îngrijindu-mă de mântuirea mea. Întru o asemenea 
bătrâneţe sufăr până acum ispitele şi năvălirile din 
partea gândurilor”. 

Dacă ne împotrivim cu râvnă gândurilor, 
atunci lupta cu ele ne împleteşte cununi cu atât 
mai luminoase. 

Aşa cum nu ţii o scorpie în sân, tot aşa să nu 
ţii un gând rău în inima ta. Dacă vom tăia gându- 
rile, vom tăia şi păcatul. 

Cine trăieşte rău, aceluia rău îi va fi. Cine face 
răul, tocmai pe acela îl va ajunge răul. 

Un om cu bună conştiinţă poate să se împrie- 
tenească cu oricine, iar cel rău se chinuieşte şi nu 
are linişte nici în singurătate. 

Cine sărăceşte pentru Dumnezeu, dobândeşte 
o comoară care nu se împuţinează. În măsura în 
care omul taie de la sine mângâierile acestei lumi, 
în aceeaşi măsură se învredniceşte de bucuria lui 
Dumnezeu întru Duhul Sfânt. Cu cât eşti mai depar- 
te de lume, cu atât eşti mai aproape de Dumnezeu. 

Între viața monahală şi cea mirenească este 
aceeaşi deosebire care este între liman şi mare. 

Pentru ca să atingi scopurile adevăratului 
monahism - desăvârşirea morală şi cea mai strânsă 
unire cu Dumnezeu - e necesar pentru cel ce intră 
în cinul monahal să ştie şi să îndeplinească acele 
pravile deosebite ale purtării lui lăuntrice şi dina- 
fară pe care le cere acest cin îngeresc, aşa cum se 
numeşte el nu fără nici o însemnătate. Altfel, poţi 
să trăieşti între zidurile mănăstirii, în afară de 
zgomotul şi de deşertăciunile lumii, poţi să porţi 

îmbrăcăminte şi denumirea de călugăr, iar după 
suflet să fii mai prejos decât un mirean de rând. 

Fiecare să se ispitească pe sine şi după aceea 
să mănânce pâinea vieții călugăreşti, care este 
amestecată cu ierburi amare şi să bea din acest 
pahar care este plin de lacrimi, ca să nu se oste- 
nească spre osândă. În acest caz e mai bine să nu 
pui începutul lepădării de lume decât s-o îndepli- 
neşti mai târziu cu răceală şi să te expui unei 
primejdii mai mari. 

E mai bine să nu dai făgăduinţa, decât după ce 
ai dat-o să n-o îndeplineşti. Nu toţi care trăiesc 
prin mănăstiri sunt monahi, ci acela e monah care 
îndeplineşte. 

Lucrarea monahală, viaţa monahală - înseam- 
nă o înţelepciune între înţelepţi şi o iscusinţă între 
iscusiţi. 

În viaţa unui călugăr totul trebuie să fie altce- 
va: simţămintele, rânduielile, totul în viaţa unui 
călugăr este altceva decât în viaţa celor ce trăiesc 
în lume. Liniştea este o îndulcire, rugăciunea este 
o contemplare duhovnicească. Cuvântul lui 
Dumnezeu este hrana sufletului, e cea mai dulce 
convorbire cu Dumnezeu. 

- Făgăduinţele călugăriei: sărăcia, fecioria şi 
ascultarea. 

- Prin strămutare, săltăm de la fire la calea cea 
mai presus de fire. 


Despre existenţa lui Dumnezeu 


Câteva răspunsuri la unele întrebări. 

Un om de ştiinţă necredincios intră odată în 
casa unui astronom la care văzu un foarte frumos 
glob al cerului şi, uimit, îl întrebă: 

- Cine l-a făcut? 

- Nimeni! 

- Cum “nimeni”? 

- Da, nimeni! S-a făcut aşa..., singur, din 
întâmplare. Şi când omul de ştiinţă, omul raţiunii, 
era să se supere că era luat în bătaie de joc, astro- 
nomul îi mai zise: 

- Vezi, dumneata nu poţi concepe ca un sim- 
plu glob de hârtie să se facă singur, dar admiţi că 
universul întreg e rezultatul întâmplării. Legile 
universului nu sunt legile întâmplării, ci ale 
Legiuitorului. Existenţa universului e argumentul 
existenţei lui Dumnezeu. Universul fără Dumne- 
zeu nu are explicaţie. 

Iată, prietene, o constrângere raţională la 
normal! 


Între Dumnezeu şi om sau 
între rațiune şi credinţă 


Toată lumea e atârnătoare de Autorul ei. Lumea 
lucrurilor atârnă de Dumnezeu fără să ştie. Noi, 
creştinii, ştim. 

Chiar dacă nu vrem, tot atârnăm, fiindcă spre 
deosebire de toată lumea lucrurilor, noi, oamenii, 

aici în trup încă nu avem înfăţişarea noastră 
definitivă. 

Noi suntem în lucru. 

De aici vine că simțim neajunsurile noastre, ne- 
cunoscutele şi tensiunile noastre spre desăvârşire. 

Poziţia omului în creaţie e unică, suntem 
făpturile lui Dumnezeu, dar suntem şi realizarea 
noastră. 

Din cauza acestei stări de lucruri se aude ade- 
sea constatarea tragică: că “n-am făcut nimic” în 
viață. Aceasta e constatarea că n-ai dat vieţii tale 
sensul sau destinul ei. 

Omul e un rezultat al creaţiei divine. 

Noi nu suntem numai lucruri ca să mergem în 
virtutea legilor necesităţii; noi mai suntem şi fiinţe 
spirituale, înzestrate cu conştiinţă, şi ca atare mer- 
gem în virtutea legilor libertăţii. Ca atare căutăm 
adevărul şi ca atare Îl căutăm pe Dumnezeu. 

Pentru orientarea noastră în lumea văzută ni 
s-a dat credinţa şi un om ca model, Iisus. 

La porţile sufletului omenesc Dumnezeu îşi 
încetează stăpânirea: îi vrea iubirea. Aici El vrea 
să fie primit din iniţiativa noastră. Prin urmare, la 
împlinirea sensului sau destinului nostru în crea- 
ţie suntem aşteptaţi de Dumnezeu ca făpturi ale 
Sale, conştiente de rudenia noastră cu El. 

Noi trebuie să realizăm în noi această icoană 
divină: stilul de a fi al lui Iisus. 

Fără acest fel de a fi, care atârnă de toate 
deciziile noastre de fiecare zi, şi de fiecare clipă, te 
constaţi un om fără sens, un om fără hrană în faţa 

haosului care caută să te soarbă în tragedia nefiin- 
tei - una din definițiile răului. 

Propriul tău destin aşteaptă de la tine decizia 
acestei transpuneri a ta, în chipul lui Dumnezeu, 
transpunerea în felul de a fi al lui Iisus în lume. 

lată în ce vreau să vă antrenez: în declanşarea 
mecanismului religios al sufletului. 

Sufletul Îl recunoaşte pe Tatăl său şi I se 
alipeşte. 

Dar fiind închis într-un trup, care aparţine 
lumii acesteia, sufletul se alipeşte şi de lumea 
dinafară, crezând că într-aceasta îşi poate găsi 
liniştea sa. Dar nu şi-o găseşte, de aceea toată 
nevoinţa vieţii călugărești are această rațiune de a 
fi: să nu lase sufletul să se alipească mai tare lumii 
văzute decât lui Dumnezeu. 

Fiindcă Dumnezeu e Duh, iubire şi adevăr, 
nu-L putem “vedea”, nu oferă imaginaţiei - cinema- 
tografiei noastre - nimic, de aceea avem impresia 
că credinţa în Dumnezeu e un risc sau un pariu al 
raţiunii. 

Fapt este că credinţa e o continuă asceză a 
raţiunii, fiindcă Dumnezeu este altă natură decât 
existenţa creată şi cunoaşterea lui Dumnezeu ne 
cere şi pe noi, în întregime, într-un alt mod de a fi. 

Cunoaşterea lui Dumnezeu, cine vrea s-o aibă 
- şi nu eşti liniştit până n-o ai - antrenează în ea 
fiinţa noastră întreagă, cu toate rădăcinile ei în 
existenţă. Suntem irezistibil mânaţi spre această 
cunoaştere metafizică a lui Dumnezeu şi ca atare 
feriţi de neajunsurile noastre de oameni. 


e, 

Iată tragicul şi smerenia cunoaşterii noastre. 

Din cele de până aici rămâne de reţinut că 
întreaga noastră fiinţă trebuie sfinţită, pentru a ne 
putea apropia de Dumnezeu. O cunoaştere teore- 
tică a lui Dumnezeu au şi dracii, dar aceasta nu-i 
sfințeşte. Dumnezeu face parte din destinul 
omului şi e neliniştit sufletul nostru până nu se 
odihneşte întru Dumnezeu. 

De aceea, când lipseşte preocuparea de mân- 
tuire fiinţa noastră e în pierzanie, care şi ca, 
pierzania, amăgeşte cu o “odihnă”. 


Părintele Arsenie în minunata curte 
a Mănăstirii Brâncoveanu 
de /a Sâmbăta de Sus 

O cercetare duhovnicească? 


Părintele Sachelarie, duhovnicul Seminarului 
monahal, ne-a vestit într-o bună zi că a venit 
părintele Arsenie, starețul de la Sâmbăta de Sus. 

Cam pe la ora 16% a venit la noi, însoțit de 
părintele nostru duhovnic. În mână are o geantă 
în care poartă Sfânta Scriptură. 

Părintele Arsenie e de statură potrivită, sim- 
plu dar curat îmbrăcat; un culion mic şi o rasă cu 
mâneci largi, cum poartă călugării din Sfântul 
Munte. Faţa-i uscăţivă dar luminată, iar în ochii 
albaştri, cu o strălucire tainică, se vede cum se 
vede în fundul apelor limpezi când e cer senin. 

După obişnuita salutare călugărească, Părin- 
tele Arsenie a început să ne vorbească. Ne-a vorbit 
despre misiunea noastră, despre nădejdile şi cre- 
dinţa pe care trebuie s-o aibă slujitorii Bisericii. 

«- Dacă tu crezi ceea ce spui, credinţa ta se 
mută la cel pe care îl înveţi, la cel cu care stai de 
vorbă. Iar dacă nu crezi tu, nu vei putea să-l trans- 
formi, să-l prefaci nici pe cel pe care îl înveţi. Nu 
vei birui, dacă nu faci tu ceea ce spui. Cuvintele 
tale să fie ca ale lui Dumnezeu. Să nu bagi învăţă- 
turi omeneşti în numele lui Dumnezeu, căci va fi 
vai de tine. 

- Iar dacă unii nu ascultă de cuvânt, să fie 
câştigaţi fără de cuvânt, adică prin faptele voastre, 


9 Din amintirile unui absolvent al Seminarului monahal. 

când vor vedea felul vostru de a trăi: cusut şi în 
temere. Podoaba voastră să nu fie podoaba de 
afară, ci să fie omul ascuns al inimii în curăţie 
nepieritoare, care este de mare preţ înaintea lui 
Dumnezeu. 

- Osteniţi-vă Domnului căci secerişul este mult 
şi secerătorii puţini. Domnul porunceşte prin 
prooroci: “Dacă tu vei vedea pe nelegiuit şi nu-l vei 
îndrepta, Dumnezeu va cere sângele lui din mâinile 
tale. Iar dacă îl vei îndrepta şi el nu se va întoarce, el 
va pieri în păcatele lui şi tu nu vei avea nici o vină” 
(Iez. 3, 20-21). 

- Am venit să vă cercetez, pentru că m-a biruit 
o carte scrisă de duhovnicul vostru “Asceza mona- 
hală în primele veacuri”. Folosiţi-vă dar de meşte- 
şugul dascălului vostru. Întovărăşiţi ştiinţa cu 
osteneala purificării trupeşti şi sufleteşti. Dacă tu 
crezi şi lucrezi ceea ce spui, cu aceasta vei birui şi 
vei răspândi lumină în jurul tău. 

Sunt unii lipsiţi de darul credinţei. Aceştia nu 
vor să creadă din două motive: 

1. - sau sunt stăpâniţi de dracul mândriei, 

2. - sau pentru că nu vor ca să fie (ca să existe) 
un judecător drept, care să le ceară socoteală de 
faptele lor nelegiuite şi de viaţa imorală pe care o 
duc.» 

După ce a plecat Părintele Arsenie am rămas 
toți tăcând multă vreme. Poate aşa au fost călupă- 
rii din timpul Sfântului loan Scăraru despre care 
ne vorbeşte adesea Părintele Sachelaric. 

Ne-am întipărit bine în minte şi în inimă 
cuvintele şi chipul Părintelui Arsenie Boca. 


Viaţa Domnului nostru lisus Hristos, 
model de război duhovnicesc 


Războiul nevăzut al lui lisus cu satana se con- 
centrează pentru cele două legi: iubirea de 
Dumnezeu şi iubirea de oameni. 

I. Ispita întâi este ispita prin plăcere: pâini din 
pietre, ispitire de Dumnezeu şi slavă deşartă. 

II. Ispita a doua este ispita prin durere: 
necazurile în timpul vieţii cu cărturarii, fariseii şi 
pătimirile (culminând cu Crucea). 


Ieromonahul Serafim Popescu cu un grup de credincioşi 
la mănăstirea Brâncoveni de la Sâmbăta de Sus 

Răspunzători peste oameni! 


“Orice stăpânire de la Dumnezeu este” (Romani 
13,1). 

Toţi oamenii sunt fiii şi slujitorii lui Dumne- 
zeu, colaboratorii lui Dumnezeu chiar. 

Cu toate acestea, diferenţa dintre capacităţile 
oamenilor fiind evidentă, se înţelege că evidenţa 
impune o ierarhie, o conducere. De aceea, Provi- 
denţa caută “iconom credincios şi înţelept” peste 
oameni, “care să le dea la vreme măsura de grâu”. 

Textul poate fi înţeles în modul cel mai colec- 
tivist. Din punct de vedere creştin nu se află scris 
nicăieri dacă proprietatea grâului trebuie să fie 
particulară sau colectivă. Ce se atrage aminte este 
calitatea iconomului, de credincios şi înţelept, care 
dă fiecăruia măsura de grâu la vreme, deci măsu- 
rată după om şi după vreme. Evoluţia societăţii 
omeneşti spre munca unită, “spre colectivism”, spre 
organizarea pământească a omului în socialism, 
este acum un lucru de la sine înţeles. Ştergerea 
graniţelor dintre oameni este ştergerea motivelor 
de război între creştini. Dacă motivele religioase 
n-au putut face aceasta, recunoaştem ca de la Dum- 
nezeu pe oricine care, cu raţiuni pământeşti, va 
putea să facă “din săbii şi tunuri, fiare de plug”. 

Textul Evangheliei atrage atenţia iconomilor 


10 Luca 12, 42-48. 

lumii asupra atârnării sau neatârnării lor de Dum- 
nezeu. Răspunderile sunt proporționale misiunii 
încredințate. lar Cel ce trage la răspundere “pe 
neaşteptate” este Dumnezeu. O mie de ani de-ar 
trăi ateul, tot pe neaşteptate este tras de Dumnezeu 
la răspundere ca unul ce nu se aştepta că mai exis- 
tă Dumnezeu şi Care să poată trage la răspundere. 

Raționalismul i-a antrenat pe oameni pe pri- 
mejdioasa pantă înclinată spre neant. Toţi oamenii 
recunosc supremaţia Adevărului, numai că puţini 
mai ştiu acest adevăr exact. Una dintre definițiile 
sale, de mari ravagii, este echivalenţa raţiunii cu 
realul. De aici, a spune că realitatea este numai 
ceea ce îmi spune mie mintea că e realitate, iar 
ceea ce îmi spune că nu e, înseamnă că nu există, 
n-a fost decât un pas. Afirmarea aceasta mai cu- 
prinde în sine şi un alt sâmbure stricat: eul. Eul 
este un bun la locul lui, dacă nu este exaltat la ran- 
gul de criteriu al adevărului. Descartesi!, înteme- 
ind ontologia!? pe “cogito”, putea să se sperie de 


11 Descartes, Renk (1596-1650) - filozof, matematician şi 
om de ştiinţă francez; profund raţionalist, fixează îndoiala 
ca metodă fundamentală de cunoaştere şi aplicând-o înce- 
pând cu sine pentru a stabili adevărul propriei realităţi 
este autorul expresiei (dictonului): „Dubito ergo cogito, 
cogito ergo sum” = „Mă îndoiesc deci cuget, cuget deci 
exist“. Doctrina sa se bazează pe deducerea tuturor lucru- 
rilor şi adevărurilor plecând de la gândire, care aparţine 
eului omului. (n.ed. 2008) 

12 Ontologie - ramură a filozofiei care studiază trăsăturile 
generale ale existenţei; studiul fiinţei în general. 

urmările declaraţiei sale cel puţin cât s-a speriat 
Nobel când a inventat dinamita şi a întemeiat cu 
averile sale un premiu permanent pentru pace. 
Numai gândirea lui Dumnezeu echivalează cu 
creaţia. Omul este creator în fantezie. Cea mai fan- 
tastică creaţie a omului: fantezia că nu există Dum- 
nezeu este negativă. lată o interpretare greşită a 
definiţiei omeneşti de iconomi ai lui Dumnezeu. 

Momentul morţii, “Memento Mori” 


Pentru înţelegerea celor ce se petrec la ieşirea 
sufletului din trup, mult ne ajută teologia chipului 
şi asemănării (cu Domnul nostru lisus Hristos; n.ed). 

Repetăm pe scurt câteva date: 

Omul a fost creat după chipul şi asemănarea 
lui Dumnezeu. Chipul îl are în însuşirile sale 
sufleteşti prin natură, iar asemănarea a primit-o ca 
posibilitate a desăvârşirii prin har, după nevoinţă. 
Deci chipul ne este dat, iar la asemănare trebuie să 
ajungem în cursul vieţii pământeşti. 

Porunca lui Dumnezeu de la început a fost 
“creşteţi” şi însemna tocmai această ajungere la ase- 
mănare prin ascultare şi conlucrare cu voia divină. 

Dar omul, neascultând prin cuvânt, la sfat 
străin se grăbi cu partea a doua a poruncii, cu 
“înmulţirea” înainte de a creşte. Aceasta i-a adus 
“îmbrăcarea” în aceste “haine de piele” a căror sfâr- 
şit este “moartea”. Una din rugăciunile înmormân- 
tării explică aceasta astfel: “Ca această negrăită 
legătură dintre trup şi suflet să se taie şi să se 
desfacă în cele din care a fost alcătuit, adică sufle- 
tul să se întoarcă la Dumnezeu de la Care şi-a luat 
fiinţă, iar trupul să se întoarcă în pământ, din care 
a fost luat, pentru ca răutatea să nu devină nemu- 
ritoare“. Prin neascultarea care i-a adus omului 
moartea hainelor de piele a fost îndreptată şi posi- 
bilitatea creşterii la “asemănare”. 


h 

Această stare de lucruri a dăinuit în tot nea- 
mul omenesc până la întruparea lui Hristos, noul 
Adam, Care a fost ascultător până la moarte şi 
“încă moarte pe cruce”. Prin ascultarea Sa, de 
asemenea încercată de ispititor, am recâştigat 
iarăşi posibilitatea asemănării. Înainte de Hristos 
n-a fost mântuire şi în afară de Hristos nu este 
mântuire, ci numai în Hristos ne putem mântui. 

Între chip, ascultare, asemănare şi mântuire se 
stabileşte o strânsă legătură. Căci nu ne putem 
mântui numai cu chipul, fără asemănare, şi nu 
putem spori de la chip la asemănare, fără asculta- 
re şi nu putem asculta prin natură fără Hristos. 

Deci, ascultarea Lui cea până la jertfă ajută şi 
ascultării noastre, întorcând-o în ascultarea origi- 
nară pe care o pierdusem toţi în Adam. Ce am 
pierdut toţi în Adam recâştigăm individual în 
Hristos. De aceea e numit creştinismul o a doua 
creaţie a lumii. 

Moartea totuşi dăinuieşte şi după Hristos. Dar 
acum nu mai are sensul osândei, ca plată a neas- 
cultării, căci ascultarea lui Hristos - jertfa - a trans- 
format moartea în eliberarea de patimi. 

Jertfa Mântuitorului a biruit moartea, care 
până aici se întindea şi asupra sufletului nemuri- 
tor, ţinându-l închis într-o stare de iad. 

Învierea lui Hristos a biruit moartea, pentru 
noi lăsându-i morţii puterea numai asupra trupu- 
lui, “care nu se supune lui Dumnezeu şi nici nu 
poate” iar pentru suflet făcând-o şi înviere. Învie- 
rea lui Hristos mai este totodată şi certitudine 


Se eta 

religioasă a învierii celei de obşte a cărei începă- 
tură S-a făcut Domnul Hristos. Deci Hristos prin 
jertfa Sa a câştigat biruinţă asupra morţii în toată 
extinderea sa, iar biruinţa ne-a dat-o nouă. Cu 
puterea ascultării Sale a restabilit chipul ce se 
desfigurase, am văzut slava asemănării, “slava 
Sa”, “ca a unui Dumnezeu”. A restabilit asemănarea 
originară a omului cu toate urmările acestei 
restabiliri. 

Cu aceste câteva date dogmatice putem înţele- 
ge ceva mai bine şi cele de la ieşirea sufletului şi 
cele de pe urmă ale omului, iar pentru o mai clară 
înţelegere a lucrurilor împărţim descrierea fapte- 
lor ce se petrec în două situaţii extreme, lăsând 
subînţelese treptele intermediare a căror variaţie 
este aproape infinită. 

- O extremă o formează starea sufletelor care 
în cursul vieţii pământeşti n-au avut nici-o grijă 
de mântuirea lor, au fost numai trup, numai 
natură, numai chip. 

- Cealaltă extremă o formează starea sufletelor 
care în starea vieţii pământeşti au alergat la “Ţinta 
Hristos”, au biruit trupul prin duh, prin nevoinţă 
şi har şi-au depăşit natura şi în dar au primit 
cununa alergării: asemănarea, desăvârşirea, slava 
îndumnezeirii. 

Totuşi pentru evitarea încadrărilor arbitrare şi 
a fanteziilor deznădejdii, descriem şi câteva stări 
intermediare, luate la întâmplare. 

Să luăm lucrurile cum se petrec ele: 

1. - în prima extremă: trupul slăbeşte, legňturn 
materiei se subţiază, relaţia cu veacul acesta ne 
stinge, fie pe calea bolii, fie pe calea ascezei. Dacă 
omul a trăit mai mult după firea pământească, la 
sfârşit prezintă o înfăţişare de înfrânt, de amărât 
dar şi de “arătare”. Dă impresia unei absenţe a 
sufletului într-un rest de om. În realitate sufletul e 
încă în trup, dar nefiind dezvoltat după natura sa, 
fiind pipernicit ca rosturi ale sale în trup, avem 
această impresie de absenţă, de “dus”. 

Omul natural, omul trupesc nu-şi vede sufle- 
tul, abia îşi constată chipul, însă fără să-i confirme 
obârşia. Nu-şi poate face o idee clară despre 
suflet, deşi el există în trup, care-i este sufletului 
ca o temniţă ce-l ţine în întuneric. Când trupul slă- 
beşte, ca putere de temniţă asupra sufletului şi 
vremea ieşirii sale din lumea aceasta se apropie, 
sufletul ia cunoştinţă de sine într-un mod violent, 
trezindu-se ca făptură spirituală - deci impondera- 
bilă - ce stă pe prag de conştiinţă de sine între 
două lumi. Abia acum sufletul se vede pe sine, 
spre deosebire de vremea ce o petrecea în trup. În 
trup el împrumuta acestuia energia specifică a 
simţurilor. În baza energiei sufletului trupul e 
vioi, sănătos şi capabil de o viaţă de relaţie cu 
lumea dinafară. Când omul prin modul pământesc 
de viaţă, pe care l-a considerat singurul real, a 
neglijat sau a tăgăduit sufletul şi celălalt tărâm al 
existenţei, acum, la întâlnirea violentă cu această 
lume de dincolo, crezută de el “fictivă”, stripà, ann 
zicând, de spaimă sau de uimire. Acest ppa se 

răsfrânge şi în trup cu un ecou în pădure, iar cei ce 
stau prin preajmă zic, auzind aceste frânturi, că 
delirează. 

Ce se petrece de fapt? 

Sufletul în preajma ieşirii din trup capătă 
vedere specifică naturii sale spirituale, prin care se 
vede pe sine mult mai clar de cum ne putem vedea 
noi în oglindă. Această nouă vedere are un plus 
faţă de a noastră, o dimensiune morală. Acum se 
descătuşează funcţia morală a conştiinţei “unde” 
era sădită energia atentă a asemănării şi a cărei 
existenţă o simţim şi prin vălul trupului. Trupul 
rămâne în sine inutil şi neputincios dar acum el e 
“legat” de o făptură spirituală descătuşată, extrem 
de impresionată, uluitoare, care-l poate face şi pe 
el capabil de acţiuni şi rezistenţe neobişnuite în 
mod normal. Această făptură, imponderabilă, eli- 
berată de legea gravitaţiei în baza căreia corpurile 
au greutate, nu e nicidecum statică. Acum începe 
dinamica unui dialog interior aprins între lumina 
conştiinţei şi întunericul nefiinţei cel înscris în 
făptura sa de către patimile fixate în trup şi de 
către alte amăgiri, după cum omul şi-a condus 
viaţa sa pământească sub aspect moral. Păcatele, 
aceste înfrângeri morale, aceste dovezi de necre- 
dinţă, puteau fi şterse de pe “haina” sufletului în 
cursul vieţii dând ajutor luminii conştiinţei cu 
puterea dumnezeiască din Sfintele Taine, în care 
în mod acoperit este Hristos, dar acum aceasta nu 
se mai poate. Toate acestea stârnesc o contradicţie 
cumplită, insuportabilă, fără ieşiri şi fără termen. 


“d Mărgăritare duhovnicegti ++ In 
Faptul acesta îi face pe unii să strige cu un bulet 
sinistru, prelung, ca de nebun. 

Trezirea neaşteptată a sufletului pe celălali 
tărâm, al celei mai intense conştiinţe a existenţei - 
declanşarea acelui dialog cumplit, ucigaş, între 
“chipul” structurat cu negrijă în viaţa pământeas- 
că şi “asemănarea” sădită în conştiinţă, dar aflată 
acum fără nici un conţinut, o conştiinţă “goală” 
fără haina luminii divine a făpturilor cereşti - apoi 
întâlnirea brutală în cale a făpturilor cereşti cores- 
punzătoare chipului şi asemănării cărora s-a făcut, 
toate acestea sunt fondul huietului sinistru, pe 
care trupul nu l-ar fi putut suporta ca durată şi 
intensitate în cursul vieţii normale. 

Acum el este jucăria unor puteri care-l depă- 
şesc. Locul din psalmi: “Omul în cinste fiind n-a 
priceput, alăturatu-s-a dobitoacelor celor fără de minte 
şi s-a asemănat lor”13, capătă acum o fioroasă reali- 
tate. Cei cumpliţi la chip se reped să-l ia în primi- 
re: “Căci nouă te-ai dat!” şi “Nouă ne eşti dat!” de 
urâtul cărora spaimă mare cuprinde sufletul, care 
însuşi pe sine se vede la fel de cumplit, de furios 
şi de urât. Acum întinde mâinile după ajutor şi-i 
strigă pe toţi şi nu-i cine să-i ajute, căci “nevoie 
mare a cuprins sufletul” (Din rugăciunea înmor- 
mântării). 

Suferinţa sufletului începe brusc de la această 
constatare a chipului său demonic în care sa 
structurat prin necredinţă, prin împotrivirea laţi 


13 Psalmul 48, 21. 


So e% 


158 w% Părintele Arsenie Boca se 


de jertfa lui Hristos pe care trebuia să o primească 
“în fiecare zi” prin umilă şi statornică lepădare de 
sinea sa cea «leyurtă. Acum se vede brutal: plin de 
sine ca un «lemon, muncit de sila de a petrece cu 
vi, alţi plini de sine. Se vede ţesut de patimile lor 
care i se păreau lui “Viaţa” dar erau “moartea”. 
Vede iluzia şi amăgirea patimilor, care i se păreau 
“adevăr” dar care acum se lămuresc că au fost 
omorârea vieţii celei adevărate. Deznădejdea şi 
trufia îl macină cumplit într-o contrazicere de iad. 
Cele deşarte după care alergase orbeşte o viaţă 
i-au adus acum mintea prinsă pentru eternitate în 
preocuparea cu nimicul sau nefiinţa. Acum pati- 
mile nemaiavând posibilitatea satisfacerii prin 
trup se satisfac “în gol” crescând la intensităţi 
fantastice şi chinuind fantastic sufletul într-o 
muncire fără ieşire. Acesta este iadul. 

Acum, în ceasul al doisprezecelea, vede sufle- 
tul că a greşit calea, stând de dragul patimilor şi a 
iubirii de sine împotriva căii Adevărului Vieţii 
veşnice, dar acum singur nu-şi mai poate ajuta cu 
nimic: s-a făcut noapte, când nimeni nu mai poate 
lucra mântuirea sa, adică această izbăvire de 
consecinţele patimilor. 

Această stare extremă a sufletului poate deveni 
intermediară dacă mai este cu el mila dumnezeias- 
că. Astfel, dacă însă intervine activ mila dumneze- 
iască, starea aceasta de iad a sufletului, de spaimă 
şi de dezastru, mai dăinuieşte o vreme pământeas- 
că oarecare şi e “ţinut legat de trup” să-şi îndrepte 

viața şi prin iubirea de oameni să facă povala şi 
pentru cel mutat care pesemne a mers la rău. CM 
iubirea de oameni depăşeşte şi ea hotarele morții 
şi prin rugăciunile Bisericii însoţeşte pe cei mutaţi 
de la noi până la judecata de pe urmă şi poate 
îmbunătăţi starea sufletului la cele de pe urmă ale 
omului la învierea cea de obşte, înainte de jude- 
cata definitivă asupra omului întreg. 

Această deprindere cruntă de aici a trupului şi 
a sufletului ca ispăşire pasivă în ceasul al doispre- 
zecelea al vieţii a câte unui om, vedem întâmplân- 
du-se şi ca o măsură extremă luată de la distanţă 
de Sfântul Pavel îndeobşte cu cei din Corint şi cu 
puterea Domnului lisus Hristos; ca pe unul care 
păcătuise cu femeia tatălui său, să fie dat satanei 
spre pieirea trupului său, ca sufletul să se mântuias- 
că în ziua Domnului lisus. Fireşte că satanizarea 
unui om ca cel din Corint, sau îndrăcirea celor din 
Gadara, sau ţinerea în gârbovie 18 ani de satana a 
femeii ce venise într-o sâmbătă la Sinagogă şi altele 
nenumărate numai în Noul Testament nu sunt fapte 
în afara ştirii lui Dumnezeu. De asemenea sunt gră- 
itoare cuvintele Scripturii despre îngăduinţa dată 
de Dumnezeu satanei ca să se atingă de avuţia şi 
trupul dreptului Iov “Dar de sufletul lui să nu se 
atingă” spre dovedirea credincioşiei sale către 
Dumnezeu, pusă la îndoială de satana, ca pililă de 
răbdare în necazuri şi umilinţă şi ca statornicle nw 
clintită a sufletului către Dumnezeu, orlcâte propi 
neri îi făceau prietenii, nevasta, ca mă tApAduiam A 
pe Dumnezeu şi să moară ca să scape ide chinuri 

Preacuviosul Părinte Arsenie Boca 

2. Cea de-a două extremă a stării sufletelor la 
ieşirea din trup. 

ncepem cu o precizare în plus a noţiunii de 
conştiinţă şi a noţiunii acelui “dincolo” al existen- 
tei cu care şi conştiinţa are o tangenţă. Conştiinţa, 
cuvânt cu cuvânt, înseamnă a şti împreună, cu ști- 
inţă comună între cei doi termeni ai religiei: Dum- 
nezeu şi omul. Ochiul lăuntric ce vede în două 
părţi: înspre Dumnezeu şi înspre om cu sediul în 
suflet. Acesta, prin natura sa, codifică totul cu o 
dimensiune morală. Este ochiul comun al nostru şi 
al lui Dumnezeu sădit în adâncul fiinţei noastre, o 
ultimă stea din Rai, rămasă pe cerul nostru metafi- 
zic - dincolo de cele văzute - faţa noastră duhov- 
nicească pe care o răsfrângea asemănarea, adâncul 
fiinţei pururi întors către Dumnezeu, de la care 
primeşte energia slavei Sale, care poate să răz- 
bească prin toate învelişurile de piele ale trupului 
încât se făcu văzută “strălucirea slavei lui Dumne- 
zeu pe faţa lui Moise” şi a altor sfinţi aleşi ai lui 
Dumnezeu, până aproape de zilele noastre, pe faţa 
Sfântului Serafim de Sarov. 

Partea dintru noi a acestui ochi se poate şi îm- 
bolnăvi, în înţelesul că-i slăbeşte vederea morală, 
până la a nu mai vedea deloc. Aceasta se întâmplă 
în urma faptului că omul respectiv n-a mai vrut 
să ia în seamă “mustrarea conştiinţei” pentru 
înfrângerile sale morale. Ca urmare vederea 
morală i se atrofiază. Dar se poate întâmpla şi mai 
rău: după o perioadă de orbire a conştiinţei, encr- 

gia să răbufnească cu violență şi să strice şi chipul, 
adică echilibrul şi buna funcţionare a facultăţilor 
sufleteşti, exprimat prin sistemul de relaţie al 
trupului cu sine şi cu lumea. 

Ca atare se înțelege că ochiul conştiinţei este 
ochiul sufletului şi că această vedere a lui, după 
ieşirea din trup, nu se mai împiedică de materie, 
vede prin ea, nu se mai opreşte de timp, vede tre- 
cutul unei vieţi comprimat într-o clipă, distanţele 
nu-i mai sunt o stavilă deşi nu are o mobilitate şi o 
atotprezenţă. 

Aşa este acest “dincolo”: eliberare de îngrădi- 
rile trupului, spaţiului, masei, greutăţii - fără ca 
totuşi să fie topire sau destrămare a fiinţei. Pentru 
comparaţie, e dată într-o carte întâmplarea unuia 
care făcuse nişte rele pentru care e prins şi închis. 
Stătu o vreme la închisoare, apoi de aici la jude- 
cată, unde este judecat şi trimis cu toată rânduiala 
la spânzurătoare. A ajuns la locul de osândă, la 
urmă i se trece frânghia peste cap. Când simţi 
frânghia pe grumaz deschise ochii, trezit din vis 
de o bucată din tencuiala care căzuse din tavan 
tocmai pe grumazul lui. Toată istoria visată de el, 
care cuprindea vreme îndelungată, se petrecuse în 
fracțiuni de secundă. 

Aşa este şi cu ieşirea din durata pământească 
în coordonatele celuilalt tărâm al existenţei. Din- 
colo - înaintea lui Dumnezeu, “o zi e ca o mie de ani 
şi o mie de ani ca o zi” (II Petru 3, 8). Dacă este zi 
petrecută în chin, e ca o mie de ani, iar dacă este 
în bucurie, o mie de ani e ca o zi - căci “dincolo” 

nu mai e timp matematic sau astronomic, ci ta ăla 
în durata morală a existenţei pe care revelaţia o 
transcrie cu această paradoxală expresie. 

Acum se deschid înţelesuri şi perspective largi 
ale Împărăției lui Dumnezeu, care este înlăuntrul 
nostru. Faptul că conştiinţa noastră are o faţă pu- 
ruri întoarsă către Dumnezeu a Căruia oglindă se 
face, ne explică posibilitatea asemănării, a desăvâr- 
şirii şi a îndumnezeirii. Pe de altă parte, suntem 
botezați şi îmbrăcaţi întru Hristos şi temple ale 
Duhului Sfânt, fiind nevoitorii pe calea ascezei, a 
dreptei credinţe şi a bunei povăţuiri, am biruit 
trupul cu puterea Duhului, făcându-l până la 
urmă din râvnitor al patimilor ascultător supus 
Duhului. De aici începe toată deosebirea cu privi- 
re la cele ale diferitelor mutări din lumea aceasta. 

Sfinţii toţi s-au nevoit întins şi susţinut de a 
stinge patimile din trup - de a curăţi mintea şi 
inima de slava cea deşartă, sau pentru lepădarea 
de voia lor ca să facă “loc” lucrării Duhului Sfânt 
în sufletul, mintea şi inima lor. Aşa, cele nevăzute 
de “dincolo” prindeau viaţa sufletului şi chipul 
devenea asemănare, răzbind vălurile trupului, 
subţiindu-l, împrumutându-i însuşiri duhovnicey- 
ti, pentru mari faceri de bine şi fapte ale iubirii de 
oameni cum ar fi, de pildă, faptele de ajutor la 
distanţă ale Sfântului Nicolae sau ale unor prinți 
din pustia scetică. E clar că atotprevenț numat 
Dumnezeu în Treime închinal omte şi va Alain 
numai El ştie necazurile şi nedreptăţile răbdate 
pretutindeni de robii Săli, care | me roagă «lu izbăvi- 

re. Dar, oricât de necrezut s-ar părea, Dumnezeu 
mult iubeşte yi doreşte să petreacă cu oamenii în 
inima lor yi nă-i pună unii pe alţii să-şi ajute pe căi 
naturale sau pe căi supranaturale, El făcând totul 
prin mâinile sau prezența “văzută” a lor. De aceea, 
trupul cu cât este mai ascultător de Duh, cu atât e 
mai subţire şi devine din ce în ce o unealtă mai 
bună a lui Dumnezeu, “în mâna” iubirii Sale de 
oameni, şi rămâne ca atare şi după mutarea lor 
din lumea aceasta. Deci cele de pe urmă ale trăito- 
rilor după Duh, care au realizat cel mai bine nevo- 
inţa asemănării, trupul, deşi a ajuns neputincios, 
începe să iradieze viaţa cea lăuntrică a sufletului 
până la măsuri de slavă dumnezeiască. Un suflet 
luminat lăuntric acţionează asupra trupului, făcân- 
du-l şi pe acesta luminos, chiar mai multă vreme, 
cum avem chipul strălucitor “ca fulgerul” al Sfân- 
tului Sisoe, când se muta acesta. Domnul Hristos 
era prezent, iar nevoitorul se lumina de lumina 
dumnezeiască de pe Tabor a Slavei Schimbării la 
faţă a Domnului. Nevoitorul se ruga să fie îngăduit 
să se mai pocăiască puţin “Tu mai ai nevoie de 
pocăință, părinte?” ziseră cei din jurul său, iar el 
răspunse “cu adevărat încă n-am pus început bun” 
şi s-a săvârşit în dumnezeiasca lumină. Poate că 
acesta a fost nevoitorul care l-a determinat pe 
Sfântul loan Scărarul să spună că “desăvârşirea e 
o prăpastie de smerenie”. 

Dacă la sufletele celor trupeşti vin cu silnicie 
vameşii de tuci ai unui cer de catran, sufletele 


., 

drepţilor însă se trezesc înconjurate de făpturile 
luminii, de sfinţi şi cântarea cerească. Uimiţi «le 
dumnezeiasca frumuseţe de care sunt atraşi yl 
înşişi străbătuțţi, ca dintr-un extaz se strămută din 
cele de aici la veşnicele lăcaşuri în Împărăţia lui 
Dumnezeu. 

După dumnezeiasca iconomie trupurile lor 
pot primi în continuare harul tămăduirilor de boli, 
a izvorârii de mir, a ocrotirii de cetăţi şi alte haruri, 
ca confirmare a iubirii de oameni a sfinţilor, activă 
şi după mutarea lor din trup. Atingerea în viaţă a 
nepătimirii, a izbăvirii de patimi prin focul smere- 
niei şi conlucrarea Duhului Sfânt, au ca urmare 
buna mireasmă şi harul atingerii de un suflet 
îndumnezeit. Sfântul Serafim în serafica sa iubire 
de oameni pe care-i numea “bucuria mea” îi în- 
demna să vină cu necazurile şi la mormântul lui şi 
să i le spună, ca şi cum el ar fi de faţă; căci va 
mijloci la Dumnezeu pentru alinarea lor. 

Cu aceste date, înţelese, începe să se facă lu- 
mină în problema fundamentală pentru tot omul: 
mântuirea. Adevărat că în Hristos “în dar suntem 
mântuiţi”: însă darul mântuirii câştigat de jertfa lui 
Hristos ni-l însuşim cu mare nevoinţă, vreme de-o 
viaţă. Niciodată nu putem zice pe pământ “de 
acum suntem mântuiţi, pentru că încă zicând nga 
ne împiedicăm şi cădem”. 

Îngerii duceau la cer sufletul SfAntulul Mn: n 
rie. În văzduh îl întâmpinau şi viclenti davoli şi 
ziceau: “ai scăpat de noi, Macarie” gl ul rAapumte 

“încă nu am scăpat, ci îmi mai trebuie ceva”, şi in- 
trând pe uşile raiului s-a întors către ei zicându-le: 
“acum am scăpat de voi!” 

Această întoarcere a sufletului în Rai - aceasta 
este mântuirea, pentru dobândirea ei, “ştiind cui 
credem”, punem toată osteneala şi fizic şi cu min- 
tea, cerem ajutorul lui Dumnezeu şi punem toată 
viaţa înaintea Domnului nostru lisus Hristos, Care 
ne-a chemat şi ne-a ales din lume. Faptul că se 
nasc contemporani, în aceeaşi vreme, o serie de 
oameni, că aceştia se întâlnesc şi se angajează 
împreună la un anumit mod de viaţă, că cei mai 
încercaţi îi ajută pe ceilalţi nu e nicidecum un fapt 
întâmplător, ci un fapt cu tâlc şi orânduire dum- 
nezeiască. Dacă modul de mutare al unuia dintre 
noi ne-a pus pe toţi pe gânduri şi de aici am 
înțeles (unele) taine ale vieţii şi ale morţii, e lim- 
pede că aceasta e cu dumnezeiască rânduire, spre 
folosul tuturor. Nevăzut, Dumnezeu este cu noi, 
ne are de grijă şi ne învaţă. Ca atare noi reînnoim 
făgăduinţele noastre, limpezindu-ne alergarea. 

Toţi termenii “grei” folosiţi până aici ne sunt 
daţi în diferite porunci, de a ne ocupa în mod 
practic de ei. Totul începe de la ceva uşor, posibil 
şi neînsemnat, dar duce cu anii, cu stăruinţă şi cu 
dragoste, până la culmi de lumină dumnezeiască. 
De pildă: Asemănarea (cu Dumnezeu) este nevo- 
inţa îndumnezeirii care se adună în suflet, cu 
migală, câştigând prilej după prilej, comportare 
după Duhul Sfânt, sau după cum ar face Domnul 

lisus, şi nu după omul sau după patima din nul. 
Patimile slăbesc cu postul şi cu rugăciunea netive 
tată, se ard cu smerenia cea din ascultare şi cu a 
ţine în conştiinţă pe Celălalt, pe Cel bun. 

Lepădarea de sine - crucea firii pământeşti cea 
din fiecare zi şi condiţia fundamentală a urmării 
lui Hristos - e cheia câştigării prilejurilor de îmbo- 
găţire în Dumnezeu. Căci ne lepădăm de voia 
noastră pe toate cărările, ca să facem “loc” lucrării 
Duhului Sfânt în noi, care se roagă “negrăit” pen- 
tru noi şi lucrează mântuirea noastră în anii vieţii. 

Îndeplinind cu convingere şi cu dragoste aceas- 
tă condiţie fundamentală cerută de Domnul Iisus - 
a lepădării de sine - în scurtă vreme pricepem că 
pe El ÎI câştigăm, câştigând prilejurile, şi câştigăm 
totodată şi desprinderea noastră de trupul patimi- 
lor şi de “lume”, după cuvântul unei preasfinţite 
feţe care zice că: oricât de paradoxal ni s-ar părea, 
pentru aceasta ne-am născut în lumea aceasta “ca 
să învăţăm a ne desprinde de ea”. 

Desprinderea deci, nu prinderea sau înprinde- 
rea. 

Putem şi şti în ce măsură suntem pe cale, în 
adevăr şi în viaţă - semnul e măsura smereniei - 
când Atotprezenţa lui Dumnezeu în Treime închi- 
nat devine un fapt de conştiinţă şi de trăire a 
noastră chiar şi între mărunţişurile de toate zilele. 
Sentimentul şi conştiinţa trăirii dogmatice a lui 
Dumnezeu ca Atotprezent: “Aici eram, dar dacă 
nu M-ai chemat?”, ne curăţeşte inima până la 


168 << Părintele Arsenie Boca se 


măsuri de trăire mistică yi vedere dumnezeiască. 
În altă ordine de idei, trăirea în prezenţa vie a 
lui Dumnezeu lisus ne aduce şi alte daruri; ne 
uneşte «luhovniceşte cu toţi nevoitorii care mai 
înainte de noi au dobândit mântuirea şi le câşti- 
păm şi rugăciunile şi rudenia lor spirituală. 
Gândindu-L şi trăindu-L pe Dumnezeu viu şi 
de faţă, devenim din ce în ce mai odihnitori de 
Dumnezeu în inimile noastre. Ochiul conştiinţei se 
deschide la noi lumini, mintea se luminează de 
har şi primim, din vreme în vreme, încă de aici, 
evidenţa vieţii celuilalt tărâm al existenţei. 


Imagine de arhivă; 


Biserica Mănăstirii Brâncoveanu 
de ja Sâmbăta de Sus 

Gândurile şi vicleniile lor 


Gândurile vin în minte de la fire, de la Dum- 
nezeu şi de la diavol. 

De la fire sunt cele numite: foamea, setea, 
frigul şi celelalte. 

De la Dumnezeu sunt gândurile cu grijă de 
suflet, de luminarea lui, de aducerea omului 
întreg, curat înaintea lui Dumnezeu, precum şi 
atenţionările conştiinţei şi altele asemenea. 

De la diavolul sunt plăcerea de a face rău, de a 
uita de Dumnezeu, precum şi toate pasiunile. Şi o 
altă caracteristică a lui este că sileşte omul la toate 
extremele care-i sunt peste putere. 

Mintea, nu creierul, trebuie să ştie să deose- 
bească ce vine de la Dumnezeu, sau de la fire, sau 
de la diavol. Cu mintea trecem prin mormânt din- 
colo, ea nu-i supusă morţii. 

Toate acestea ca gânduri. 

Dar diavolul încurcă lucrurile şi altfel, le 
strâmbă! 

Strâmbă şi cele ale firii, îmbiind firea la toate 
denaturările şi exagerările ca s-o uzeze şi s-o înne- 
bunească după tot felul de plăceri egoiste. 

Strâmbă şi cele ale lui Dumnezeu. Dacă min- 
tea nu ia aminte, diavolul face cu omul cum fave 
cu sectarii. Trage în greşeală pe om să nu awculle 
de orice rânduială ci numai de capul lui în cme el 
(diavolul) e profesor. 

Ce interesează aici, cu deosebire, e ce face dia- 
volul cu instinctele primare ale omului, cum le 
degradează, cum le exagerează... prezentându-le 
ca drepturi ln ceva - “minţind că asta-i libertatea 
lui“. Că asta-i el şi altceva nimic. De cumva omul 
crescând află că mai are şi minte şi suflet, le umflă 
de mândrie, de aroganță, de suficienţă de sine, de 
neascultare şi îndărătnicie. 

O altă caracteristică a diavolului: este cel mai 
mare pisălog pe capul omului, obsedând mintea 
chiar şi în vis cu “învăţăturile lui”. Obsesiile sexu- 
ale, de pildă. Acestea sunt gânduri care ciocănesc 
la cap până îl biruie şi îl duc la învoială pe bietul 
om neatent, îl duc la faptă şi îl aruncă în păcat. 
Plăcerea mincinoasă şi de-o clipă a căderii în păcat 
devine cleiul memoriei şi se face deprindere care 
de acum va cere o repetiţie continuă şi omul 
pierde stăpânirea de sine şi merge în calea păcatu- 
lui până la istovire prin moarte şi nu moarte bună, 
ci moarte a minţii mai întâi - că a fost prima de 
vină. Nevrozele, psihozele sunt efectul denaturării 
acestui instinct primar al firii în câteva generaţii 
succesive dar pot apare şi într-o generaţie dată. 
Deci omul, condus fără să-şi dea seama de 
diavol, a declanşat exploziv un instinct al firii. 
Astfel deci a slăbit firea minţii, a slăbit stăpâni- 
rea de sine, a acoperit mustrarea de conştiinţă, 
care acum ea face explozie şi găsind mintea 
slăbită o alungă în schizofrenie, în paranoia şi în 
alte nenorociri nervoase. 


«es Mărgăritare duhovniceşti %% O 171 


Calea călugăriei nu e după fire; ea e mai 
presus de fire, ca atare cere o putere în plus. Se în- 
ţelege că o putere mai presus de fire de la Dumne- 
zeu dar şi o capacitate biologică de rezistenţă faţă 
de pisălogeala obsesiei, a tensiunii firii sau a 
povârnişului denaturării. 

Când au zis ucenicii Mântuitorului într-un 
context: “Nu e bine a se însoţi omul cu femeie”, 
Domnul Hristos, Autorul omului, le-a răspuns: 
“Cuvântul acesta nu-l pot cuprinde decât aceia 
cărora le este dat” 

Cum dat? Dat în conştiinţa lui genetică, mai 
înainte de a fi vreuna din zilele lui pe pământ. Dat 
ca destin cu ajutorul orânduirii speciale, a unor 
gene... în cromozomii săi specifici xx sau yy, ca 
tensiunea lor cea după fire să poată favoriza con- 
vertirea iubirii fizice - pentru o singură persoană, 
opusă sexului - în iubire duhovnicească univer- 
sală pentru toţi oamenii oricum ar fi ei. 

Potrivnicul (diavolul) e îngăduit să ispitească 
trupul şi sufletul cu plăcerile patimilor: senzuali- 
tatea, lăcomia, luxul, slava deşartă, ispita puterii 
sau a măririi trecătoare, a mândriei sau aroganţei, 
cu patima proprietăţii sau poate ispiti omul făcân- 
du-l să intre în contextul unei concepţii de viaţă 
diametral opuse Revelaţiei. Toate patimile dezlăn- 
ţuie o concurenţă pentru bunurile lumii acesteia 
încât oamenii se văd unii pe alţii duşmani de 
moarte şi ajung la crime şi războaie. 

Iubirea de oameni e înfrântă de egoisme anta 

gonice sau demonice. Oamenii pot înnebuni dacă 
rămân sau ofteuză cu exclusivitate numai pentru 
viaţa de acum gi de aici. Libertatea lor cu care sunt 
împudlobiţi de creaţie nefolosind-o sub îndruma- 
rea lui Dumnezeu ajung în cea mai demonică robie 
şi omul e pierdut cu voia şi cu mintea lui. Deci, de 
ce sunt îngăduite devierea şi potrivnicul? Ca să 
se vadă încotro înclină libertatea duhului şi de 
acea direcţie să aibă parte în veci. 

“Iată pus-am înaintea feței voastre apa şi focul, 
viața şi moartea; spre care veți întinde mâna, pe aceea 
veți avea-0.” (Isus Sirah 15, 16-17; Deut. 30,16) 

Numai între contrarii se desăvârşeşte iubirea. 

Se întâmplă că vin la mănăstire un număr de 
inşi pentru că simt în ei infirmitatea neputinţelor. 
Nu au o minte mai deschisă către rostul spre care 
au venit. Nu cunosc caracteristica gândurilor, se 
împrăştie cu gândurile pentru rubedenii. Mai bine 
să te rogi aşa: Ai grijă, Doamne, de toţi, că eşti 
pretutindeni şi miluieşte-mă şi pe mine, eliberân- 
du-mă de robia gândurilor. Sau respingi gându- 
rile, le alungi, lăsându-le (pe rubedenii) în seama 
responsabililor. Sau să nu-ţi crezi gândurilor. Sau: 
Gândurile nemărturisite la duhovnic te tulbură 
până la explozie, Sarsailă te sugestionează cu gân- 
durile lui, cu drepturile tale şi tu ţinând ascuns 
materialul lui te trage până .... 

Conflictele sunt numai între filozofi nu între 
sfinţi. Nu există doi filozofi să se înţeleagă şi nu 
există nici o contradicţie între sfinţi. 

Unicul caz în istoria creştinismului este mus- 

trarea Sfântului Pavel către Sfântul Petru care 
trecea la masă când cu iudaizanţii, când cu creşti- 
nii din păgâni. 

Dacă s-ar fi rămas la tema iudaizantă (creştinii 
din păgâni să se taie împrejur) - creştinismul ar fi 
fost un creştinism naţional. Prin Sfântul Apostol 
Pavel creştinismul a devenit religie universală căci 
el a lepădat specificul evreiesc. 

Gândurile lui Sarsailă îşi pierd puterea când 
sunt spuse, denunţate. Mai greu este cu neajunsu- 
rile ereditare ţesute în fire. La obârşie şi acestea 
tot pe cel viclean îl au la rădăcină. Sunt neputinţe 
ereditare de care greu scapi, ba de unele din ele 
nu scapi. Exemplu: alcoolismul bunicilor, străbuni- 
cilor se soldează în urmaşi cu un creier mai slab. 
Descendenții acestora merg până la al treilea 
neam. Sfânta Scriptură pomeneşte şi de al patrulea 
neam..., de-al cincilea neam nu mai spune nimic, 
dovadă că s-a stins neamul acesta. 

Orice lămurire luminată nu poate înlocui celu- 
lele nervoase distruse de alcool. Sunt deci şi impo- 
sibilităţi de luptă cu poverile ereditare. Pe înain- 
taşi să-i iertăm şi cu asta îi ajutăm la judecată. 

Deci mulţi infirmi vin în mănăstire dintr-o fri- 
că de viaţă. Elementele valoroase sunt aceia care 
vin la mănăstire pentru a-şi simplifica legăturile 
cu această lume, să-şi curăţească sufletul pentru 
dragostea de Dumnezeu. 

Mult mai avantajos este să fii ascultător decât 
să porunceşti. Ascultătorul dă socoteală de ascul- 
tarea lui, poruncitorul e luat la răspundere dacă 

le-a cântărit bine sau nublectiv - în acest caz tu 
câştigi yi el pierde, 

lorga spuiwa: “Când te latră câinii trebuie să 
te urci o treaptă mai sus.” El o spunea cu dispreţ 
dar vrøgtinegte te ridici prin umilință, smerenie şi 
Iubind pe toţi oamenii. Trebuie multă smerenie. 

Cu “Cartea de aur” spuneţi multe. E o carte de 
slavă deşartă, căci oricine scrie în ea trebuie să vă 
laude. Laudă cât văd şi cât se vede, dar ceea ce 
ascundeţi e în contradicţie cu ceea ce arătaţi. 

Pentru slava deşartă munciţi mult, mai mult 
ca pentru smerenie. Faceţi mai bine şi îmbunătăţiţi 
locul cât puteţi mai mult dar nu pentru a fi laudă 
ci pentru a vă însemna sufletele voastre. 

Cum puteţi să credeţi când primiţi slavă unii 
de la alţii şi slava care vine de la Dumnezeu n-o 
căutaţi? “Nu puteți sluji la doi domni” şi la cel cu 
slavă deşartă şi la cel cu slavă adevărată. Gândi- 
ţi-vă bine! 

